Fatima se sculă, tremurând toată, şi dete vrăjitorului 
hainele sale. Apoi, îl văpsi la faţă, îi înfăşură capul în şa- 
lul ei şi îi dete o oglindă, ca să se privească și să se încre- 
dinţeze el însuşi că în adevăr seamănă cu dânsa. Drept răs- 
plată, nemilostivul vrăjitor o omori pe loc. Când se făcu 
din nou ziuă, vrăjitorul eşi din colibă, ca şi cum el ar fi fost 
Fatima, iar mulțimea de popor se strânse împrejuru-i, ru- 
gându-se pentru o binecuvântare. 

Vrăjitorul, oprindu-se mereu, ca să vindece, chipurile, 
durerile de cap, ajunse în sfârșit la piaţa înaintea căreia 
se găsea palatul lui Aladin. Prinţesa Badrulbudur, vă- 
zând mulţimea de popor, întrebă ce se întâmplase, iar când 
i sa spus că în piaţă este Fatima, a trimis după dânsa, ru- 
gând-o să intre în palat şi să o binecuvânteze. 

Fatima, adică vrăjitorul îmbrăcat şi prefăcut în Fati- 
ma, merse, iar prinţesa era așa de mulţumită, că i se rugă să 
stea la palat mai multe zile. Bine înţeles, vrăjitorul, des- 
pre care prinţesa era mereu încredințată că este Fatima, 
consimţi numaidecât, spunând însă că stă cu condiţia să-i 
lase timp să-şi facă rugăciunile. La ora prânzului, a spus 
că nu poate sta la masă cu prințesa, deoarece nu mănâncă 
decât o bucăţică de pâine şi câteva fructe, dar că după 
masă, e gata să îndeplinească poruncile prinţesei. 

După masă, prințesa o întrebă ce crede despre sala 
cea mare a palatului. Fatima, adică vrăjitorul, ridică în 
sus capul şi zise: „De, e frumoasă, dar cred că-i mai lip- 
sește ceva. 

— Ce-i lipseşte? întrebă mirată prinţesa. Până acum, 
eu una credeam că nu-i lipsește nimic. 

— [i lipseşte, îi întoarse. vorba vrăjitorul, un ou din 
acel vultur uriaş, care își are cuibul numai în vârful mun- 
ților Caucaz. Acest ou trebue atârnat în mijlocul sălii”. 

Când Aladin se întoarse dela vânătoare, prințesa îi 
zise că doreşte să aibă în sală un ou de vulturul acela, iar 


Aludin îi răspunse numai decât că dorinţa îi va fi îndepli- 
nită. Luă, aşa dar, lampa vrăjită, o frecă şi făcu să se ivea- 
scă Harapul. 

„Harapule, îi zise Aladin, am nevoe de un ou de “ul- 
tur din munţii Caucaz, ça să-l atârn în sala cea mare”. 

Nici nu spusese bine Aladin aceste cuvinte, că Hara- 
pul dete un țipăt, de se cutremură tot palatul. 

„Nenorocitule! strigă el, n'am făcut oare destul pentru 
tine, pentru ca să-mi ceri acum să spânzur în sală pe stă- 
pânul meu? Norocul tău este însă că nu eşti acela, care 
te-ai gândit să ceri acest lucru. Află, aşa dar, că omul care 
a cerut oul de vultur din munţii Caucaz este fratele vrăji- 
torului din Africa şi că este aci, în casă, îmbrăcat şi pre- 
făcut ca Fatima, femeia cea sfântă. Gândul lui este să te 
omoare, de aceea, îți spun să te păzeşti bine”. 

După aceste spuse, Harapul a pierit, făcându-se nevă- 
zut. 

Ce făcu însă Aladin? Merse mai întâiu în camera un- 
de şedea prinţesa şi i se plânse că are dureri grozave de 
cup. Prinţesa chemă numai decât pe Fatima, ca să vie şi 
să-l lecuiască. Fatima, adică vrăjitorul, veni, ţinând însă 
pumnalul ascuns sub haină, dar Aladin îl apucă de mâna 
cu care ținea pumnalul, apoi scoțând el însuşi un pumnal, 
i-l înfipse drept în inimă. 

„Iubitul meu soţ. ce ai făcut? strigă prinţesa speraită. 
Ai omorât o femeie sfântă! 

— Nu, drăguţa mea, îi răspunse Aladin. Nam omorit 
nici o femeie, ci am omorît pe fratele vrăjitorului din A- 
frica. Ticălosul acesta omorâse pe sărmana Fatima, apoi, 
îmbrăcându-se în hainele ei, venise cu gândul de a mă 
omori”. 

In felul acesta, Aladin s'a scăpat de cei doi vrăjitori, 
iar el şi prinţesa Badrulbudur au trăit împreună ani mulți 
si fericiţi. După moartea sultanului, Aladin i-a luat locul 
şi a domnit cu multă înţelepciune și bunătate. 

' In românește de ALI BABA 


SFÂRȘIT 


De vorbă cu cititorii 


lac. C. N. — LOCO. — Ne-ai trimis câteva poezii co- 
piate şi o bucată în proză. Fiindcă ești în clasele primare, 
desigur că încă nu ştii că nu este permis să semnezi cu 
numele tău, adică să spui că este făcută de tine o poezie 
sau o bucată în proză făcută de alţii. Aşa poţi copia şi 
cărţi întregi scrise de alţii și să le semnezi cu numele tău. 
Iți dăm un sfat: continuă să fii drăguţul nostru cititor. 

MAR. Z. LOCO. — Anectoda despre când „a murit 
Marea Moartă” este veche şi bine cunoscută, mai ales că 
a fost publicată de o mulţime de ori. 

|. Gh. — P. — LOCO. — Poezia „Cântec de leagăn” 
se publică la rubrica „De-ale începătorilor”. Nu uita însă 
că bucăţile — fie în versuri, fie în proză — destinate copi- 
ilor trebue scrise într'o formă şi într'o limbă mai uşoare. 

EUG. BUR. — CHIŞINAU. — „Țara mea”. Eşti încă 
mică, pentru a putea scrie de acum poezii bune de publi- 
cat, mai ales poezii în gen patriotic. lată, în încercarea ta 
în versuri spui despre Țara noastră că e frumoasă, fiindcă 
în timpul nopţii e păzită de lună, în timpul zilei de soare 
şi fiindcă pe cer sunt stele, Dar soarele, luna şi stelele se 
văd de pe tot globul pământesc, aşa că urmează ca toate 
ţările să fie egal de frumoase. 


My a împlinit cinsprezece ani. Işi oglindește în valuri 
trupul fin şi nervos de sirenă, brațele pârlite de soare, 
obrazul copilăros, cu ochi mari și verzi, cu nasul în vânt 
obraznic, ca toată ființa ei. ” 

Işi surâde fericită: e frumoasă și îi pare bine. 

De o frumuseţe sălbatecă, diferită de a surorilor sale, 
palide şi delicate fiice ale mării. 

Chiar buclele ei negre sunt scurte, căci se încurcau în 
algele printre care îi plăcea să se ascundă; şi le-a tăiat. 
spre marea durere a bunicii, care o certase cu lacrimi în 
ochi; dar My fugise râzând și sirena cu păr de argint of- 
tase, clătinând din cap: „Of! copiii de azi...” 

li răsărise în faţa ochilor obosiţi Ly cea mică. fetiţa 
cuminte şi visătoare, care murise de dragoste într'o di- 
mineaţă. . 

Şi My îşi amintea uneori de surioara blondă cu ochi 
senini, care îi cânta seara povești ca s'o adoarmă. Dar 
scutura repede capul micuţ ţi fugea zburdalnică să se joa- 
ce cu florile, cu stelele de mare şi cu peştii cari îi erau 
prieteni. 

Seara, când bunica spunea poveşti, ea pleca + 
departe, întinzând mâinile spre luna oglindită în apă. 

„lar surorile ei, plecate s'o caute, o găseau adesea 
adormită, surâzând în braţele visului. 


. . . . . . . . . 


Şi întro zi sa măritat. Cu nn prințişor al apelor, ivit 
ca o mirare blondă în viața ei nebunatecă, un prințiṣor 
care nu se supăra când rămânea singur să asculte basme- 
le bunicii în timp ce My se juca printre alge, cu somnul. 


MARGARETA PETCU 
= 


CITIŢI, CITIŢI: 
CARTEA 
RILĂ IEPURILĂ 
de MOŞ NAE 
Preţul unui exemplar, lei 20. 
De vânzare la toate librăriile. 

Brâul de aur 


ARI şi grele sunt uneori păcatele ce sâvârşese 

oamenii, ba, chiar multe, şi de neiertat, dar Atot- 

puternicul Dumnezeu: le iartă pe unele în ma- 

rea Sa bunătate, iar pe altele le scoate la ivea- 

lă, prin câte o minune, ca să arate lumii cât e 
de inrăită şi să facă pe oameni să-și mai întoarcă gându- 
rile şi către cele drepte şi sfinte. 

Aşa; cică, era odată o femee, despre care se spunea 
că ar fi o vrăjitoare ce numai cu Satana lucra. Făcea 
vrăji spureate, căuta comori, pocea oamenii, dacă era 
plătită bine de duşmanii lor. 

Aducea pe cei săraci în credinţă în slujba diavolului 
—și le-vindea sufletele- Necuratului, ca să le chinue în viața 
cealaltă în focul nesfârşit al. Gheenei. 

Vrăjitoarea avea un fiu, singura fiinţă pe care o iubea. 
De aceea îl ţinea departe de viaţa ei păgână. I] dăduse 
să-l crească niște oameni cucernici întrun sat depărtat. 

Oamenii aceia au crescut copilul în credința adevă- 
rată şi băiatul, căci băiat era, crescuse mare și cu sufle- 
tul curat. Era bun cu cei slabi și obidiţi, împăciuitor cu 
cei răi pe care căuta să-i aducă pe calea cea dreaptă. 

Astfel au trecut ani peste ani, copilul a crescut flă- 
cău chipeș și plin de vlagă. Cei care îl crescuseră, nu-i 
spuseseră niciodată că el nu e copilul lor, deoarece aşa ` 
avuseseră învoire cu mama lui, vrăjitoarea. 

Flăcăul ştia că ei sunt părinţii lui şi îi iubea stimân- 
du-i şi ascultându-le sfatul. 

Curând se însură şi îşi dură gospodărie trainică. Bel- 
şugul sporea în casa lui, iar când sosi şi un prunc în casa 
loř, nimeni nu era pe lume mai fericit ca dânsul. 

lată că într'o zi veni la casa lui un strein și-i spuse: 

„Sunt trimis din satul unde maica ta, pe care tu nu o 
cunoşti, a murit şi a lăsat cu limbă de moarte și prin aceas- 
tă scrisoare, să faci întocmai cum stă scris în ea”. 

Băiatul vrăjitoarei citi scrisoarea, în care adevărata 
lui mamă îi destăinuia tot. Fiori de groază îl cuprinseră, 
citind spovedania ei, dar orice sar fi întâmplat, era ma- 
ma lui şi trebuia să-i îndeplinească rugăminţile de pe 
patul morţii. 

aree- 


de D. MEREANU 


Intre altele, îi lăsa toată averea ei agonisită, să facă 
e! cu ea ce va crede, iar la sfârşitul scrisoarei sta scris cu 
litere de sânge: 

„Pe mijloc sunt încinsă cu un brâu în care am cusut 
numai bani grei de aur cu zimţii netociţi. Știu bine că mă 
vor arunca în groapă fără preoţi și fără să mă spele. Dacă 
în inima ta, fiule, este un sâmbure de milă, fă cum vei şti, 
cum vei putea, desgroapă-mă — dacă se poate și toarnă 
peste mine o sticlă cu aghiazmă”. 


Feciorul vrăjitoarei porni îndată în satul ei. Acolo 
adună toată lumea în juru-i și le vorbi frumos, cum nici 
un preot nu le vorbise în amvon. 

„Averea“ rămasă dela mama mea, pe care nici n'am 
cunoscut-o, o las în grija voastră să faceţi biserică, şcoală, 
azil pentru bătrâni, spitale şi tot ce-va ajunge să se facă. 
O singură rugăminte am și cu ea, mă îndrept spre Cuvio- 
şia Sa părintele ce se află aci de faţă. Il rog să meargă cu 
mine la groapa unde zace nenorocita-mi mamă, s'o dez- 
gropăm o clipă şi fără nici o slujbă, căci biserica nu dă 
voe, să turnăm pe trupul ei o sticlă cu aghiazmă”. 

Preotul nu se impotrivi şi însoţiţi de toată lumea ce s2 
afla de faţă, se opriră în fundul cimitirului unde se afla 
groapa vrăjitoarei. 

Pământul fu dat repede la o parte și capacul de pe 
coștiug fu ridicat. 

Bătrâna vrăjitoare avea în adevăr petrecut de mjloc 

un brâu. 

Preotul aruncă peste trupul mort aghiazma sfinţită. 

Toată mulţimea ce privea spre groapă rămase uimită. 
Trupul neînsuflețit al vrăjitoarei se topi ca un abur şi ră- 
mase numai brâul ce-l avea încins pe mijloc, care se pre- 
făcuse deodată în brâu de aur încrustat jur împrejur cu 
semnul sfânt al crucii. 


“Toată lumea a căzut în genunchi, 
faţa acestei minuni. 

Fiul vrăjitoarei ingenunchiat în faţa groapei părea lu- 

minat de o lumină cerească. Credinţa lui desăvârşită poa- 
te salvase și sufletul păgânei vrăjitoare. 


închinându-se în 

Concursul de jocuri 


TORE o NPD E IRI Deta: 
Fundatia 


REGELE FERDINAND I” IAȘI 

SERIA V 


== CINEL 


La acest concurs oferim următoarele premii: 10 premii în cărți în valoare de 800 lei, 1 abonament pe 1 an, 3 
abonamente pe 6 luni și 4 abonamente pe 3 luni la „Dimineața Copiilor”. 


Mură'n gură 


1) O plută grozavă avu loc între Mihai şi Batory la Selimberg. 

2) Vara, pe căldura de foc, ne aşezăm sub copaci la brumă. 

3) Zilele trecute, ne-am plimbat cu barea pe cal. 

4) Prostul ajută la desvoltarea mușchilor. 

Cititorii vor înlocui cuvântul care li se pare fără înțeles cu cu- 
vântul potrivit. 

Schimbarea constă în „anagrama cuvântului 
schimbarea ordinei literelor. De-o pildă: 

Cine fură iaz un ou, mâine va fura un bou. 

Cuvântul greşit e: iaz. Schimbând ordinea literelor, vom ob- 
ține cuvântul azi, care se potriveşte în fraza de mai sus. 


NICOLAE S. (GHEORGHE 


greşit”, adică, 


. 
Omonim 
văzu 0... păscând lângă un om 


"LEONARD MARTALOG 


Un vizitiu stând pe... care 


tăia lemne pe o... 


Ligamente istorice 


1) Un car oltenesc, mergând prea repede, s'a răsturnat. 

2) în Pamir, cea mai mare înălţime ajunge până la 2000 me- 
tri. 

3) Nişte fanarioți au luat viața domnului Grigore Ghica. 

4) Dormi!? Hai scoală să mergem în excursie! 

5) Rare şi dese sunt cuvinte cu înţeles opus. 

Care sunt figurile istorice ce se formează prin legătura 


“vintelor. 
NICOLAE S. GHEORGHE 
Focşani 


cu- 


Deslegările acestui concurs se primesc 20 de zile dela apariția 
numărului de față. 


Premianții concursului pe luna Aprilie 


1) Un acordeon dela marele magazin de articole muzicale „N. 
Mischonsniky”, Str. Colţei No. 7: Paul I. Pană, Ghimpați, jud. Vlaşca. 

2) Un serviciu de ping-pong: Michi Al. Niculescu, Str. Matei 
Voevod 33 A, Loco. 

3) O minge de foot-ball: Muscalu Nicolae, 
(Curmătura A) No. 51, Braşov. 

4) Un aparat de radio cu galenă: Navrea Radu, Str. D. Onciu 
8, Loco; Radu şi Sandu Bellu, Str. G. Cantacuzino 16, Ploeşti. 

` 5) Un aparat de radio cu lămpi: Beno Bercovici, Str. Aurel 
Vlaicu >, Loco. 

6) 500 lei în cărţi din Ed. „Adevârul”: Popescu C. Florica şi 
Surica L. Segaller, Calea Dudești No. 72, Loco; Băcanu G. Mircea, 
Str. Matei Basarab No. 3, Câmpulung-Muscel. 

7) Trotinetă: Constantin Vasile Livadariu, Satul Buimăceni, 
Com. Albeşti, gara Zlătunoaia, Jud. Botoșani; Hudici Mircea, Str. 
M. Kogălniceanu 11, laşi. ~ - 

8) Un costumaş tricotat „Monica”: Georgescu-M. Mihail-Savin, 
Str. Labirint 219, Loco. 

9 O vioară pentru copii: 
Loco, Ş 
10) O bicicletă: Stoica V. Vasile, Str. Cetăţuie 37, Galaţi. 

11) Un pupitru elegant: Mişu şi Mircea Păsculescu, Str. Spe- 
ranța 3, Gherla, Jud. Someş. 

12) Costum pentru copii: Mircea Băgăianu, Com. Cornereva, 
Jud. Severin; Mircea Griinberg, Str. Mitropolitul Daniel 10, Loco. 

13) O mingie de plaje: Licuţa Marinescu, Str. Epicol 64, Loco. 

14) Un joc distractiv: Carol Covo, B-dul Maria 4 bis, Loco; Cră- 
ciunescu Valentina, Str. Iuliu Maniu 19, Braşov. Că ARI 

15) Ceasornic de mână „Tellus”: Kovler A. Lidia, Str. Enăchiţă 
Văcărescu 24, Loco; loan Suraru, Com. Ghimbav, Jud. Braşov. 


CUPON DE JOCURI SERIA y 


PE LUNA IULIE 


Numele și pronumele 


Str. Carmen Sylva 


Creţu I. Gheorghe, Str. Abrud 77, 


Adresa: z 


- ORNK 


Poşta jocurilor 


Mel. K,; Cor. Corn.; Ciul M. V.; M.-C. C. Ard.; P. şi S. Gr.; P: 
M. C. D.-Bârlad; S. Mal.-Bârlad; L. Bl.; F. €.-Eraiova; N. şi €. N. M.; 
Mag. Mir. Her. Scl.; Fer. BL.; Ş. L-Buşt.; St. O; C. şi St. E.; Tar. 
Rev.-Loco; Vint. O. Gh.; Mignon; lon M. Dum.; Nath. Ştef.; B. N» 
Const.; Mar. Lup.;. M. N. Turb.; D. Marg.-Bârlad; Pal. Val.-Sibiu; 
Arm. Doi.-Tod.; L. Rett.-Cernăuți; Nic. A. Cor.; Rod. şi R. N.; 
Lauf. Ser.; Dor. şi V. P. Pou.-Craiova; Manf. Wink. M.-Putila: Nest. 
A. Gh.; En. Scl.; Marc. I. D.; Aur. Kupf.; Lily Mül.; L. Cl.-Loco; 
Sept. Câmp-Cluj; Roth. Iul.; C. V. Drag.; Gr. M.; Rus. V. Const.; 
And. Fil.; Suf. A.-Loco ; Aur. Zlotta; Ad. Lauf; S. Gold; Fel. Ch.; 
C. T. D.; Băn. Gh.; P. şi N. Mih.; Ray. Schl.; R. Weis; Sil. Avr.-Ur- 
lați; Col. Elis; Ch. Brod.; J. şi Iv. Loew.; Mir. Ard.; M. Arendt: Jocu- 
rile acestor cititori sunt nepublcabile. 

Mathilda I. Berman; Leonard Martalog; Dag. Nacht: Buma Cras- 
noveł; Marc Broitman; Martin N. Nic.; Laz. Leib.laşi: Acestor ci- 
titori li-se publică un joc. 

D. şi V. Pop-Segarcea: Metagrama mi-a plăcut, dar nu face pen- 
tru „Dim. Cop.”. 

Dag. Nacht: Sunt bucuros când văd că vă străduiţi, dar aş vrea 
ca toţi cititorii să trimită cupoanele, ca o dovadă că lucrează în- 
tr'adevăr, 


Deslegătorii jocurilor pe luna Mai 
CAPITALA 


Marius Filimon (11); Carolina Liber (13); Jean Gh. lonescu 
(13ş; Niculaie şi Paul Mihăilescu (11); Andrei Iulian (13); Ber- 
covici Leon (13); Apostol P. Aurelia (12); E. Strothman și Rely 
Demetrescu (12); Armand Silberman (2); Elena Palita (12); Wyl- 
Iy-Nicolaie Maiorescu (12); Lia şi Romeo Rades (13); Rădulescu 
Niculina-Verona (13); Petrişor loan (11); Pegy și Dorian Blu- 
menfeld (6); Alice Stoicescu (12)); Elena şi Constanţa Caranico- 
la (12); Ecaterina Gheorghe (11); Zaharia M. Constantin (10); 
Silvia Grunhaus (13); Cercehz T. Dumitru (13); Christian V. To- 
mescu (13); Mira şi Raia Magaziner (13); Streiff Sein (13); Şte- 
fana Niculescu (13); Anastase Constantinidis (7); Jenica -şi Io- 
nică Alecer (13); Vintilescu A. Gh. (11); Ingrid Edelstein (12); 
Mircea Munteanu (3); Ana Checivan (2); Harlat Teodora (9); 
Scherzer Felix (13); Mirescu C. Tatiana (2); Mircea Bărbulescu 
(4); Colette Elisievici (12); Nelu şi Titel Stănescu (10); Popa 
Elisabeta (12); Nelica Petraru (1); Silvia Gropper (12); Esche- 
nazi |. Isac (12); Vasilica Otopeanu (13); Tegzeş T. Ion (11); 
Blaustein V. Paul (13); Măciuceanu Ştefania (13); Gabriela N. 
Stănescu (13); Gigel Popp (13); Tanţa Enescu (13);-Avram Klar 
(13); Weintraub Wilhelm (1); Rusnac V. Constantin (13); Silvia 
Kaiser (13); Silvia şi Pompiliu Drăguşin (2); Gheorghiu A. Dan, 
(13); Willy Koch (13); Zelingher Gerson (13); Dumitru Dimo- 
pol (10); Kleiman Goldiţa şi Rubinstein S. Harry (10); Ionescu 
Hercube (4); Miky Wermeulen (13); Veorgeta şi Mircea Urzica 
(13); Halpern Fedora (13); Simona Adania (ẹṣ); Cornel Şarf (13): 
Orman C. Virginia (13); Comănescu N. Victoria (13); Linsea şi 
Siunea Rozen (13); Pantazopol T. Emil (13); Chimeł L. Nathan 
(13); Pincas Dal (13); Miron Liana (4); H. Zissermann (13); Po- 
teca Ştefama (13ş; Emilia Dimitriu (8) ; Weissmann René (13); 
Osy Herbstein (8); Teodosiu Constantin (13); Mihail Capţa (13); 
n E Sandu Jogea (6); Ionescu C. Const. (2); 
NédèeicrAicoiette ( a-i Georgescu (2) ; Dică Schein 
(13); Jeanette Berin ; Mices:. “tigna (2); Weiss Fred (2); 
Bădulescu P. Nicolate (12); Margareta Yhiriţescu (10); loan G. 
Radu şi Petre G. Ion (12); Iaşa Samuely (8); Spirea Petre (13); 
Marcel Lotskar (2); Bădescu Veronica (13); Sonia Vulpescu (13); 
Elisabeta Lohn (4); Marcu Lazăr (13); Ionescu Hercule (13). 

O scrisoare de recunoștință 


Drum bun ! 


Cu Dvs. şi celelalte doamne învăţătoare serbam sfârşitul 
anului şcolar şi împărţirea premilor. Mai de mult se vorbea 
la scoală că Dvs. ne veţi părăsi plecând la Galaţi. N'am cre- 
zut. f 

La finele serbărei, dacă vă amintiți, am dansat acel fru- 
mos dans, pentru care ne-aţi făcut rochite colorate „Dansul 
trandafirilor”. Când am ajuns la cuvintele: „lar mâine noi 
ne despărţim, un lanţ de trandafiri”, o mare tristeţe ne-a 
cuprins şi ne-a venit să plângem. Ca să ne facem curaj, ne- 
am uitat spre Dvs. Dar şi Dvs. eraţi tristă, atât de tristă cum 
nu vam văzut niciodată! Ne-aţi privit lung, apoi aţi întors 
capul în altă parte şi ați dus batista la ochi. Atunci am înţe- 
les. Bătea ceasul despărţirei. La plecare ne-aţi îmbrățișat ca 
o mamă bună, aşa cum aţi fost în tot cursul celor doi ani cât 
am învăţat cu Dvs: Noi elevele n'am putut să vorbim nimic, 
atât de grele ne erau sufletele.. 

Pe calea aceasta vă trimitem toată iubirea noastră pentru 
oboseala ce v'aţi dat cu noi şi vă asigurăm că nu vă vom uita 
niciodată. Frumoasele învățăminte ce ni-aţi dat, nu se vor 
şterge şi vom căuta să fim tot atât de bune şi silitoare eleve. 
Dorim din tot sufletul ca, acolo unde sunteţi, să aveţi bucu- 
rie şi mulțumire deplină. 

In numele tuturor colegelor, vă urez drum bun şi fericire 


multă! 
GÂŢULESCU TH. CONSTANȚA 
cl. H-a primară 


Seara 


E'n amurg 

Şi-n vale curg 

Se coboară turme agale, 
Praful ce se înalță 'n sus, 
Insoțeşte a lor cale. 


In urma lor 

Un muncitor, 

Trist ca 'ntotdeauna vine, 
Merge acas-la copilaş 
Suferinta să-şi aline... 


lar din luncă 

Luna urcă, 

Incet pe cerul înstelat. 
Pasărica. ciripeşte 

„Noapte bună” — s'a "'nserat. 


DARIUS P. POPESCU 


DIMINEAŢA 


COPIILOR 


Revistă săptămânală pentru copii şi tineret 

De-ale începătorilo 


Ciobănașul orb 


Intr'o frumoasă zi de vară, mergeam cu pasul rar şi tărăgă- 
nat spre „Cârlomanul”, care se oglindea în apele de cristal 
ale Bistriţei. Mergând aşa, am dat de o mică poiană, care se 
afla lângă deal şi care era împestriţată de mulţimea  flo= 
rilor. Eram însetat. Auzii în apropiere sursurul unui izvor, 
care curgea liniştit în marginea poenii. Intr'un minut, fui 
acolo. Aproape beat de bucurie, îmi umplui pumnii cu apă 
rece, răcorindu-mi buzele arse de sete. 


De-odată, auzul îmi fu izbit de-un cântec. Sunetele vibrau 
în urechile mele cu putere. Şiruri de lacrimi ferbinţi începu- 
ră să curgă pe faţa mea. Era o doină! Incepui să fug spre lo- 
cul de unde se auzea doina. Fugiam printre copaci, fără să 
bag în seamă mărăcinii, care îmi sfâşiau hainele. Ajunsei 
întrun luminş unde mă oprii ca ținut de o mână nevăzută. 
Rămăsei înmărmurit! 

La umbra unui copac, în mijlocul câtorva oiţe, un cio- 
bănaş doinea dintr'un fluer. Mă apropiai sfios de el. De-oda- 
tă, fără să vreau, mă dădui eu doi paşi înapoi, izbucnindu-mi 
din piept un strigăt. Ciobănaşul era orb! 

Un glas argintiu îmi zise: FEN 

„Cine eşti tu şi de ce ai venit să-mi tulburi liniştea? 

— Nu te supăra, îi răspunsei. am fost atras de. cântecul 
tău frumos şi nam venit ca să-ţi stric liniştea. Imi voi găsi 
în tine un prieten bn, pe care am să-l ocrotesc cu toată dra- 
gostea mea”. 

De atunci mergeam în ficeare zi la micul ciobănaş orb. 
care mereu mă pipăia, vrând să ştie şi el cum este lumea în- 
coniurătoare. Stăteam pe lângă dânsul ceasuri întregi, cule- 
gând flori, iar el doinind. 

Dar toată fericirea are un sfârşit. 

Intro zi mergeam iarăşi spre locul unde ştiam că mă aş- 
tepta prietenul meu. Dar mi se păru curios. Florile nu mă 
mai întâmpinau ca totdeauna, vesele şi zâmbitoare. Sim- 
team că le apasă un lucru greu. Nici soarele nu mai era, cum 
fusese înainte. Se ascunssee după un nor. Presimţind ceva, 
îmi iuţii pasul prin poiana în care ajunsesem. Apărui în lumi- 
niş, cu grabă: Dar vai! Nici urmă de ciobănaş sau de oiţe. 
De după perdeaua de arbori apăru un unchiaş. Era tatăl lui 
Nicolae (ciobănaşul). Privindu-mă printre lacrimi, îmi zise: 

„A murit!” Inţelesei cine. Izbucnii în hohote de plâns. 
Durerea pricinuită îmi străpungea inima. Şi fără să vreau, 
începusem să fug. Incotro? Nici eu nu ştiam. 


IACOBAI I. OVIDIU 
Liceul Militar-Cernăuţi 


(— đa 
Sa aduce la cunoștința premianților din Capitală 
că pot fi fotografiați în mod gratuit de către 
STUDIO WELLS, Calea Victoriei 43 etajul II, arătând 
adeverinţa dela școală că sunt în adevăr premianți. 

— Fiindca m'az 


invitat Uitucilaă 


iindcă Uitucilă m'a invitat să-i vizitez noua 
locuinţă în care sa mutat de trei zile, astăzi 


abia mai pot misca picioarele, ba mă vaet şi de 
durere la şale. Dar mai bine să povestesc aşa 
cum sa întâmplat. 

leri după masă, tocmai când mă pregăteam să mă lun- 
gesc pe canapea, fiindcă eram cam obosit. aud că un auto- 
mobil se opreşte la poartă. Indată după aceea sună şi so- 
neria, Deci, venea cineva în vizită, lucru care nu mi-a 
făcut nicio plăcere, fiindcă nu-mi place să fiu supărat cu 
vizite la astfel de oră. Totuşi, neavând încotro, mam dus şi 
am deschis, ca să mă pomenesc nas în nas cu Uitucilă. 

„Ce este? Ce s'a întâmplat?” îl întreb eu nedumerit, vă- 
zându-l că vine la o oră la care navea obiceiul să vie şi 
mai ales că vine cu automobilul. 

Zâmbind şi căutând să mă liniştească, Uitucilă îmi răs- 
punse: „Nu s'a întâmplat nimic! Adică, sa întâmplat ceva, 
dar ceva bun şi plăcut. Hai, intră în automobil şi am să-ţi 


spun”. 
Dar când-să intru în automobil, văd că înlăuntru mai era 
cineva — un domn cam în vârstă şi pe care nu-l cunoscu- 


sem. ba-nici nu-l văzusem până atunci. „Cu cine am onoa- 
rea?” întreb eu politicos. 

Insă Uitucilă nu-i dete vreme domnului din- maşină să 
deschidă gura, ci se grăbi să răspundă el: „E naşul meu, d. 
Ghiţă lonescu. 5 

— Ce naş şi ce Ghiţă lonescu! făcu mirat domnul din 
maşină. Mă. Uitucilă, mă, te ştiam uituc, dar în halul a- 
cesta”... Apoi, întorcându-se spre mine, îmi zise: „Domnu- 
le... — Vintilă Bratu, mam grăbit eu să-i spun numele meu. 

Fi bine, domnule Vintilă Bratu, continuă el, nu mă 
cheamă nici Ghiţă şi nici Ionescu, ci numele meu este Pe- 
tre Niculescu şi sunt unchiul lui Uitucilă, frate cu mama 
lui. Mă mir de unde i-a trăsnit prin cap nepotului meu, care 
mă cunoaşte încă de când s'a născut, să mă facă naş şi să-mi 
schimbe numele. 

— Precum văd, i-am întors eu vorba răzând, prietenul 
Uitucilă a vrut să-ţi fie el naş, botezându-te cu alt nume”. 

Maşina porni, dar fiindcă nu ştiam încotro mergem, l-am 
întrebat pe Uitucilă: „Unde vrei să ne duci, prietene? 

— Să vă arăt noua mea locuinţă, răspunse el, şi să vă 
opresc şi la masă. O să vedeţi ce locutnţă am nimerit acum 
şi o să rămăneţi cu gura căscată de mirare”. 

In sfârşit, am ajuns. Maşina sa oprit la poarta unei 
clădiri înalte, foarte înalte. Am numărat şi am văzut că are 
tocmai şase etaje. „Stai la parter? l-am întrebat eu pe Ui- 
tucilă. 

— Nu, îmi răspunse el, apartamentul meu este la etajul 
al cincilea, însă o să vedeţi ce repede şi ce uşor ajungem” 


Zicând acestea, Uitucilă ne-a poftit în ascensor. Era un 
ascensor, de care chiriaşii se foloseau singuri. Am intrat. 
iar Uitucilă a apăsat pe un buton — pe butonul, pe care era 
scris numărul 5. 

Ascensorul a pornit... pentru ca să se oprească dintr'o 
dată între parter şi etajul întâiu, însă tocmai la mijloc. Ui- 
tucilă a apăsat din nou pe buton şi cât mai tare, dar ascen- 
sorul se încăpăţânase: nu era chip să se urnească din loc. 

Am stat aşa vreo jumătate de oră, până ce au venit doi 
lucrători mecanici, ceeace nu înseamnă că am şi scăpat în- 
dată după venirea lor. Nu, fiindcă lucrătorilor le-au trebuit 
aproape ducă ore, ca să repare ceeace se stricase la ascen- 
sor. lar când, în sfârsit, am fost scoşi la etaiul întâiu, dela 
acest etaj şi până la al cincilea, unde locuia Uitucilă. am 
urcat peste o sută de trepte. 

Nu mai puteam de oboseală, mai ales unchiul lui Uitucilă, 
om în vârstă, abia se ţinea pe picioare. Dar în acelaş timp 
muream şi de foame. „Lino, strigă Uitucilă servitoarei sale, 
dă mai repede la masă. 

— Dar astăzi n'am gătit nimic, răspunse Lina adăogând: 
Aţi uitat că aţi fost invitaţi cu coniţa, la mătuşa coniţei ?” 


Fi. da, Uitucilă uitase. g 
VINTILĂ BRATU 


DIMINEATA 
ze LLOR 


 Ghem-Ghemulet, Mitu, Pac şi alţii 


Povestire cu pisici și cu câini 


E a 


de MARIA SOREI, 


3. Stând de vorbă într'un șopron 


Ghem-Ghemuleţ şedea pe marginea ferestrei deschise, 
privind afară în grădină. Din când în când, deschidea gura 
mare de tot şi căsca. Era semn că se cam plictiseşte. Insă, 
tocmai când te-ai aşteptat mai puţin, sări de pe fereastră, 


căzând drept în capul căţelului Pac. Pac dormea lungit -la 
soare. Dormea şi visa vise plăcute. 
Cică sa hotărât să i se dea în fiecare zi câte trei pui 


fripți şi o grămadă de oase de miel cu cât mai multă carne 
pe ele. Mai visa că i se dăduse voe să prindă şi să sfâşie 
toate pisicile de pe lume. Şi Pac zâmbea fericit în somn..., 
când, pe neaşteptate, se pomeni în cap cu ceva greu de tot. 

S trezi şi sări în sus speriat. Atunci văzu că îi sărise în 
cap Ghem-Ghemuleţ. Măriind şi arătându-şi colții, se repezi 
la Ghem-Ghemuleţ şi-l muşcă de vârful cozii, însă nu-i 
merse bine, căci Ghem-Ghemuleţ, întorcându-se, îşi înfipse 
ghiarele în botul lui Pac. Pac se dete, înapoi, schelălăind şi 
ştergându-şi cu o labă sângele, care începuse să-i curgă. 

„Dacă ai poftă, să mai vii să mă muşti de coadă”, îi zise 
Ghem-Ghemuleţ, sărind în zidul aproape de care crescuse 
un liliac. In liliacul acesta veneau foarte des vrăbii şi alte 
păsări, iar Ghem-Ghemuleţ, cu toate că se lăuda că e de 
neam mare şi că este o pisică bine crescută, simţea multă 
plăcere, când putea să prindă şi să mănânce o pasăre. Cău- 
ta însă să nu fie văzut de Miţu, de Rorona şi de alte pisici, 
la care se uita de sus şi nici nu vroia să stea de vorbă cu 
ele. 

Şi aşa, se lungi pe zid şi stătu nemișcat, privind țintă la 
liliacul din apropiere. Uitase de bătaia cu Pac şi uitase 
chiar că nu-i este foame. Nu se gândea decât la un singur 
lucru: va avea oare norocul să prindă în ziua aceea vreo 
pasăre? Şi ce fel de pasăre i-ar fi picat în ghiare? 

„Mai bine îmi place, îşi zicea în sinea sa, să prind o vra- 
bie, , fiindcă vrăbiile sunt mai grase şi carnea lor este gus- 
toasă”. A 

Insă, pe când îşi vorbea în felul acesta, auzi un sgomot 


uşor şi simţi că vine cineva lângă el. Se întoarse şi văzu că. 


este pisica Miţu, ceeace nu-i făcu nici o plăcere. Se prefăcu 
chiar că nici na văzut-o. Dar Miţu, mergând cât mai 
aproape de el, îl întrebă, vorbindu-i în şoaptă: „Ce aștepți 
aici?” 

La această întrebare, Ghem-Ghemuleţ nu dete nici un 
răspuns. Miţu nu se supără şi nu-şi făcu sânge rău. Era obiş- 
nuită ea cu astfel de purtări din partea lui Ghem-Ghemuleţ, 
despre care ştim că este o pisică îngâmfată. Apoi, băgând de 
seamă în care parte priveşte ţintă Ghem-Ghemuleţ, ghici 
despre ce este vorba. Se aşeză deci şi ea la pândă, în aştep- 
tarea păsărilor, care ar fi venit în liliac. 

Si iată că o vrabie veni să sboare în jurul liliacului. „In 
sfârşit!” miaună încet Miţu. „Taci din gură!” o certă Ghem- 
Ghemuleţ. 

Vrabia, fără să bănuiască primejdia ce o aşteaptă, se pre- 
gătea să se aşeze pe o ramură a liliacului. Ghem-Ghemuleţ 
si Mitu începură să se lingă pe bot în semn de mulţumire. 

In sfârşit, vrabia şezu pe o ramură, dar tocmai în _ mo- 
mentul acela eşi din casă Lina, bucătăreasa. Văzu pe cele 
două pisici şi văzu şi pe vrabia din liliac. „A, afurisitelor! 
strigă ea, punând mâna „pe un băț şi dând fuga la zid. lar 
v'aţi pus la pândă, ca să prindeţi pe bietele păsări şi să le 
mâncaţi!” 

Şi se repezi să le lovească. Adică Lina vroia să lovească 
pe Miţu, fiindcă ținea şi ea la Ghem-Ghemuleţ şi fiindcă 
mai ştia că o să fie certată de noi toţi, dacă dă cumva în el. 

Insă, fără să vrea, în loc să nimerească în Miţu, nimeri 
în Ghem-Ghemuleţ, lovindu-l destul de rău pe  lăbuţa 
dreaptă de dinainte. Scoţând un mieunat de durere, Ghem- 
Ghemuleţ o rupse la fugă, iar Miţu fugi după el. Fugiră 
aşa amândouă, până ce nimeriră în curtea unei case, care 


4 


era goală, fiind de închiriat. In curte era un şopron, în care: 


intrară. 

Mitu stătea plouată de tot, deşi nu ea fusese lovită. Cât 
despre (Ghem-Ghemuleţ, sări pe un scăunaş, care se găsea 
în şopron, şi începu: să-şi lingă lăbuţa lovită. Miţu se aşeză 
într'un' colţ al şopronului şi după ce stătu câteva clipe în 
tăcere, vorbi zicând: „Te doare rău lăbuţa, Ghem-Ghe- 
mulet? 

— Mă doare cu atât mai rău, îi răspunse supărat Ghem- 
Ghemuleţ, cu cât am primit lovitura în locul tău. 

— Dar dacă mă lovea pe mine, mar fi durut şi mai rău 
pentrucă eu sunt o pisică slabă şi nici n'am pe labe păr, aşa 
cum ai tu”, îi întoarse Miţu vorba. 

La aceste vorbe, Ghem-Ghemuleţ nu răspunse nimic, ci 
continuă să-şi lingă laba. După câteva minute, vorbi din 
nou şi zise: „Nu e atâta durerea, care a început a-mi trece, 
cât este necazul că am păţit o ruşine ca aceasta. Să mă lo- 
vească pe mine, de care nu s'a atins nimeni până astăzi, pe 
mine, pisică de neam mare, mângăiată şi răsfăţată de toată 
lumea ! 

O, dacă ar afla Florica şi Moş Nae, sunt sigur că au să 
certe rău pe Lina şi, poate, chiar să o dea afară. 

— Da, da, trebue să o dea afară!” îi întări vorba Miţu, 
vroind ca în felul acesta să-i fie pe plac şi să se împriete- 
nească cu el. 

Dar iată că se auziră paşi uşori, venind de afară. Ghem- 
Ghemuleţ şi Mitu ciuliră urechile, ca să audă mai bine. 

„E Mucu, cotoiul drăguţ şi atât de bine crescut, 
Ghem-Ghemuleţ, vorbind cel  dintâiu. II recunosc, 
umblet. Umblă ca o adevărată pisică de neam mare”. 

In adevăr, era Mucu. Intră păşind încet şi lăsând să i se 
târască pe jos coada sa, care era o frumuseţe de coadă 
stufoasă. 


zise 
după 


(No 


N 


„Bună ziua. frumosule Ghem-Ghemuleţ! Bună ziua, Mi- 
tule!” zise Mucu. salutând pe cele două pisici. 

Lui Ghem-Ghemuleţ, cuvântul „frumos” îi făcu multă 
plăcere, pe când Miţu îşi zise nemulţumit: „Oare, nu putea 
spune şi despre mine că sunt frumoasă? Mucu acesta e un 
mojic, iar nu un cotoiu. bine crescut, cum spune Ghem-Ghe- 
mulet. 

— Ce tot vorbeşti singură?” O întrebă Mucu. 

Mitu rămase cam zăpăcită, auzind această întrebare şi nu 
putu răspunde numai decât. Insă, fiindcă nu era o pisică 
proastă, căută să o potrivească şi răspunse: „Imi ziceam 
ce coadă frumoasă ai tu; Mucule! 

-— Hm, da, nu-i urâtă, zise Mucu, netezindu-şi coada cu 
limba. Dar. adăugă el, nu şade bine să ne lăudăm singuri cu 
ceeace avem frumos. Insă eu am venit pentru alt ceva. Am 
venit să vă aduc veşti despre ceeace s'a întâmplat în strada 
noastră şi în străzile vecine. 

— Ce? Ce s'a întâmplat? Povesteşte mai de grabă! îl 
îndemnară Ghem-Ghemuleţ şi Miţu. 

— Am să vă povestesc, răspunse Mucu, dar 
să-mi aleg un loc mai curat unde să pot şedea. 

— Uite, această bucată de rogojină, îi zise Mitu este des- 
tul de curată. Nu se vede pe ea nici un fir de praf”. 

Mucu privi cu băgare de seamă, ca să vadă dacă 
văr bucata de. rogoiină este curată, apoi se aşeză, încolă- 
cindu-şi coada şi tinând întinse “cele două labe de dinainte. 

„Mai înainte de a vă povesti tot ce ştiu, începu Mucu, tre- 
bue să-ţi spun, Ghem-Ghemuleţ, că sunt foarte mulţumit de 
stăpâna ta. De câte ori mă vede, zice: „O ce cotoiu frumos! 
N'am văzut niciodată un cotoiu aşa de frumos”. Apoi, alal- 
teieri. a fost în vizită la stăpâna mea şi ma ţinut toată vre- 
mea pe genuchi, mângăindu-mă şi alintându-mă cu vorbe 
dulci şi plăcute. Vedea bine că o umplu de păr pe rochie, 
fiindcă în luna aceasta îmi cade părul, ca să-mi crească 
altul şi mai frumos. Cu toate acestea, mă mângăia înainte şi 
îmi spunea într'una: „Cât eşti de drăguţ! Cât eşti de fru- 
mos! - 

— Aşa este stăpâna mea”, îi întoarse vorba': Ghem-Ghe- 
mulet cam nemulțumit şi chiar cam invidios. Stăpâna mea 
Florica, adăogă el, este politicoasă, aşa că atunci când 
merge într'o casă străină, trebue să vorbească bine despre 
ceice sunt acolo. 

— Dar stăpâna ta, se aruncă în vorbă şi Miţu, a fost şi 
la noi în vizită. dar pe mine nu ma mângâiat şi nu ma 
lăudat nici o dată. Prin urmare, nu este chiar aşa de poli- 
ticoasă, precum spui tu. 

` — Ba este foarte politicoasă, îi răspunse Ghem-Ghemu- 
let, dar nu poate minţi şi nu poate spune despre o pisică de 
neam prost că e cine ştie ce frumuseţe”, 

Mitu înghiţi aceste cuvinte de ocară şi schimbă vorba, 
zicând: ,.Mucule, dece nu ne spui veştile ce-ai aflat? 

— Da, să vi le spun, făcu 'Mucu, netezindu-şi mustăţile 
cu limba. 

„Aflaţi mai întâiu că Mimina, pisica cea neagră, pe care 
o cunoaşteţi şi voi, a născut alalteieri seară cinci pisoi. 

— Să-i trăiască! se grăbi Miţu să facă o urare. 

— Ce să-i trăiască? îi întoarse vorba Mucu. Ce să-i trăias- 
că, dacă au murit cu toţii. 

— Au murit?! Vai, sărmanii de ei! . 

— Au murit, dar n'au murit de moarte bună, lămuri Mu- 

1. Stăpânii Miminei i-au aruncat pe toţi cinci afară; pe 
ia, Plângeafi, sărăcuţii de ei, de ţi se rupea inima au- 
zindu-i. Au plâns aşa o noapte şi o jumătate din ziua urmă- 
toare. Poate ar mai fi trăit puţin, dar pe trei dintr'înşii i-au 
omorât nişte copii răi. Cică vroiau să se joace! Auzi joacă? 
Să omori nişte pisoi abia născuţi şi care nu puteau face 
rău la: nimeni!” 

Dar pe când Mucu povestea această faptă sălbatică a 
unor copii fără milă şi fără suflet, din ochii lui Miţu se por- 
niră să curgă lacrimi. 

„Dece plângi, Miţule? îl întrebă Ghem-Ghemuleţ. 

— Plâng, răspunse Miţu, pentrucă mai acum un an mi 
s'a întâmplat. şi mie o nenorocire aşa de grozavă ca neno- 
rocirea întâmplată Miminei. Mi-au luat şi mie copiii, trei 
pisoi cum nu mai erau alţii aşa de frumoşi. Mi i-au luat 
îndată ce-i născusem, şi i-au înecat într'o găleată. Oh, ce 
răi sunt uneori oamenii! Dar o să ne vie şi nouă rândul să 


mai  întâiu 


în ade-' 


se răsbunăm în ziua când pământul va îi al nostru şi se 


va întemeia împărăţia pisicilor”. 
Mitu ar mai fi vorbit în, felul aceasta, 


insă Mucu îi tăie 


vorba, zicându-i. „Dar lasă-mă să isprăvesc povestea înce- 
rută!” 

Mitu tăcu, iar Mucu povesti mai departe, precum ur- 
mează: 


„Precum v'am spus, trei din pisoii Miminei au fost omo- 
râți de nişte copii răi, iar pe ceilalți doi i-a sfâşiat un 
câine. Am întâlnit-o ieri pe Mimina. Plângea mereu, îi caută 
peste tot pe pisoi şi nu mai vrea să mănânce nimic. Sărma- 
na de ea! Să o vedeţi cum a slăbit şi s'a prăpădit! 

„Acum să vă dau altă veste, continuă Mucu.. Sosoiu So- 
solici, acea pisică roşie care zicea, lăudându-se, că e „regi- 
nă ntre pisici”, a dispărut. dela casa stăpânilor ei. Sunt trei 
zile, de când i s'a pierdut orice urmă. Stăpânii ei au cău- 
tat-o şi au întrebat la toate casele din vecini, dar na fost 
chip să o găsească. 

— Se vede treaba că o fi furat-o cineva, zise Miţu. 

— Cine să o fure?! făcu Ghem-Ghemuleţ dispreţuitor. O 
pisică de rând, mică şi: jigărită. Eu cred că a .fugit singură, 
să-şi caute alţi stăpâni, pentrucă stăpânii ei de până acum 
o băteau mereu şi nu-i dădeau să mănânce. mai nimic. 

— Şi eu cred că a fugit, îi întări vorba Mucu. Am în- 
cercat să le spun aceasta stăpânilor ei, dar nu m'au înțeles 
ce le spuneam. Oamenii nu sunt deştepţi, aşa cum suntem 
noi, pisicile. Noi înțelegem graiul lor, pe când ei nu pricep 
nimic din graiul nostru. 

„Dar aţi auzit ce i s'a întâmplat lui. Pussi, acest ` 
nesuferit şi murdar? 


—Nu, n'am aflat”, 
mulet şi Mitu. t 

Mucu se pregătea să povestească noua întâmplare, când 
se auziră în curte paşi şi voci de oameni. Speriate, cele 
trei pisici eşiră din şopron şi o rupseră la fugă, îndreptâne 
du-se fiecare în spre casa ei. 


cotoiu, 


răspunseră întrun glas Ghem-Ghe- 


(Va urma) 

mm CU COANA FROSA LA MARE" 


ntrerup numai pentru săptămâna aceasta pove- 

stirea faptelor şi întâmplărilor mai însemnate din 

vremea când aliganta şi geantila coana Frosa era 

o fetiţă. căreia toată lumea îi spunea Frusinica. 

Intrerup, pentrucă vreau să povestesc ce mi sa 
întâmplat, când vara trecută am fost cu dânsa la Constanţa, 
la mare. 

Precât îmi aduc aminte, nici n'am pomenit până acum de 
întâmplarea aceasta şi nici nam spus că am fost vreodată 
la mare cu coana Frosa. Adevărul însă este că am fost, dar 
n'am putut sta mai mult de două zile. Potilicoasa şi bine ecu- 
data coana Frosa făcea atâtea pozne şi năzbâtii, că aiunse- 
sem să-mi fie ruşine să es din casă şi să mă vadă lumea că 
sunt cu dânsa. 

Poate, mă veţi întreba: „Dar dece ai vrut să mergi la 
mare cu coana Frosa?” Vă răspund şi vă lămuresc numai 
decât. Era în vremea când coana Frosa certându-se cu Ha- 
plea, venise la mine. la Bucureşti, ca să stea, cum spunea 
miereu, toată. viaţa traiului ei. 

Eu unul mă luasem de gânduri. Nu mai ştiam ce să fac, ce 
să dreg, ca să mă scap de „norocul şi fericirea” ce căzuseră 
pe capul meu. Când îi spuneam că doctorii mau sfătuit să 
plec la băi, ca să-mi caut de sănătate, ea îmi răspundea: 
„Vai, Moş Nae, se poate să te las să pleci singur? Viu şi eu 
la tine,-ca să te îngrijesc”. 

Când apoi, născocind altă minciună, îi spuneam că acum, 
fiindcă sunt ditopat (ştiţi că aşa spune coana Frosa cuvântu- 
lui „deputat”), guvernul mă trimite în străinătate, ca să văd 
şi să cercetez cum sunt crescute găinile şi curcile, ea se gră- 
bea să-mi răspundă: „Ce bine o să petrecem împreună în 
străinătate! Şi să ştii, Moş Nae, că am să-ţi fiu de mare aju- 
tor, fiindcă pe mine mă taie capul la îngriiitul curcilor,şi găi- 
nilor”. 

Precum vedeţi, ori ce îi spuneam şi oricum căutam să în- 
vârtesc treburile, nu era chip să mă scap de dânsa. Şi iată că 
într'o după amiazi veni la noi în vizită o doamnă—o doamnă 
cam în vârstă, căci, dacă ar fi fost tânără şi ar fi venit singură, 
coana Frosa i-ar fi închis poarta'n nas. Din vorbă în vorbă, 
doamna aceasta ne-a zis: „Poimâine plec la Constanţa. Stau 
o lună, fiindcă îmi place să fac plaje şi băi de mare”. 


Coana Frosa n'a înţeles cuvântul „plaie” şi nici nu l-a :ob-- 


servat. Auzind însă de băi, a întrebat-o pe doamna: „Cum? 
Ai să faci băi o lună întreagă? 

— Se înţelege, am să stau în fiecare zi câte o oră în apă, 
iar câteva ore pe zi am să stau pe plaie, ca să fac băi de 
soare”. | 

Coana Frosa se cruci la vestea aceasta. „Baie în toate zi- 
lele?! făcu ea apoi în culmea nedumerirei. Dar o să te pră- 
pădeşti deabinelea, cucoană. O să ţi se roadă şi o să ţi se 
toceasci toată pielea. Ascultă-mă pe mine: să nu faci una ca 
asta! 

— Dar eu şi acasă fac baie în fiecare zi”, îi zise doamna 
râzând de mirarea şi de spaima coanei Frosa. | 

După plecarea doamnei, coana Frosa îmi zise: „Să ştii, 
Moş Nae, că nu e în toate minţile cucoana. care a fost aci. 
Auzi, bae în fiecare zi! 

. — Treaba ei!” i-am răspuns eu scurt, fiindcă în ziua aceea 
nů prea aveam chef de vorbă. 

- Seara, la masă, coana Frosa aduse iarăşi vorba despre 
doamna care fusese în vizită. „Scrintita aceea, începu ea, a 
spus că vrea să facă şi băi de soare. Ce e aia băi de soare?” 

Dar când i-am explicat cum se fac băile de soare, cum, 
îmbrăcat numai în costum de baie, stai întins pe nisip lângă 
marginea mării şi cum toată lumea, care trece pe acolo, te 
vede şi te priveşte, coana Frosa sări în sus şi văzui că se 
roşeşte toată la faţă. „Ce neruşinate! strică ea mânioasă. 
Pe mine una să mă încarce cu aur şi tot n'aş primi să mă 
vadă lumea desbrăcată”. Şi îşi scuipă de trei ori în sân, pe 
semne. ca să îndepărteze dela dânsa duhul ispitei. 

Mie însă, felul cum a vorbit coana Frosa despre băile de 
mare şi băile soare mi-a trezit un gând, pe care după două 
zile m'am şi grăbit să-l înfăptuesc. . 

Şi aşa, după două zile, făcând pe nemulțumitul şi pe supă- 
ratul, i-am zis: „Coană Froso, am o veste foarte neplăcută 
pentru mine. Un doctor, dela care viu chiar acum, mi-a spus 


N 


'De aceea, fiindcă trebue să-mi caut de sănătate. plec 


că! dacă vreau să mă însănătoşesc, trebue neapărat să merg 
pentru o lună la mare şi să fac şi băi de mare şi băi de pet 
chiar 
mâine la Constanţa. Vezi, prin urmare, că o să trebuiască să 
ne despărţim. 

— O să vedem până mâine ce avem de făcut”, se mărgini 
ca să-mi răspundă. 

A doua zi, când îmi făceam bagajul, am văzut că şi ea îşi 
strânge lucrurile: „Te-ai hotărât să te întorci la Hăpleşti? 

— Nici gând să mă întorc la Hăpleşti, îmi răspunse ea. 
Plec cu tine la mare, ca să nu fii singur şi să ai cine te'n- 
grijească”. 

Va să zică, am păţțit-o! Acum nu mai aveam nici ce face, 
nici ce spune. Nu puteam spune că nu mai plec şi nici nu pu- 
team să-i zic: „Coană Froso, eu plec, dar domniata fii bună 
şi stai acasă”. 

Deci, a trebui să plec la Constanţa. luând-o şi pe coana 
Frosa. Ziua următoare iată-ne împreună la plaia dela Ma- 
maia. Plaja era plină de doamne, domnişoare, domni şi copii, 
imbrăcaţi cu toţii numai în costume de baie. Unii intraseră în 
mare, alţii şedeau lungiţi în nisip, iar alţii se plimbau. Nu- 
mai coana Frosa şi eu eram înbrăcaţi aşa cum plecasem dela 
Bucureşti. 

ek coană Frsoo, ce zici? Iți place? i-am şoptit eu la ure- 
che. 

— Păi, răspunse ea după ce se gândi puţin, dacă aşa este 
obiceiul aci, hai să facem şi noi, cum face toată lumea. Hai 
să ne deshrăcăm de hainele noastre şi să ne îmbrăcăm în 

costume de baie. 

— Dar spuneai, i-am întors eu vorba, că e mai mare ru- 
şinea şi că nu te-ai îmbrăcat aşa, chiar dacă ar fi să te încar- 
ce cu aur. 

— Spuneam aşa la Bucureşti, dar aici e altă treabă”, îmi 
zise ea. 

A trebuit, aşa dar, să îac şi pentru dânsa rost de un cos- 
tum de baie, ceeace n'a fost tocmai uşor, fiindcă o cucoană 
aşa de grasă, aşa de durdulie şi dolofană, cum era coana 
Frosa, cu greu ai îi putut să găseşti. In sfârşit, după multă 
căutare, am putut găsi ceva care să i se potrivească, deşi se 
plângea că o strânge. 

Am intrat apoi fiecare într'o cabină, de unde după câteva 
minute am eşit îmbrăcaţi în costume de baie. Când ne-a vă- 
zut lumea mergând unul lângă altul, a isbucnit în râsete, ba 
cihar unii au început să aplaude. 

In adevăr, nu se putea o percehe mai puţin potrivită. Eu, 
slab ca un țâr, iar ea... Ca să vedeţi impresia ce-a făcut, când 
a eşit din cabină în costumul de baie, un tânăr — zău, că nu 
era de loc bine crescut tânărul acesta — a strigat cu glas 
tare, arătând spre coana Frosa: „Dacă intră cucoana aceasta 
în mare, să ştiţi că ocupă toată marea; aşa că nu mai rămâ- 
ne loc pentru ceilalţi. 

— Aşa este!” îi întăriră vorba câţiva tineri, pe când toată 
cealaltă lume se strâmba de răs. 

Insă coana Frosa s'a făcut foc de mânie. S'a repezit la tâ- 
năr, gata să-l strângă de gât. „Obraznicule şi moijicule, îi 
striga ea, îţi arăt eu cine este coana Frosa!” 

Când s'a aflat că această cucoană aşa de plină şi grasă 
este coana Frosa, au fost cuprinşi cu toţii de o bucurie ne- 
mărginită, iar copiii, prinzându-se de mână, au făcut cerc în 
jurul ei şi s'au pornit să joace şi să cânte: 

„Coana Frosa să trăiască 
Şi de loc să nu slăbească!” 

In sfârşit, am intrat în mare, pentru ca îndată coana Frosa 
să dea un țipăt: „Aoleo, că rece mai este apa!” şi să iasă pe 
plaie. 

Insă, un tânăr, căruia îi plăceau glumele, îi zise: „Coană 
Froso, uite, în partea aceea apa este încălzită”. 

Ea îl crezu şi merse înspre partea aceea, dar când să intre 
în apă, tânărul o împinse dela spate, iar coana Frosa căzu 
cu capul în apă, înghițind din apa mării. Bine că -tânărul a 
fugit şi s'a ascuns, că, zău, n'ar fi scăpat viu din mâinile coa- 


‘pei Frosa. 


Dar ni s'au întâmplat şi alte pozne, despre care am să po- 
vestesc altă dată. 
MOŞ NAE 


Qen 

Haplea şi luna din put 

Hapiea merge din fântână, 
Apă noaptea ca să care, 
Dar lăuntru când priveşte, 
Dă un strigăt de mirare: 


Fiind o noapte fără nouri, 
Luna n apă se-oglindea, 
lar lui Haplea cel deşteptul 
Că picase îi părea. 


Dă cârligu 'ncoa şi 'ncolo, 

Dă mai sus, dă jos în apă: 
„Uite-am prins-o!” strigă Haplea 
Insă iar din mâini îi scapă. 


„Uite-o luna, frate dragă, 
Vai sărmana 'n fund sa dus! 
Hai. s'o scap, s'o scot din apă 
Şi s'o fac sajungă sus”. 


Fuga Hapiea, ia iringhia, 
Un cârlig de dâns'agaţă 
Şi lăsându-l jos în apă, 
Se căsneşte ca s'o scoată. 


„Vino, puică!”... dar cârligul 
Prins de-o piatră stă pe loc. 
Trage:Haplea, trage zdravăn 
Când de-odată' aude poc! 


? 


Qespi TATA 


Inţelegeţi, mi-se pare, 
Cum se face de-a crezut 
Că din cer de unde este 
Luna "n puț ar fi căzut. 


Şi-i grăeşte: „Lună, puică, 
Hai te prinde de cârlig, 
Să te suie neica "n ceruri, 
Eşi din apă că e frig”. 


Cade bietul buf! pe spate. 
Sus în cer când sa uitat, 
Vede luna şi-i grăeşte: 

„Zi mersi că te-am scăpat!” 


pă 

Intr'o zi când sta la umbră 
Şi'n citire-i adâncit, 
Coada-i intră'n nişte miere, 
Dar nimic el n'a simţit. 


Un Chinez, dar mi se pare 
Că îl cheamă Cşi-Cşu-Csa, 
De codiţa-i lungă'n spate 
Foarte mândru se simţea. 


Ins'albinele-L-zăriră "c g ; Ca să scape, nu e lesne, 
Şi în roiuri mari sburară. DR È Amărât şi disperat, 

„Aoleu! strigă Chinezul, la o foariecă şi singur,- 
Capul tot mi-l înţepară!” Coada-i lungă şi-a tăiat. 

ina, fetita cea dulce şi drăguță, stă la ma- 
„să şi se pregăteşte să-şi ia gustarea. Dar în di- 
mineaţa aceea, Ninei noastre îi este mai foame 
ca de obicei. „Mămico, zice ea mamei sale, vreau 
şi un ou proaspăt, ca să-l.mănânc cu cafeaua 
mea cu lapte. 

Foarte bine!” îi răspunse mamă-sa, care se bucură că 
Nina are mai multă poftă în dimineaţa aceea. Se duse, aşa 
dar. la bucătăreasă şi îi zise: „Nina vrea şi un ou proaspăt, 
ca să-l mănânce cu cafeaua cu lapte. 

— Foarte bine! răspunse bucătăreasa. lau unul din cutie 
şi-l pun să fiarbă trei minute.” 


— Foarte bine! răspunse lon. Mă duc să chem pe fiul 
meu Florea”. 
lon chemă pe fiul său Florea şi îi zise: „„Floreo. băiatul a- 
cesta a venit să-mi ceară un ou proaspăt, ca să-l dea bucă- 
tăresei, bucătăreasa îl va da mamei Ninei, iar mama Ninei 
"îl va da Ninei, care vrea să-l mănânce cu cafeaua cu lapte. 


— Foarte bine! răspunse Florea. 
proaspăt în cuibarul găinilor.” 

Florea merse şi căută în cuibarul găinilor, dar în cel din- 
tâiu cuibar nu găsi nici un ou. Căută şi în al doilea cuibar 
şi tot nu găsi nici un ou. Merse să caute şi în al treilea cui- 
bar, când iată că tocmai atunci eşea din cuibar o găină 
mare şi grasă. 

Găina aceasta făcuse un ou mare şi alb ca laptele. 

„Foarte bine! zise Florea, acesta este oul care-mi place!” 

Merse şi-l dete tatălui său Ion. 


Merg să caut un ou 


Bucătăreasa deschise dulapul, în care ţinea cutia cu ouă. 
Dar. poftim: în cutie nu era niciun ou! Chemă atunci pe 
băiatul, care îngrijea de grădină, şi îi zise: „Du-te şi spune 
lui lon. care îngrijieşte de păsările din curte, să-ţi dea un 
cu proaspăt. Imi trebue să-l dau mamei Ninei, iar mama 
Ninei îl va da Ninei. care vrea să-l mănânce cu cafeaua cu 
lapte.” 

Băiatul merse şi găsi pe Ion, care secera iarba din li- 
vede”. Nene Ioane, îi zise el, ma trimis bucătăreasa să-ţi 
cer să-mi dai un ou proaspăt. li trebue, ca să-l dea mamei 
Ninei. iar mama  Ninei îl va da Ninei, care vrea să-l mă- 
ânce cu cafeaua cu lapte. 


„Foarte bine! zise Ion, acesta este oul 
Şi-l dete băiatului, care îngrijea grădina. 

„Da! zise băiatul, acesta este oul care-mi place!” Il luă 
şi-l duse bucătăresei. 

„Minunat! strigă bucătăreasa, tocmai acesta este oul 
care-mi place! Il puse într'un ibric şi-l lăsă să fiarbă trei 
minute în apă caldă. Apoi, îl luă şi-l duse mamei Ninei. 

„Cât e de mare şi frumos! zise mama Ninei. Tocmai a- 
cesta este oul care-mi place!” 

Mama Ninei îl duse  Ninei, care aştepta la masă. Când 
Nina îl văzu, strigă bucuroasă: „O, ce ou mare şi frumos! 
Tocmai acesta este oul care-mi place!” 
$ li sparse apoi vârful cu cuțitul şi-l mâncă. 
ine! 


care-mi place!” 


Să-i fie de 

Poveștile mamei 


Căluţul care a pierdut 
= O potcoavă => 


n oarecare lon avea un căluţ sur. In fiecare di- 

mineaţă, când picăturile de rouă  licăreau încă 

pe trifoiul din livezi şi când păsările îşi cântau 

cântecul lor închinat soarelui, Ilon mergea călare 

pe căluțul său, care se auzea de departe, făcând 
trap, trap! trap, trap! 

In adevăr. micile copite ale căluţului răsunau ca o muzică 
plăcută pe drumuri şi pe cărări: trap, trap! trap, trap! 

Călare pe acest căluţ, Ion mergea la ţară şi la oraş, la bi- 
serică şi la târg, sus pe deal şi jos la vale. Dar într'una din 
zile, auzi că a căzut ceva cu sgomot pe piatra din drum. 

Privi îndărăt şi văzu că e o potcoavă de cal. Se opri din 
drum şi începu să se vaete, zicând: 
„Ce-i de făcut? Ce-i de făcut? 
Dacă potcoava căluțul şi-a pierdut?” 

Descălecă şi văzu că în adevăr potcoava căzuse dela un 
picior dindărăt al căluţului. Atunci, dete fuga la potcovar 
şi îi zise: 

„Potcovarule, la tine-am venit, 
Căci căluțul potcoava-a prăpădit.” 
Dar potcovarul i-a răspuns precum urmează: 
„Cum pot căluțul să-ți potcovesc, 
Dacă n'am cărbuni, fierul să'ncălzesc?” 

Ce să facă bietul Ion? Işi lăsă căluţul în grija, potcovaru- 
lui şi el porni să cumpere de undeva cărbuni. Merse mai în- 
tâiu la băcan şi-i zise: 

Băcanule dragă, la tine-am venit, 
Căci căluțul poteoavu-a prăpădit. 
Imi trebue cărbuni, fierul să'ncălzească 
S'apoi potcovarul să mi-l potcovească.” 
Dar potcovarul i-a răspuns, zicându-i: 
„Eu astăzi vând mere, curmale, smochine, 
Tot fructe gustoase şi lucruri prea tine. 
Nu tiu eu cărbuni, fierul să'ncălzească, 
Și calu-ți potcovarul, ca să-l potcovească.” 
lon plecă mai departe, oftând şi zicând: 
„Ce-i de făcut? Ce-i de făcut? 
Căluţu-mi potcoava pe drum şi-a pierdut!” 

Şi iată că întâlni pe un ţăran, care mergea la târg cu un 
car plin de o mulţime de lucruri: 

„Țăranule dragă, la tine-am venit, 

Căci căluțul poteoava-a prăpădit. 

Imi trebue cărbuni, fierul să'ncălzească 
S'apoi potcovarul să mi-l potcovească.” 

Dar ţăranul i-a răspuns, zicându-i: 

„In caru-mi, loane, de stai să priveşti, 
Cărbune nici urmă tu mai să găseşti. 
Am fân o grămadă, ovăz cu bob mare, 
Și grâu ca de aur, ce-i bun la mâncare.” 

Când văzu că în carul ţăranului este grâu, Ion se gândi la 

moară. Dete, aşa dar, fuga la morar, şi-i zise: 
„O dragă morare, la tine-am venit, 
Căci căluțul potcoava a prăpădit. 
Imi trebue cărbuni, fierul să'ncălzească 
S'apoi potcovarul să mi-l potcovească”. 

Morarul a eşit în poartă mirat, iar când a auzit ce anume 
cere Ion, i-a răspuns zicându-i: 

„La moară sunt roţi, ce tot se'nvârtesc, 
Am pietrele grele, ce grâul zdrobesc, 

Dar n'am cărbuni, fierul să'ncălzească 
Și calu-ți potcovarul, ca să-l potcovească.” 

lon plecă şi dela moară şi merse să şadă pe o piatră dela 
marginea drumului. Acolo începu din nou să  ofteze şi să 
zică: 

„Ce-i de tăcut? Ce-i de făcut? 
Căluțu-mi potcoava pe drum şi-a pierdut!” 
Nu trecu mult la miiloc şi iată că pe drum se văzu venind 


o femeie bătrână cu un cârd de gâşte, pe care le ducea la 
târg să le vândă. Când veni aproape de lon, femeia se opri 
din drum şi îl întrebă ce necaz îl paşte. Insă, când află des- 
pre ce este vorba, isbucni într'un hohot de râs, iar toate gâş- 
tele se porniră să râdă împreună cu dânsa. 

„Precum văd, loane, deştept nu prea eşti, 

Cărbunii, se ştie, în pământ îi găseşti. 

. De mergi înainte, de-o mină vei da, 

Cărbuni cu grămada tu vei căpăta.” 

Când auzi acestea, lon sări în picioare şi multumind fe- 
meiei, porni în fugă, până ce ajunse la mina de cărbuni. A- 
colo văzu o mulţime de oameni, care -scoteau cărbuni din 
lăuntrul pământului, unde fiecare om purta, legată de frunte, 
o lampă. Cu această lampă lucrătorii îşi luminau locul unde 
lucrau. Ion le ceru cărbuni, iar ei îi deteră mai multe bucăţi. 
pe care lonel se grăbi să le ducă la potcovar. 

Potcovarul aprinse focul, făcu, ciocănindu-le de o parte 
şi de alta, patru potcoave mici şi frumoase, apoi potcovi pe 
căluţul lui Ion. Ion se săltă în şeaua căluțului şi porni la 
drum. 

Căluţul mergea voios, făcând frap, trap! trap, trap! 


Povestită de DORINA GRADINARU 


AZTEN 


SPIRIDUŞII VACANTELOR 


ici nu vreau şi nici nu mai pot! Gata!” strigă 
prinţul Paul, trântind cartea de Geografie pe ma- 


să. Apoi îşi puse coatele pe ea şi se uită ţintă la 
profesor. 
— Ce nu mai vrei, ce nu mai poţi? îl întrebă 


profesorul Mormăilă. 

— Nu mai pot fără vacanţă, răspunse prințul. 

— După cum am spus şi Măriei Sale, Doamna Mama. eu 
nu iau niciodată vacânţă. Nu am luat şi nici nu am să iau 
vreodată şi, atâta timp cât voi fi profesorul Inălţimii Voastre, 
nu vor fi vacanțe”. 

Prinţul nu mai zise nmiic. 

„Acum, vorbi din nou profesorul, mă duc puţin sus să-ţi 
corectez greşelile din caet. In timp ce lipsesc, vei învăţa 
zece pagini de geografie, treisprezece la istorie, şasespre- 
zece la gramatică, vei face şaptesprezece adunări şi vei de- 
sena şapte hărți. 

— Nu e frumos din partea d-tale”, 
chise cartea oftând. 

Deodată auzi afară nişte voci subţirele şi ascuţite, care râ- 
deau şi se chemau unele pe altele şi, numai decât, năvăli în 
cdae o sumedenie de pitici cu haine în toate culorile curcu- 
beului, cu pelerinuţe mici şi pantiofiori de aur. Alergau cu 
totii de jur împrejurul prinţului Paul, strigând: 

„Mai e unul! Mai e unul! Uite-l aci! Veniţi de-l vedeţi!” 

Apoi se abătură ca un nouraş pe masă, iar cel mai măreț 
dintre pitici (pe care-l chema Statu-Palmă) ieşi dintre ei şi; 
arătându-l cu degetul lui subţirel pe prinţ, zise: „Uite un 
băiat, în clasă, în zi de sărbătoare, cu o carte! 

— Poate nu-i o carte de învăţat, se piţigăi un pitic mai mi- 
titel, unul de-i zicea Cât-o-şchioapă. Poate e o carte cu po- 
veşti! 

— Să vedem!” strigară cu toţii, şi se repeziră la cartea 
prințului, căţărându-se pe scoarţe şi forfotind printre foi, în 
timp ce prințul Paul se uita la ei, prea mirat ca să spună sau 
să facă ceva. 

La urmă, piticul Statu-Palmă le zise foarte grav: 

„Nu este o carte de poveşti, e cu oraşe şi cu râuri, cu târ- 
guri şi drumuri, şi multe altele... 

— E o geografie!” strigară îngroziţi piticii şi, în grabă, 
eşiră din carte şi se aşezară în rând pe masă. Apoi Statu- 
Palmă, din nou arătându-l cu degetul pe prinţ, îl întrebă: 

* „Băeţele, ce faci aci? 

— Stii că îmi placi! răspunse Paul. Asta e clasa mea. Eu 
să vă întreb ce căutaţi aci! 

— Nu! nu aceasta este întrebarea, răspunse Statu-Palmă. 
Noi ştim prea bine'ce căutăm aci. Noi suntem spiriduşii va- 
canțelor, care au început şi căutăm să vedem dacă mai e 
vre-un copil, care nu se bucură de ea. Şi iată că-te-am găsit 
pe tine. Aşa că asta-i întrebarea: ce cauţi, aci în clasă şi în 
timp de vacanţă? 

— Cu o carte de geografie, se piţigăi Cât-o-şchioapă. 

— De! Eu pot să vă spun că nu am nici un chef să stau aci, 
le zise prinţul Paul morocănos. Dar nu e din vina mea, ci 
din aceia a nesuferitului de Mormăilă. Profesorul meu, dom- 
nul Mormăilă. 

— Explică-ne! Explică-ne! Explică-ne! strigară piticii. 

— „Numai dacă vă potoliţi,.le răspunse Paul. După cum 
vedeţi, sunt prințul Paul, iar tatăl şi mama mea sunt Regele 
şi Regina, aşa că nu mă duc la şcoala cea obişnuită, ci iau 
aci lecţiile în palat, într'o clasă numai pentru mine şi cu un 
profesor la fel. 


murmură prinţul şi des- 


— Profesorul Mormăilă, ştim, întrerupseră piticii, moţăind 


unul la altul. 

— „Da, Profesorul Mormăilă. Ei! şi el zice că nu trebue 
să am niciodată vacanţă. Numai lecţii, lecţii şi iar lecţii şi să 
te opreşti numai când mănânci şi când mergi la culcare. El 
nu tine nici o sărbătoare!” 

Dar piticii nu mai putură răbda. 

„Cum! Să nu ţie sărbătorile! Şi Statu-Palmă aşa se ne- 

căii că mai, mai era să cadă pe spate, de trebui să fie spriii- 
nit de ceilalţi. 

— Mă rog, e precum vedeţi! oftă prințul. Aşa că nu o să 
mai am niciodată vacanţă”. 

Aceasta îi lăsă pe pitici înmărmuriţi, iar Statu-Palmă, să- 
rind între ei, le zise: „Pitici, trebue să facem ceva! Trebue 
să-l însănătoşim pe profseorul Mormăilă de boala de a nu 


da niciodată vacanţă! Am eu un plan. Ascultaţi! şi 
să le murmure ceva la ureche, repede. 

— Vai! Mimunant! strigară ei. 

— La lucru!” le repetă Statu-Palmă şi, luându-se cu toţii 
de mână, alergară în iurul cărţilor, cântând, de prinţul cre- 
dea că toată lumea are să-i audă. Şi, deodată, toate lucrurile 
depe poliţă: cărţi, caete, hărţi, creioane, săriră pe masă şi 
chiar şi călimara începu:să se clatine, iar din cărţi, spre ma- 
rea mirare a lui Paul, eşiră tot felul de mici vietăţi. Din car- 
tea de istorie eşiră toţi Domnii şi Domniţele şi Turcii, în 
cap cu Sultanul Soliman. Din geografie eşiră nişte drăcu- 
şori în spate cu nişte tăblițe pe care erau scrise numele de 
oraşe şi râuri, iar din gramatică, litere cu picioare şi braţe 
ca nişte furnici şi toţi şi toate dansau, săreau, ţipau, râdeau, 
unii alergând după alţii. 

Insă, numaidecât, Statu-Palmă bătu din mâini şi piticii - 
începură să cânte aşa: 

„Cărţi şi hărți, plecati la loc! 
Repede, că nu-i de joc. 

Insă alttel cum ați fost, 

Să nu vă mai dea de rost!” 

La iuţeală caraghioasele vietăţi începură să vie. iarăşi la 
loc. 

DAR: 

fiecare se duse îndărăt, însă la locul nepotrivit. 

Stefan cel Mare se trezi mergând la braţ cu Sobieschi, 
iar Mircea cel Bătrân lupta alături cu curcanii la Plevna. 
Munţii Alpi se bălăceau în Marea Neagră, iar Bucureştii 
erau, auziţi minunăţie, capitala Americii! Cât despre gra- 
matică şi aritmetică, aşa se încurcară, că nici toţi învățătorii 
din lume nu le-ar mai fi pus la loc. 

Tocmai atunci se întoarse şi profesorul Mormăilă. 

„Fi. la să văd ce ştii!” 

Si luă cartea de geografie, pe care o deschise. 

Dar rămase cu ochii căscaţi la ea, de erau gata să-i iasă 
din cap. 

„C eeste asta: Bucureştii Capitala Americii! Alpii în Ma- 
rea Neagră! Toată cartea e pe dos”. Şi, în grabă, luă altă 
carte, dar toate erau la fel. 

„Ajutor! strigă el. S'a întâmplat ceva grozav şi, cu 0 
carte în mână şi cu o hartă în alta, profesorul Mormăilă se 
repezi la Rege şi Regină. 

„Ajutor, Maiestate, cărțile au 'aiuns toate pe dos! 

— Zău! zise Regele, care cărţi? 

— Cărţile de şcoală, se văicăra Mormăilă. Nu se mai po- 
trivesc de loc. 

— Domnule profesor, zise regina foarte politicoasă. nu 
crezi cumva că mai degrabă d-ta eşti puţin pe dos? 

— Eu! ţipă Mormăilă. 

— Da. Ce părere ai avea, dacă am trimete după doctor, 
ca să ne convingem”. 

Aşa că trimiseră după doctor, care îi zise; 

„Trebue să iei vacanţă. 

— Bine, dar eu nu iau niciodată vacanţă. 

— Nu are de aface! se piţigăi doctorul. Prea multe lecţii! 
Nu mă miră că eşti pe dos”. 

Aşa că d. Mormăilă nu avu încotro şi trebui să ia o lună 
vacanţă şi, spre marea lui mirare, se simţi foarte bine. Bi- 
ne înțeles, şi prințul Paul se odihni şi, vă închipuiţi, ce se 
mai bucura. ` 


Dar, cum toate au un sfârşit, se termină şi luna de va- 
canţă. In noaptea aceea prințul Paul se strecură din patul 
lui în clasă, să vadă ce au să facă piticii cu cărțile. Intr'a- 
devăr, îi găsi pe toţi, jucând ca înainte în jurul lor şi des- 
A ca să se întoarcă toate la loc în ordinea cea 

ună. 


începu 


„Vă mulțumesc din suflet!” le şopti prinţul Paul şi se 
grăbi îndărăt în pat. 
In ziua următoare, de cum se aşezară la lucru, profeso- 


rul Mormăilă îl anunţă pe prinţ foarte serios: 

„Inălțimea Voastră să-mi permită a spune că  deacum 
înainte vom avea vacanţă. Mi-am schimbat părerea. E mult 
“nai bine cu vacanţă! 

— Aşa cred şi eu”, se bucură din inimă prinţul Paul! 


Din englezeşte de LELIOARA 


QNEN 


TITY- LY- YO 


—Fantezie— 


Tara crizantemelor... tara soarelui... Undeva, departe de 
sgomotul oraşelor se ridică un castel măreț, cu turnuri şi 
podoabe frumoase. Un castel în mijlocul unei grădini mari, 
nesfârşite, înconjurată de un zid înalt. Aici locueşte Ki-Po, 
negustorul de ceai, cu fiică-sa, micuța Ty-Ly-Yo. 

Ki-Po pleacă mereu de-acasă, pleacă cu corăbiile pe ma- 
re, se îngrijeşte de negustoria sa. 

Si Ty-Ly-Yo, micuța Ty-Ly-Yo, rămâne singură, cu un 
prieten doară: grădina, grădina cea mare, plină de copaci 
bătrâni şi cu flori multe. 

Aici timpul trece atât de repede! Ty-Ly-Yo nici nu ştie 
când trece. Cu paşi mărunți, ea cutreeră cărările înguste, 
urmărind fuga gândăceilor multicolori, “ascultând ciripitul 
dulce al păsărelelor... 

Şi zilele se scurg una după alta. Aşa 
se ştie, de când a murit mama ei... 

Mama ei... 

Sunt zece ani de când au dus-o departe, cu alai mare, cu 
muzici. Ty-Ly-Yo avea patru anişori atunci. Ei nu- i-a părut 
rău, când au dus-o pe mamă-sa: credea c'o să vie înapoi, 
s'o alinte iar, s'o sărute uşor pe frunte, seara, la culcare. 

Dar mama n'a mai venit. 

A tot aşteptat-o, dar n'a mai venit. Şi vremea a învăluit 
chipul ei cu un strat gros de uitare... 


s'au scurs de când 


Ty-Ly-Yo. şi-o mai aduce atât de puţin aminte! Doki 
glasul i-l mai aude,, glasul blând. = 
O aude cântând un cântec de leagăn. d 


O lua în braţe şi-i cânta până adormea. 

De când a plecat mama, nu mai cântă nimeni... 

Se înserează. 

Ty-Ly-Yo plânge, dar plânge fără lacrimi, în sufletul ei. 

Frunzele freamătă subt suflarea liniştită a vântului. Ea 
înţelege graiul lor: ele îi spun că va fi fericită... 

O maimuţă şoltică o priveşte de pe un ram, cu ochi mici, 
râzători. $ 

Ty-Ly-Yo se înseninează. 

Pe cer sclipeşte o stea mică. 

Poate e steaua norocului ei... un surâs gingaş îi 
reşte în colțul gurii... . 

Şi cu paşi mărunți, cutreeră cărările 
fuga sândăceilor multicolori, ascultând ciripitul 


păsărelelor... 
corean e sate GHIULEA 
aşi 


înflo- 


înguste. urmărind 
dulce al 


De vorbă cu cititorii 


ARM. M.-Piatra-N. — Şi Maria Sorel e mulţumită că ai 
declamat. de sigur, frumos, poezia ei ,„Mulţumesc”, că te-a 
aplaudat toată lumea şi că „buna doamnă învăţătoare” ţi-a 
multumit pentru surpriza plăcută ce i-ai făcut. Totodată, 
Maria Sorel promite să mai scrie poezii, care să placă dră- 
guțelor cititoare şi iubiţilor cititori. 

EL. D.-Loco. — „Legenda grâului”. Nu cunoşti încă regu- 
lele versificării, adică numărul de silabe ce trebue să aibă 
un vers, accentul ritmic, precum faci şi greşeli de rimă. De 
ex.: veche nu poate rima cu alege, nici fugise cu spuse, nici 
botezată cu numită. Dece nai scris în proză această le- 
gendă? 

MER. BR.-Bălţi. — Ne trimiti o poezie despre „.Primă- 
vară”, despre care scrii că doreşti să o vezi. Uiţi însă că 
suntem în toiul verii. Să aşteptăm, aşa dar, primăvara vii- 
toare, mai ales că până atunci poţi scrie altă poezie mai bine 
făcută. De asemenea, glumele nu merg. 

L. RET.-Cernăuţi. — Dragul meu, anecdotele trimise de 
d-ta au fost publicate de mult, iar aceea cu „câinele, care 
latră, nu muşcă” a fost pusă de mult în versuri de regreta- 
tul povestitor Th. A. Speranţiă. Aşa dar, ne pare rău că nu 
putem să-ţi publicăm ceva din ce ai trimis. Te sfătuim nu- 
mai să fii mai atent la întrebuinţarea diferitelor semne de 
punctuație. 3 

D. P. P.-Craiova. — Poezia „Seara” se 
„De ale începătorilor”. 

ST. şi M. TZ.-Galaţi. — „Scrisorile lui Michi-Maus”. In 
prima strofă spuneți că Michi-Maus „n'a învățat să scrie”, 
iar în strofa dela urmă că "ştie carte”. Vedeţi, prin urmare, 
că nu se potriveşte. E încă un motiv pentru care nu putem 
publica încercarea voastră în versuri. 

FIN. R. S.-Loco. — „„Vara”. Drăguţă cititoare, nu prea 
merge poezioara ce ne-ai trimis. Nu merge nici ca număr de 
silabe al versurilor, nici ca rimă şi nici ca expunere a su- 
biectului. Aceste observaţii nu trebue să te supere, fiindcă 
nu e-vreo nevoe să facem cu toţii versuri. Nu uita că a scrie 
în proză nu este mai puţin frumos şi mai puţin interesant de 
cât a scrie în versuri. 

GH. MIH. N.-Comuna I. I. C. Brătianu. — „Energia”. Mai 
întâiu, la revista noastră navem atâta spaţiu, ca să publi- 
căm piese de teatru aşa de lungi, cum e piesa trimisă de 
d-ta. Al doilea. Cei mai mulţi din cititorii noştri nu cunosc 
nici chestiunile de tehnică, nici termenii tehnici. In afară de 
aceasta, „Dimineata Copiilor” nu este revistă de specialitate. 

lată motive pentru care ne pare rău că nu-ţi putem înde- 
plini dorinţa. 

T. J. Gh.-laşi. — „Ty-Ly-Yo”. Se publică, fireşte, şi ne bu- 
cură talentul d-tale, care se afirmă din ce în ce mai fru- 
mos. Iti publicăm şi fotografia. i 

GRIG. I.-laşi. Ne trimiţi o poezie intitulată „Noaptea de 
Crăciun”, acum când nu mai putem de căldură. Până ia 
Crăciun, mai va. Cât despre poezia „Orfanul”, am scris de 
atâtea ori că nu este bine să publicăm astfel de poezii triste. 

CON. TH. GÂŢ.-Cahul. — lată că vi se face plăcerea şi 
vi se publică scrisoarea adresată d-nei învăţătoare. Lui Moş 
Nae, pe care l-aţi rugat, i-a fost foarte uşor să pună o vorbă 
bună pe lângă d. director, pentrucă..., pentrucă Moş Nae şi 
„d. director” sunt una şi aceiaşi persoană. 

P. MALLER-Loco. — Acum se publică numai fotografii 
de ale preminţilor. După ce vom termina cu ele, vom putea 
publica şi fotografii de cititoare şi cititori. 

AR. ST.-Loco. — „„Răsplata lui...” Traducerea d-tale. are 
prea multe neologisme. N'ai ţinut în deajuns seamă că scrii 
pentru o revistă destinată copiilor şi că, prin urmare, trebue 
să te fereşti de cuvinte şi expresiuni, ca: „aproximativă, to- 
lerabil, mediu exotic, divertisment, maşinărie ingenioasă”, 
etc. Ne pare, aşa dar, rău că nu o putem publica. 

DAG. N.-Chişinău. — Fabulele şi poveştile din popor tre- 
bue să fie scrise într'o limbă mai populară, iar nu cu expre- 
siuni, ca:: „Eu pun pariu pe o monetă de aur— Aprobat”, etc. 

ST. AL.-Loco. — „„Miţu, Miţu...” Aceleaşi observaţii ca 
la cei doi de mai sus. Iți mai atragem atenţia că verbele ieşi, 
reuşi se scriu aşa, adică cu un i la sfârşit, iar nu cu doi i 
cum în mod greşit le-ai scris d-ta. 


publică la rubrica 


ZO 


Prevestirea 
Dragă Moş Nae, 


După Eschimosul care termină de istorisit povestea 
fluerului fermecat, veni rândul meu, căci eram aşezat 
chiar lângă el. Streinul care avusese dela început ideia 
acestor povestiri, se uită la mine după o clipă de tăcere şi 
îmi zise: pă 

„Tu de colo, care până acum n'ai zis nici un cuvânt, 
ia spune şi tu ceva ce ți s'a întâmplat sau ai auzit”. 

Eu prea multe nici nu văzusem, nici un auzisem, dar 
la moment mi-am adus aminte de o istorioară foarte ve- 
che, ce nici nu mai știu de unde o cunoșteam şi începui ast- 
fel : 

„In ţara mea, ce se cheamă România și care e departe, 
foarte departe de aici, acolo m'am născut şi am crescut, 
De mic mă jucam în pădurile verzi, în crângurile în care 
vrăbiile dădeau--concerte cum nu se aud pe aici, acolo am 
auzit — mi se pare — pe un moşneag cărunt, cu părul şi 
barba ninse de vremi, spunându-mi ceva ce întotdeauna 
m'a bucurat foarte mult. 

Cum stăteam odată pe un povârniş de munte, zării nu 
departe de mine un unchiaş ce tocmai îmbuca câte ceva. 
M'am apropiat de el şi i-am cerut voe să mă aşez lângă 
dânsul. 

„Stai jos bucuros, fătul moşului—răspunse unchiașul 
— îmi place întotdeauna să împart îmbucătura cu cineva”. 

Zicând acestea, îmi dădu şi mie o bucăţică de pâine 
cu două fire de ceapă. 

Mă aşezai lângă el mâncând în tăcere şi privind cu 
nesaț frumoasa privelişte ce se desfăşura sub ochii noștri. 

„Frumoasă şi mândră țară mai avem noi”, zise un- 
chiașul. 

„Da. E frumoasă cum nu cred să mai fie a doua pe 
pământ”, răspunsei eu. 

„Și aşa va fi întotdeauna”, adaose unchișul. 

„Cine ştie dacă va fi aşa?” zisei eu oarecum oftând. 

„Da, Aşa va fi întotdeauna — mai zise bătrânul, fiind- 
că aşa este scris să fie”. 

„Cum asta?” întrebai foarte mirat. 

„Iată — zise el — îţi voi spune cele ce mi-a spus şi mie 
un bătrân vrăjitor pe care l-am cunoscut pe vremuri. 

Dorind să şitu care va fi soarta acestei țări, m'am dus 
la el şi l-am întrebat. Când mă văzu în pragul uşii sale, mă 
întrebă: 

„Ce te-aduce la mine, moșule? Vrei să știi oare dacă 
pământul tău va da roade bune?” 

„Nu. Nu-asta doresc să ştiu, ci vreau să-mi spui tu 
care va fi viitorul ţărișoarei mele”. 


Mikişor la Polul Nord 


de Zinca. Milcovic; 


„Dacă este numai atât, atunci îţi pot uşor împlini ce- 
rerea, căci ştiu că țara ta va avea întotdeauna ceva cu care 
să se mândrească”. 

„Ce anume?” întrebai eu? 


„Mai întâi — zise el gândeşte-te la frumoasele mă- 
năstiri dela Agapia, Văratec, Neamţ, Tismana, pe cari 


mulți străini vin anume să le vadă, așa de renumite sunt 
prin frumuseţea lor”. 

„Bine spusei eu dar poate veni un timp când 
mânăstirile să se surpe, atunci ce se întâmplă?” 

„Văd răsărind pe valea Prahovei — răspunse vrăjito- 
nul — sumedenie de mine de petrol, bogate cum nu-şi vor 
avea pereche pe pământ”. 

„Bine, dar minele pot seca odată, atunci cu se se va 
mândri țara noastră?” mai întrebai eu. 

„Ocna de sare de lângă Sibiu, apoi altele în jud. Vran- 
cea şi încă altele mai mari la Slănicul Moldovei vor tace 
bogăţia României”. 

„Dar dacă şi ocnele vor seca, dacă vom ajunge un 
timp când ele nu vor mai da sare, atunci care va mai fi 
fala Românii noastre?” întrebai iarăşi vrând să ştiu mai 
multe lucruri despre viitorul ţării mele. 

„Atunci se vor ridica fabrici mari în care se va lucra 
lemnul tăiat din codrii nesfârşiţi. Lemnul lucrat astfel se 
va trimite în țări străine şi aceasta va fi un nou izvor de 
bogăție, răspunse vrăjitorul oarecum supărat de prea mul- 
tele întrebări. 

„Dar când se vor tăia toate pădurile şi toţi codrii, ce 
ne va rămâne?” 

„Clădiri măreţe, ridicate de viteji ce se vor duce să 
lupte pe pământuri străine, ducând fala ţării peste tot”. 

„Dar dacă vitejii vor muri, înseamnă ca şi fala țării 
să piară cu ei”, adăugai eu oarecum. necăjit. 

„Nimenea nu te poate mulţumi pe tine, moșule”, spuse 
vrăjitorul ieşindu-și din sărite. — Ei bine, află că Româ- 
nia va avea întotdeauna fii cu dragoste de neam şi ţară ca 
tine”, răspunse vrăjitorul. 

La auzul acestor cuvinte, inima mi se umplu de bu- 
curie şi mulțumind vrăjitorului îi zisei: 

„Pot pleca acum fericit, căci ştiu că fala țării mele va 
fi vecinică”. 

Terminând de spus acestea, moșul mai adăugă: 

„Acuma ştii, fătul meu, de ce România noastră va fi 
întotdeauna mândră” 

„Eu ascultam uluit pe bătrân spunându-mi acestea. A 
fost un lucru care ne-a rămas bine întipărit în minte, de 
aceia vi lam spus și vouă” zisei eu Eschimoșilor. 

„Frumoasă ţară trebue să fie în adevăr România”, 
zise primul Eschimos căzând pe genunchi. 


Serbarea dela Bazinul 
Lido, organizată de 
„Dimineața Copiilor“: 


Concursul de jocuri pe | 


Fundația 
„REGELE FERDINAND 1” IAŞI 
intrată la Bibliotecă 
28. 


SERIA | 


CINEL 


La acest concurs oferim următoarele premii: 10 premii în cărți în valoare de 800 lei, 1 abonament pe I an, 3 
abonamente pe 6 luni și 4 abonamente pe 3 luni la „Dimineața Copiilor". 


Romb geografic 


1) Consoană, 2) Fluviu 
Dunăre, 4) Fluviu în Egipt, 


în Germania, 3) Oraş bulgăresc pe 
5) Consoană. Vertical la fel. 


I. BLOCK 
. 
Omonim 
Un vânător mergând in Africa a omorît- nişte..... și a câştigat 
mulți... i 
BUMA CRASNOVETZ 
s . 
Sinonime 
Să se afle 7 cuvinte a cinci litere cu următoarele semnifi- 
caţii: 


1) Cui; 2) Dărâmătură; 3) Impodobit; 4) A indica; 5) Iscoa- 
dă (care spionează); 6) Ciomag; 7) A anina. 
Literele dela început, citite de sus în jos, vor da un cu- 
vânt sinonim-cu cuvântul format din litrele dela sfârșit. 
Ambele cuvinte sunt sinonime cu neroadă. SINONIME SUNT 
CUVINTE CU ACELAŞ INȚELES. 
MOŞ CINEL 


Dreptunghiu geografic 


1) Stătuleț în Asia; 2) Oraş în Italia; 3) Oraş în Crişana; 4) 
Nor; 5) Oraş în Moldova; 6) Orăşel in Transilvania. 
Inițialele: numele unei țări. 
Finalele: capitala acestei țări. 
LAZĂR LEIBOVICI-laşi 
Deslegările acestui concurs se primesc la sfârşitul lunii. 


Poșta jocurilor 


Marc. Broit.-Bălţi: Publicăm jocul. Ar fi bine ca toţi deslegăto-. 


rii să trimită cupoanele în acelaș plic cu deslegarea d-tale. 

Nicolae S. Gheorghe: 1) Publicăm ligamente istorice, Mură'n 
gură. 2) Steaua are câteva râuri puţin cunoscute, logogriful e cu- 
noscut, anagrama e grea, metagrama slăbuţă. Cuvintele încrucișate 
au greşeli multe. 3) Te sfătuesc să nu încerci așa ceva; e prea greu 
pentru vârsta d-tale. nică 

Cerch. Dum.: "In afară de unele jocuri cunoscute a trimis şi 
un dreptunghiu silabic foarte reușit. Am crezut că n'are pereche şi 
am fost hotărît să-l public; dar, cercetând manuscrisele, am găsit un 
joc, trimis de cititorul Const. V. Dragoș, foarte asemănător cu acel 
făcut de d-ta. Deci, având pereche... nu se mai publică, 

Val.-Pal: Jocul d-tale e bun ca ideie, dar slab ca încrucişare. 
Te rog să te fereşti de cuvinte necorecte 


Deslegătorii jocurilor pe luna Mai 
CAPITALA 


Sally Rosenkrantz (13); Ecaterina Vlădescu (13); Sofica Al- 
calay (13); Rudolf Braunstein (13); Dana Negreanu (13); Mela 
Bercovici (13); Fredy Rotman (13); Alfred Rosenberg (13). 


PROVINCIE 


Abrud: Ileana şi Emil C. Bellu 13); Adjud: Alphons şi Beatri- 
ce Leibovici (13); Arad: Kohn Ladislau (2), Gabriela Jana Geor- 
gescu (13); Bacău: Ionel şi Nicolae Turcu (13); Băicoi: Madia Ing. 
Lupescu (13); Băilești: Ciobanu Gh. Gheorghe” (13); Bălţi: Mare 
Broitman (13), Vova Sulmeister (3); Bârlad: Abramovici Lilly 
(11), Pupa şi Puiu C. Dolinescu (12); Marilena C. Vasiliu (4); Ne- 
stor A. Gheorghe şi Chiosa Gh. loan (11); Didicuţa Margulies (13); 
Bechet: Dody Dima (13); Bicaz Busoiu Aurora; Blaj: Pop Grigore 
(12); Brăila: Singer M. David (13); Botoșani: Lucreția Pilat (11); 
Constanţa Dudaş (12); Brăila: Georgescu Ionel (13); Simonetta 
Nicolau (13); Niculescu D. Mircea (13); Braşov: Maria şi Corne- 
lia Croitoru (13); Ovidiu și Tatiana Sebescu (13) Burdujeni: Da- 
niil Clain (13); Călăraşi: Stănculescu N. Mircea (6); George 
Marinescu (13); Câmpia Turzii: Abrudan Gheorghe (4); Câmpina: 
Apostolescu I. Mihail (3); Caracal: Grigorescu C. Virgil (2); Jim- 
boiu Gheorghe (2); Marieta şi Marcel Florescu (2); Ionel şi Ma- 
rioara Stoicescu (13); Cârnești: Bara Francisc şi Petru Laţa (13); 
Cartojani: Constantinovici Victoria Iulia (13); Cernăuţi: Iuliu 
Linder și Lilly Müller (13); A. Volschi (13); Cetatea Albă: Alevti- 
na Denisova (13); Ada Fliţian (13); Chişinău: Craina Baincaner 
(10); Luchianov Liubov (13); D. Nacht și Asociaţia Cinel (13); 
Tucherhafen Malea şi Cofner Aron (13); Cluj: Elena Câmpian 
(13); Comana: Elena Bărbulescu (13); Comarnic: Gigi Florescu 
(13); Constanta: Martin N. Nicolae (13); Petrescu Ion (12); Du- 
mitriu I. Silvestru (13); Bebi şi Țuțu Navon (13); Lucia Gh. Stă- 
nescu (13); Covasna: Papadopol Iustin (13);  Costieni:  lonescu 
M. Dumitru (12); Craiova: Gicu şi Zoica Târnoveanu (13); Tity 
Constantinescu (13); Darius şi Vicenţiu P. Popescu (13); Sandy E- 
liezer (13); Picu și Marcel Abagiu (13); lonel Cartianu (13); 
Criuleni: Buma Crasnoveţ (11); Dițeşti: Lelia şi Ortansa D. Ră- 
dulescu (13); Doclin: Zoe E. Vasilon (13); Drăgănești: Picu Volo- 
şin-Frunzescu (13); Drânceni: V. lţicovici Iancu (139; Focşani: Pe- 
trescu D. Aurel (13); Ornstein I. Avram (13); Fălești: Fira Di- 
mer (13); Fuzovca: Iancu Benedict (13); Galaţi: Mioara Marinaş 
(11); Galbeni: Zulnia Vidraşcu (10); Ghimbav: Szabo Iuliu (6); 
Giurgiu: Dima St. Florea (13); Andrei M. Petruțu (13); Camil V. 
Pantelimonescu (13); Corneliu A. Nicolau (13); Gura-Humorului: 
Chaim Brandmann (13); Huși: Rennée Z. Rubinstein (13); Miori- 
ca Goldenberg (13); Leon Gh. Const. (13); lam: Aurel Şerban 
(13); Janca: Constantin și Nicolae Micu (13); laşi: Aurora Barbu 
(11); Sabinette şi Taniline Zentner (13); Lazăr Leibovici (13); 
Herman Sclear (13); /sbiceni: Stancu D. Venera (5); Ismail: Le- 
tiția și Dalila Hormoiu (13); Laurenţiu Nicodim (13); Petre Ivă- 
nescu- (2); Mircea Dragomir (4); /vești: Bebe- Kaufmann (13); 
Surica Aizie (13); Sică Aizic-Suraia- (13); Noe- Epstein (13); Lă- 
motești: Ştefănescu St. Costin-Victor (2); Lefcani: Popovici Sava 
(13); Lehliu: Gicu Papadiseia (13); Mislea: Medi Kantzer (13); 
Moreni: Madia Lupescu (13); Oradea: Nadiş Nicolae (13); Orhei: 
Samoil Livșin (4); Valeriu Săndulescu (6); Părtești de sus-Cacica: 
Olinici Narcis (11); Pecica: Dimitrie A. Ardeleanu (13); Liviu 
Voinescu (13); Stamatiad Margareta (13); Bertha Lazarovici (4); 
Herman şi Dorina Gutmann (13); Principele Mihai: Nicuşor T. 
Ciobotaru (2); R.-Sărat: Virgil Brădătanu (13); Recea: Sanda Ne- 
greanu (13); Sibiu: Silvia Munteanu (13); Marioara Cristea (2); 
Palade Valerian (13); Sighişoara: Vlad Zănescu (13); Sinaia: Cor- 
neliu Dragomirescu (13); Slatina: Ştefănescu Lydia (13); Estera 
şi Tania Harein (13); Iliescu I. Cleopatra (12); Marcussohn I. Lya 
(12); Solonta: Gall Marius, Aurel Miron (10); Sirehaia: Maria H. 
Bidilici (13); Tălmar: Constantin Polivaer (4); Tg.-Neamţ: Anuţa 
şi Carol Sechter (13); Tecuci: Cristescu S. Mircea (13); Minel 
Herscovici (12); Timişoara: Ova Checian (6) Linca Doina (13); 
Veronica Fogaras (2); Todireni: Armand Doiban (13); Turda: 
Mioara Pătăceanu (13); T.-Măgurele: Ionescu Viorel (13); T.-Se- 
verin: Drăgulescu Paul (10); Aida şi Olga Petcoff (13); „Silvia 
Chevala (13); Leandru D. Ghiculescu (12); Sbenghe D. Mihai (4); 
Urlaţi: Savu Avramescu (13); Vâlcov: Miasincov Mișu (13). 

CUPON DE JOCURI 
PE LUNA AUGUST 


Numele și pronumele 


Adresa: 


Amua 


Fotografii dela cititoarele şi cititorii nostri cari au luat premiul l-in 


Diis 


Nina Enescu Veronica Bădescu Borcăiaş D. Mihail izj Lyane Paucker 


clasa II Š clasa IV clasa II clasa IV 
Şc. prim. de fete „Floreasca” Şcoala de fete No. 45 Şcoala No. 44 Scoala Bărățici 


Bucureşti Bucureşti Bucureşti Bucuresti 


J Da EEEN i 


Tamaş Gh. Mircea Sylvia Draht Valeria Ursulescu Chicoş N. Maria 
clasa IV clasa I primară clasa IV . clasa IV 
Sc. primară de băeţi No. 1 Şc. Ortodoxă a femeilor române Sc. p. de stat din com. Târnava Sc. prim. de fete No, 41 
Megidia Bucureşti jud. Arad București 


k 
-s à 
a | 
x 3 ? E AP Da -W A 
Alexandru Topa Lilly Halpern Costescu Olga Jan Gh. Ionescu 
clasa III clasa II clasa III primară clasa IV 
Se. prim. C.F.R. din gara Titu Şc. primară de fete No. 9 Scoala Pitar Moş Şc. prim. de băeţi Petru Maior 
: București Bucureşti Bucuresti 


= Ta 


4 
` d : 
Ivoneta Mihăilescu Denise P. Goldstein Olimpia Tancas Iliescu M, Matei 
clasa III clasa II A. clasa II clasa I şc. prim. de băeţi No. 29 
Scoala prim. de fete Grozăvești Şc. primară de fete „Lucaci” Şcoala primară de fete No. 1 „Petrache Poenaru” 
Bucureşti Bucureşti Megidia București 


| 
Stoian Maria 
clasa IV 
Lega Viorica Şcoala Anton Colorian 
clasa I Ştefănescu Valeria 
ere a clasa III 
clasa Şcoala Anton Colorian 
Silberman Kăthe Olga Socalik Lega Lucia Stoian Cristina 
el. I primară a şcoalei de fete scoala de mm ae ă clasa II clasa III 
„Ana şi Baruch Kahane” dea B Ss mah mat Sylva 5c. prim. „Principele Ferdinand Şcoala Anton Colorian 
Bucureşti ucureşti Bucureşti București 

Pi 3-44 


i răcori i | Prețul 5 lei 
Ce dulce şi răcoritoare este limonada! rețu i 


Un mânunchiu de Slume scurte 


Când Haplea e paznic 


Intro vreme, când îi mergea cam prost cu treburile, 
Haplea a izbutit să i se dea un loc de paznic la un muzeu. 
„Ascultă, Haplea, îi zise directorul muzeului, vei sta la 
poartă şi nu vei lăsa să intre vizitatorii, până ce nu-ți lasă 
în păstrare umbrela sau bastonul. 

— Am înțeles, să trăiţi, domnule director!” răspunse 
Haplea. 

După puţin, iată că un domn vrea să intre să viziteze 
muzeul. 

„Lăsaţi-mi mai întâi umbrela, îi zise Haplea. 

— Nam umbrelă, îi răspunse vizitatorul. 

— Dacă n'aveţi umbrelă, lăsaţi-mi bastonul. 

—— Dar n'am nici baston, zise vizitatorul, arătându-și 
mâinile. 

— Dacă n'aveţi nici umbrelă, nici baston, n'aveţi voe 
să intrați. 

Aşa am ordin dela domnul director”, îi răspunse deş- 
teptul Haplea, care înţelesese pe dos ordinul ce i se dă- 
duse. 


O bucătăreasă prevăzătoare 


Stăpâna casei este bolnavă în pat. Soțul ei merge la 
bucătărie și se miră când vede pe jos că e aşternut un 
strat gros de paie. „De ce ai pus paiele acestea? întrebă el 
pe bucătăreasă. 

* — Ca să nu-se audă sgomotul, când sparg 
răspunse bucătăreasa. Nu e bine să supărăm pe 
când este bolnavă”. 


farfuriile, 
conița, 


Un mânz curagios 


Un domn vrea să cumpere dela un negustor de cai 
un mânz de doi ani. „Dar nu se sperie uşor mânzul acesta? 
întrebă clientul. 

—— Nu, domnule, mânzul nostru nu este de loc fricos, 
se aruncă în vorbă copilul negustorului. Inchipuiţi-vă că 
noaptea doarme în grajd singur, singurel şi pe întuneric”. 


Calul dela Moși 


La Moșşi, se strânsese lume multă lângă o baracă, unde 
stăpânul ei striga din toate puterile: „Poftiţi, domnilor! 
Poftiţi, domnişoarelor! Intraţi, domnilor! O să vedeţi ce- 
eace nu sa văzut până astăzi. O să vedeţi minunea minu- 
nilor: un cal care are coada acolo unde trebuia să aibă 
capul. Poftiţi, numai cinci lei intrarea!” 

Intrară mai mulţi, ca să vadă... ce credeți? Un cal, 
aşa cum sunt toţi caii, numai că stăpânul barăcii îl legase 
de iesle de coadă, în loc să-i treacă frânghia în jurul 
gâtului. ; 

Marele noroc al lui Haplea 


La cârciuma lui Stroe Pocitu dela Hăpleşti, notarul 
Blegilă citea un ziar, în care se scria despre o grozavă ne- 
norocire de cale ferată. Se ciocnise un tren de persoane 
cu un tren de marfă şi nu scăpase cu viață decât un singur 
călător. 

„Ştiţi cine este călătorul acela? îi întrebă Haplea. 

— Nu se ştie, îi răspunse Blegilă, fiindcă nu-i dă nu- 
mele la gazetă. 

— Ei bine, zise Haplea, călătorul acela sunt eu, eu pe 
care mă vedeţi aici! Am avut noroc, am avut mare noroc! 

— Dar cum Sa întâmplat să scapi? I întrebară mai 
mulți. Hai, povesteşte! 

— Am scăpat, răspunse deșteptul nostru Haplea, fi- 
indcă nici n'am fost în trenul acela”. 


Un anunț dela Blegești 


Primarul dela Blegești a lipit la primărie anunţul ce 
urmează: 

„Dau de veste că Duminică va avea loc un mare con- 
curs de porei. Se vor da trei premii pentru porcii cei mai 
buni. Un premiu de 200 lei, unul de 100 şi al treilea de 
50 lei. La concursul aecsta nau dreptul să ia parte decăt 
numai locuitorii din Blegești”, 


Treabă de Haplea 


Haplea citi în ziar anunţul următor: „Caut un tânăr 
elegant, care să cunoască bine limbile franceză, engleză, 
germană şi italiană și să mă însoțească în călătoria me: 
în Europa. Plătesc leafă foarte bună. 

A doua zi, Haplea merse la domnul, care dăduse anun- 
tul şi îi zise: „Precum vezi, nu sunt nici tânăr, nici ele- 
gant. 

— Văd, zise domnul acela. 

— Iți mai spun că nu ştiu nici franțuzeşte, nici engle- 
zeşte, nici nemţeşte, nici italieneşte. 

— Dar pentru ce ai venit la mine, omule? 

— Am venit, îi răspunse Haplea, ca să-ţi spun că eu 
nu pot să te însoțesc în călătoria d-tale, oricât ar fi să mă 
plăteşti”. 


Punctele cardinale 


Invățătorul. „Ascultă, Titel: dacă ai Nordul drept îna- 
intea ta, Apusul la stânga și Răsăritul la dreapta, ce ai 
îndărătul tău?” 

Titel cu o voce plângătoare: „Am o gaură în pantaloni 
I-am spus eu mamei că domnul învăţător o să observe, da 
n'a vrut să mă creadă”, 

Pățania lui Uitucilă cu ceasornicul 


uminica trecută am făcut cu câțiva prieteni o 
escursiune pe muntele Omul, silindu-ne să ne 
urcăm sus, tot mai sus, ceeace n'a fost tocmai 
uşor. La un moment dat, ne-am pomenit într'o 
ceață deasă, că nu puteam vedea la doi paşi 

înaintea noastră. Ceaţa aceasta mi-a amintit despre una din 

cele mai amuzante păţănii ale prietenului nostru Uitucilă. 

Să o povestesc, fiindcă merită să fie cunoscută de toţi 

cititorii. 

Era la începutul lui Noemvrie din anul trecut: In urma 
aneren io şi stăruinților unor prieteni, Uitucilă reuşise 

1 fie numit la o Bancă din oraș. Numit-cu un salariu 'de 

a mii lei pe lună, dar cu promisiunea că, dacă se arată 

capabil şi îşi face bine datoria, peste câțiva ani poate 

ajunge şi la trei mii de lei pe lună. 

Deocamdată, Uitucilă era mulţumit, era' chiar încân- 
tat. Nu e lucru mic să fii funcţionar la o Bancă. Astăzi 
eşti funcţionar mic, mâine ești subdirector, pointâine di- 
rector, răspoimâine director general, care te resfeţi în gră- 
mezi de bani şi învârteşti milioane. 


In ajunul zilei când trebuia să înceapă slujba, Uitu-: 


cilă nu-şi mai găsea astâmpăr. Va să zică, îşi vorbea el 
singur, începând de mâine dimineață la orele opt, eu sunt 
funcţionar de Bancă. Ce bine, ce bine! Numai să ñu uit: 
mâine dimineaţă la orele opt trebue să fiu la slujba mea 
dela Bancă. 

Numai că seara la culcare uită ceva: uită să întoarcă 
ceasornicul său de buzunar. Ceva mai mult. Acest ceasor- 
nic, vrând să semene stăpânului său, se opri dintro dată 
la orele opt şi jumătate seara. Insă Uitucilă, care uitase 
să-l întoarcă, a uitat şi să vadă cât e ceasul, atunci când 
sa culcat să doarmă. Aia 

A adormit, pentru ca după câteva ore să se trezească 
brusc. I sa părut că dormise îndeajuns. Intoarse butonul 
electric, ca să facă lumină, şi se uită la ceasornic. Precum 
am spus, ceasornicul arăta opt şi jumătate, numai că era 
opt şi jumătate seara. Uitucilă însă a crezut că sunt orele 
opt şi jumătate dimineaţa. 

„Aoleu! strigă el, luându-se de păr şi sărind din pat. 
Sunt orele opt şi jumătate, iar eu la orele opt trebuia să 
fiu la slujba mea dela Bancă!” 

Supărat din cale afară de această întâmplare, dete 
mai întâiu ceasornicului o lovitură cu pumnul. Din prici» 
na aceasta, ceasornicul începu să umble din nou. Uitucilă, 
fără măcar să se spele şi fără să se gândească să guste 


ceva, se îmbrăcă în cea mai mare grabă și porni glonţ spre 
Banca la care fusese numit. 

Insă, oricât de uituc şi distrat îl ştim că este, na pu- 
lut să nu observe că afară era întuneric beznă şi că pe 
străzi nu se vedea nici țipenie de om. „Ce ceaţă groasă s'a 
lăsat astăzi asupra orașului! își zise el. Cu toate că acum 
sunt orele nouă dimineaţa, este totuşi întunerec, parc'ar 
fi miezul nopții. Tot din pricina ceții, continuă el, vorbin- 
du-și singur, nu prea se văd oameni pe stradă” 

Intre acestea, bâjbâind prin întunerec, ajunse până 
la Bancă. Dar Banca era încuiată şi nu se vedea înlăun- 
tru nici o lumină și nici o mișcare. „Curios, foarte curios! 
își zise Uitucilă. A trecut de orele nouă şi funcţionarii 
n'au venit încă la Bancă!... Dar nu cumva se intră prin 
altă parte?” Zicând acestea, se porni să dea târcoale lo- 
calului de Bancă. 

Tot învârtindu-se în jurul Băncii şi tot privind înlă- 
untru, se pomeni pe neașteptate că îl înhaţă cineva strâns 
de guler: era sergentul de stradă. „Ce tot te învârteşti pe 
aici, acum în toiul nopții?” îl întrebă -sergentul cu un 
plat. aspru. 

— Cum toiul noptii, domnule sergent? zise Uitucilă 
foarte mirat, adăugând: Nu vedeţi că sunt aproape orele 
nouă şi jumătate dimineața? lar eu am venit la slujbă. 

— Mai faci şi pe nebunul. îi întoarse sergentul vorba. 
Hai cu mine la secţie, că acolo te cuminţeşti repede”. 

Uitucilă fu dus la secţie, unde află — dar cam tår- 
ziu pentru el să erau orele două şi un sfert după mie- 
zul nopţii. Fu ţinut la secție toată noaptea și o bună parte 
din ziua următoare. 

Cât despre slujbă, a pierdut-o, mai înainte de a fi în- 
ceput să muncească. 

VINTILA BRATU 


CABELLERO CEL BLOND 


este titlul noului volum (N. 21) apărut în excelenta co- 
lecție Călătoriile fantastice ale lui BILL-GAZON 48 pagini, 
ilustrate în culori, 3 lei. Fiecare volum. cuprirde o po- 
veste completă. 


ARTUN 


Ghem-Ghemulet, Mitu, Pac 


Povestire cu pisici 


Si cu caini 


de MARIA SOREI, 
: EN SENES E 


4. Ghem-Ghemulet îşi spune povestea vieții sale. 


După întâlnirea din șopronul casei, care era goală, 
Ghem-Ghemuleţ, Mitu și celelalte pisici n'au mai fost vă- 
zute afară timp de două zile. Aceasta pentru motivul că 
două -zile la rând a plouat de dimineața până seara, iar 
pisicilor, precum știm, nu le place de loc să fie plouate și 
udate. 

Au stat, aşa dar, în casă, dormind mai tot timpul. Insă 
iată că în ziua a treia, ploaia a încetat şi s'a ivit iarăşi 
soarele frumos şi cald. 

Noi, oamenii, ne plângem şi ne văităm, când soarele 
ne trimite în zilele de vară razele sale cele mai calde. „Uf! 
Nu mai este de trăit cu căldura aceasta!” zicem noi. 

Pisicilor însă căldura le place, pe când, din potrivă, 
nu simt nici o plăcere în zilele friguroase ale iernii. Şi ce 
bucuroase sunt ele, când stau lungite la soare! Dacă pisicile 
ar avea o religie, este sigur că din soare ele ar face un 
zeu, la care sar închina. Cât despre diavol, cred că ar fi 
înfăţişat mai de grabă în chip de câine, decât în chip de 
şoarece. Despre soare însă, nu poate fi nici o îndoială. 
Precum am spus, el va fi zeul lor. I se vor închina şi îi vor 
aduce ca jertfă șoareci, pe care, bine înțeles, tot ele se vor 
grăbi să-i mănânce. 

Insă, deocamdată, pisicile n'au nici o religie, așa că 
e mai bine să lăsăm partea aceasta şi să.ne întoarcem la 
povestea noastră. SĂ 

Şi aşa, după două zile de ploaie, cerul sa înseninat 
din nou şi sa făcut iarăși cald şi frumos. Atunci, Ghem- 
Ghemuleţ, Miţu, Mucu, Rorona, Pisu şi alte pisici au ieşit 
din casele lor, vrând să vadă ce mai este pe afară şi să se 
mai încălzească la soare. : 

Cea dintâi a ieşit Ghem-Ghemuleţ. Căţelul Pac îl pri- 
vea cum păşește încet și cu băgare de seamă. Ghem-Ghe- 
muleţ mergea aşa, nu pentrucă i-ar fi fost frică de Pac, ci 
pentru că nu ştia, dacă nu mai este ud pe jos. Se ferea să 
nu-și murdărească -lăbuţele. Eşi în curte şi se aşeză nu de- 
parte de trunchiul bătrânului nuc, un nuc despre care se 
spunea că ar avea o vârstă de o sută de ani. Se aşeză în- 
trun loc unde nu era umbră. 

Ştiţi ce fac pisicile, îndată ce se aşează undeva: îşi fac 
toaleta. 

Mai întâi, îşi udă cu limba lăbuța dreaptă, apoi se 
freacă pe bot, pe ochi şi pe frunte. După ce termină cu 
spălatul feţei şi capului, încep să-și spele lăbuțele cu lim- 
ba. După lăbuţe, vine rândul spinării şi restului corpului. 


Uneori vedem că se mușcă cu dinţii. E semn că în locul 


acela trebue să fie vreun purece, care le supără. 

Aşa făcu şi Ghem-Ghemuleţ, după ce se aşeză la soare 
nu departe de trunchiul bătrânului nuc din curte. Insă, 
nu trecură decât puţine minute la mijloc şi auzi un mieu- 
nat aproape de el. Se întoarse și văzu că era Miţu. „A, 
Miţule, ce mai veste?” îl întrebă el, vorbindu-i însă aşa 
cum ar vorbi un boier îngâmfat cu un scvitor. 

Miţu răspunse cu un aer plecat și smerit. „Am venit 
să mai stăm de vorbă și să mă încălzesc şi eu la soare”. 

Dar chiar atunci răsună un lătrat furios. Lătra Pac, 
care, zărind pe Miţu, se şi repezi vrând să-i tăbăcească 
blana. Miţu abia avu timp să scape prin fugă. Se cățără în 
nuc şi de acolo sări pe acoperişul grajdului. De jos, Pac 
lătra mereu, dar de geaba. i 

„la mai tacă-ți gura!” îi zise plictisit Ghem-Ghemuleț, 
care, de asemenea, se cățără în nuc şi din nuc, sări pe 
acoperișul gărajului aproape de Miţu. După puţin, ve- 
niră şi Mucu şi Rorona şi Pisu. Mai vorbiră despre una, des- 
pre alta, adică despre şoarecii ce au prins, despre bucă- 
telele de carne ce au furat, fără să fie văzute, apoi Mucu, 
adresându-se lui Ghem-Ghemuleţ, îi zise: „Ne-ai promis 
de mult să ne spui povestea vieții tale şi până astăzi nu 


vorba. Atunci Ghem-Ghemuleţ 


ne-ai spus-o. Fii drăguţ şi spune-o acum. Acum n'avem 
vreo treabă, iar aici nu ne supără nimeni. 

— Da, da, spune povestea vieţii tale 
lalalte pisici. 4 

Ghem-Ghemuleţ făcu mai întâi pe  mofturosul. Nu 
răspunse numai decât nici da, nici ba, ci căscă de câteva 
ori, se lungi şi se întinse, de credeai că se făcuse de două 
ori mai mare, apoi zise: „Astăzi nu prea am chet de vorbă 
şi mi-e cam lene. Las'că am să vă povestec- eu o dată”. 

Dar celelalte pisici nu-l lăsară şi nu-i deteră pace. 
„Acum, vrem să ne spui acum povestea vieţii tale”. 

In sfârşit, văzând că n'are încotro, Ghem-Ghemuleţ 
începu precum urmează: „Ei bine, iată că am să vă fac 
în voe, dar să ascultați şi să nu-mi tăiați mereu vorba. 

„M'am născut într'o casă mare, foarte mare. In casa 
aceea locuiau fete,multe, foarte multe fete. Erau fetiţe 
mici şi erau fete mai mari. cărora oamenii le spuneau dom- 
nișoare. Casa în care m'am născut era, aşa dar, o şcoală 


p» 


stăruiră şi ce- 


de fete sau, ca să spun mai bine, o şcoală internat. In tim- 
pul zilei, fetiţele şi fetele mai mari se strângeau în nişte 
odăi mari, cărora li se spunea clase. 

— Şi ce făceau în odăile acelea? întrebă Miţu tăindu-i 
vorba. 

—  Invăţau, răspunse  Ghem-Ghemuleţ. 
scrie, să citească şi o mulţime de alte lucruri. 

— Bine, că noi pisicile, n'avem nici o nevoie să ne 
batem capul cu învățatul! se aruncă în vorbă Rorona. 

— Noi pisicile, zise Mucu, suntem mai deștepte decât 
oamenii. Noi ne naștem învățate. Știm să umblăm, ştim să 
mâncăm, ştim să ne spălăm, mai târziu ştim să prindem 
şoateci, fără să fim trimise la școală. Insă oamenii... 

— Cu toate acestea oamenii se laudă şi spun că ar fi 
„grozavi”, îi taie vorba Mimina. 4 

Ghem-Ghemuleţ ascultă puțin, apoi îşi pierdu răb- 
darea. 

„Ascultaţi, le zise el supărat. Ori mă lăsați pe mine 
să povestesc, fără să-mi tăiați mereu vorba, ori, de unde 


Invăţau să 


nu, să ştiţi că eu închid gura şi nu mai spun nimic”. 


Celelalte pisici, fiind doritoare să asculte povestea în- 
cepută de Ghem-Ghemuleţ, îl asigurară că n'au să-i mai tae 
începu din nou, zicând: 
„Şi aşa cum vam spus, eu m'am născut într'o şcoală de 
fete. Mama, pe care n'am văzut-o de mult, era din cel mai 
mare neam pisicesc, Tatăl ei era din Persia, iar mama ei 
dela Angora. Am auzit chiar dela mama că tatăl ei, adică 
tata mare al meu, a luat premiu. 


| OA 


„OR ae > 


A, 


— A luat premiu?! îi tăie vorba Rorona. Dar premii 
nu iau decât copiii, care învaţă bine la şcoală. Nu cumva 
şi tata mare al tău a fost la vreo școală de pisici? 

—  Rorona, îi răspunse Ghem-Ghemuleţ. Văd că nu 
te-ai ţinut de cuvânt şi mi-ai tăiat iarăşi vorba. Mai văd 
că ești o proastă. Dacă mă lăsai să vorbesc, ai fi auzit 
că tata mare al meu a luat premiu — şi chiar premiul în- 
tâi — la o expoziţie de pisici. Ai auzit bine? La o expo- 
ziţie de pisici! Vedeţi, așa dar, continuă el, că sunt după 
mamă de cel mai mare neam pisicesc. 

— Dar spune-ne și de ce fel de neam ești după tată?” 
îl întrebă Miţu. 

Ghem-Ghemuleţ se încruntă acum rău de tot. Se în- 
cruntă, deoarece întrebarea lui Miţu fu pentru dânsul ca 
o lovitură de cuţit. Ştia că tatăl său nu este de neam mare, 
fiind un cotoiu slab și jigărit, care locuia într'o casă din 
apropierea şcoalei de fete. De aceea, se lăuda totdeauna 
cu neamul din partea mamei sale, dar nu pomenea un cu- 
vânt despre tatăl său și despre familia acestuia. Tot din 
pricina aceasta lăsă fără răspuns întrebarea lui Miţu, 
mărginindu-se să-i zică răstit: „Miţule, să ştii că te sgâriu 
şi îţi sfâşiu tot botul, dacă îmi tai încă odată vorba”. 

Miţu tăcu, iar Ghem-Ghemuleţ povesti mai departe 
precum urmează: „Împreună cu mine, mama a născut în 
aceiași zi încă patru pisoi, așa că eram cinci fraţi şi su- 
rori, cu toţii drăguți și frumoși. Insă, nu că vreau să mă 
laud. dar mi se pare că dintre toţi eu eram cel mai frumos. 
Am stat cu mama o lună şi jumătate, pe urmă, am fost 
luaţi unul câte unul și duși fiecare în altă casă. Adică, mai 
întâi au fost luaţi fraţii mei şi surorile mele, așa că până 
la sfârşit, numai eu am rămas la mama. 

„Credeam că am să rămân pentru totdeauna cu dânsa. 
Credeam aşa, fiindcă toate fetele dela şcoală mă iubeau 
foarte mult. Veneau să se joace cu mine şi mă îndopau cu 
tot felul de bunătăţi. Nu mai spun că fiecare din ele mă 
botezase cu alt nume. Precum vedeţi, eram pisoiul cel mai 
răsfăţat. 

„Insă directoarea şcoalei a spus într'o zi o vorbă, care 
a hotărît de soarta mea. A zis așa: „Trebue neapărat să 
dăm cuiva şi pe pisoiul acesta. Nu vreau să țin în şcoală 
mai mult de o pisică”. I s'au rugat fetele să mă ție, zicân- 
du-i că sunt un pisoiu frumos, că sunt deştept, că sunt cu- 
rat, dar ea n'a vrut să le asculte şi să iasă din vorba ce 
spusese. 

„Atunci, sau strâns mai multe în jurul meu și au în- 
ceput să se întrebe: „Cui să-l dăm, ca să fie bine îngrijit?” 
Şi ce să vezi? Fiecare s'a grăbit să răspundă: „Il iau eu! 
— Il iau eu! — Ba eu! — Ba nu tu!” Cât p'aci să se certe 
rău din pricina mea, așa de mult mă iubeau. 

„Veni însă o doamnă profesoară și le zise: „Tăcere 
şi nu vă mai certaţi! Este mai bine ca pe pisoiul acesta să-l 
luaţi trei din voi — trei dintre cele mai mici — și să-l due 
ceţi la Dimineaţa Copiilor. Acolo să-l arătaţi lui Moş Nae 
şi să-l rugaţi ca el să-l dea cui va crede de cuviinţă”. 

„Fetele au primit să facă așa cum le povestise doamna 
profesoară. A doua zi, după ce mau îndopat cu lapte, 
mi-au trecut de gât o panglicuţă roșie, mau pus într'un 
coşuleţ, în care puseseră mai întâi o pernă moale şi apoi 
au pornit să meargă la „Dimineaţa Copiilor”. Dar în loc 
de trei, cum poruncise doamna profesoară, văd că au por- 
nit cel puţin treizeci. Bine că le-a oprit doamna profe- 
soară, care le-a spus: „Nu se poate să mergeţi decât trei. 
Dacă nu vă înțelegeţi, n'aveţi decât să trageţi la sorţi”. Așa 
că am pornit numai cu trei fete, care mă purtau pe rând. 

„Până în ziua aceia cu nu ieșisem în stradă. Vai, cât 
m'am speriat, când am văzut atâtea maşini, trăsuri, tram- 
vaie și lume aşa de multă! M'am speriat așa de tare, că 
am vrut să sar din coşuleţ şi să fug — nici eu nu știam 
unde. Bine că m'au ţinut fetele, căci, altfel, aș fi fost căl- 
cat de vreo maşină sau vreo trăsură. 

„Dar iată că am intrat într'o casă mare și plină de 
lume. 

In casa aceasta era „Dimineaţa Copiilor” şi Moş Nae, 
despre care auzeam că se vorbeşte la şcoală, dar nu ştiam 
ce fel de om este. 

„In sfârşit, l-am văzut. Sa uitat zâmbind la mine, 
m'a mângâiat, apoi a întrebat pe cele trei fete: „Ce-i cu pi- 
soiul acesta, care par'că este un ghem?” 

' „Una din fete, care se cunoștea de mai înainte cu Moș 


ONNEN 


Gei PPP ai a N: 


Nae, i-a răspuns: „L'am adus, ca să-l dai domnia ta cui 
crezi că e mai bine”. Moş Nae stătu puţin să se gândească, 
după aceea zise:. „Cred că e mai bine să-l iau eu insumi. 
Mai am eu acasă două pisici, însă îmi place și acesta. Şi 
fiindcă este ca un ghem, numele lui să fie Ghem-Ghe- 
muleţ”. VAA 

„Cele trei fete au plecat, după ce m'au mângâiat și 
m'au sărutat de mai multe ori, iar eu am rămas cu Moş 
Nae, care, după vreo două ore, m'a luat într'o maşină și 
m'a dus acasă, care este acum și casa mea. 

— Şi, de sigur, că ești mulţumit, îi zise cotoiul Mucu. 

— Da, sunt foarte mulţumit, răspunse Ghem-Ghe- 
muleţ. Moș Nae mă ceartă uneori, mai ales când mă aşez 
pe hârtia pe care scrie, dar de bătut, nu mă bate niciodată. 
Cât despre mâncare, nici nu pot mânca atât cât mi se dă”. 

(Va urma) 


APĂRARE 


Glonţ, ce orice viaţă 
Prea ușor suprimă, 
Stă la judecată, 
Acuzat de crimă. 


+ Crima fu făcută 
Cu premeditare!” — 
Prinde procurorul 
Să-l acuze tare. 


— „Asta-i o minciună! — 
Strigă criminalul; — 
„Crima fu făcută 

Insă cu pumnalul!” 


VICTOR ADRIAN 


Săptămâna copi'or în Franța 


Ce am mai patit la mare cu coana Frosa 


Intro zi, şedeam pe plaje cu coana Frosa. Pe când la 
început ea spunea că nu se poate ruşine mai mare decât 
să stai lungită pe plaje aproape desbrăcată şi să te vadă 
toată lumea, care trece pe acolo, acum, îndată ce se scoală 
dimineaţa, bate în ușă la camera mea și îmi zice: „Hai, 
Moş Nae, nu mai dormi! Imbracă-te mai iute şi să mer- 
gem la plaje”. 

Mergem şi stăm până la ora mesei dela prânz. Ne în- 
toarcem să luăm masa şi nici nu isprăvim bine cu mânca- 
rea, că ea începe din nou: „Hai Moş Nae, la plaje!” 

Primele două zile i-am făcut în voe, adică, m'am în- 
tors fără voia mea la plaje, numai și numai ca să scap de 
gurița ei şi de rușinea celor ce o auzeau, când se răstea la 
mine. 

„Leneş mai ești, Moş Nae!” Sau: „Văd că ai îmbătrâ- 
nit rău şi că ai ajuns să nu te mai poţi mișca!” 

In ziua a treia însă m'am împotrivit şi i-am zis hotă- 
rît: „Dacă vrei, du-te singură. După masa dela prânz, eu 
am obiceiul să mă culc în pat și să mă odihnesc vreo oră”. 

Şa supărat ea, mi-a spus vorbe nu tocmai plăcute, 
m'a făcut „bătrân hodorogit”, mi-a spus că aş face mai bi- 
ne să umblu în cârji, însă eu tot m'am ținut şi n'am vroit 
să-i fac în voe. 

Ba chiar, în loc să mă supăr aşa cum aș fi avut drep- 
tul, i-am răspuns, silindu-mă să arăt vesel şi chiar să-i zâm- 
besc: „Dar dece ţii, coană Froso, să stăm toată ziua la soa- 
re şi să ne ardă aşa de mult soarele? 

— Vreau să înegresc, îmi zise ea, pentrucă am văzut 
că aşa este moda de acum: să fii cât mai neagră şi mai 
pârlită de soare. 

Nu vezi că fac la fel toate cucoanele și domnișoarele, 
care sunt aici? Şi ce sunt ele pe lângă mine şi frumuseţea 
mea? O nimica toată. Nu fac nici cât degetul meu cel mic. 
Cu toate acestea, stau mereu la soare, ca să înegrească şi 
să arate mai frumoase. Ce o să fie însă, când voi fi şi eu 
neagră și pârlită de soare?” 

Să fi fost Haplea cu noi, sunt aproape sigur că i-ar fi 
răspuns: „Ai să fii bună ca sperietoare de ciori”. 

Eu însă m'am ferit să-i răspund în felul acesta, ci am 
căutat să o măgulesc zicându-i: „Domnia ta şi fără să te 
înegrească soarele, ești frumoasă şi aligantă, aşa că m'ai 
nevoe să stai mereu la soare. Nu vezi apoi că ai început să 
slăbeşti, fiindcă te topește soarele?” 

Coana Frosa moare de frică, atunci când îi spui că a 
început să slăbească. „Sunt eu subțirică şi delicată, zise 
ea, dar nu vreau să ajung să fiu ca un tår”. Zicând acestea, 
dete fuga să se cântărească la cântarul dela restaurant. Cu 
trei zile mai înainte, adică în ziua în care am sosit, cân- 
tărea 98 de chilograme. Acum a văzut că — lucru ce a- 
proape nu-ţi vine să crezi — cântărește 99 de chilograme 
şi jumătate. Va să zică, în fiecare zi din cele trei zile de 
când suntem la mare, coana Frosa a câștigat câte o jumă- 
tate de chilogram. 5 

Mulțumită de lucrul acesta, se întoarse la mine și îmi 
zise: „Nu e adevărat că am început să slăbesc. Nici nu slă- 
besc, nici nu mă "'ngraș, ci sunt tocmai cum îmi şade mie 
bine”. 

Vedeţi cât este de şireată: n'a vrut să-mi spună că în 
trei zile s'a îngrăşat cu un chilogram și jumătate. 

Totuși, a trebuit să meargă singură la plaje, fiindcă 
m'am încăpățânat şi eu. l-am spus că merg să mă culc şi 
că sunt hotărit să fac aşa în cele două, trei zile, cât mai a- 
vem de stat la mare. 

„Ba mie a început să-mi placă aicea, îmi întoarse ea 
vorba, aşa că o să stăm o lună întreagă. 

— Mai mult de trei zile nu stau nici o oră, i-am zis. 
Dacă îţi place așa de mult, poţi sta singură tot anul”. 

Văzând că-i vorbesc în felul acesta, ea mi-a aruncat 
niște priviri furioase, apoi, întorcându-mi spatele, a ple- 
cat singură la plaje. După plecarea ei, eu am mers să mă 
culc şi să-i trag un puişor de somn. 

Dormeam, când sunt trezit de niște sgomote ce veneau 
de afară. Ba chiar mi s'a părut că aud şi țipete. Am sărit 
speriat din pat și am eşit afară să văd ce este. Am văzut... 
Uite, cu toate că de atunci au trecut mai multe zile, totuşi 
şi acum când scriu despre întâmplarea aceasta, simt că 

'stau iarăşi pe picioare. 


mă trece un fior. Ştiţi ce mi-a fost dat să văd? Ar fi cam 
greu să vă închipuiți. 

Am văzut-o pe coana Frosa adusă pe o targă, purtată 
de nu mai puţin de opt oameni, cărora, din pricina pove- 
rii ce aveau de cărat, sudorile le curgeau ca ploaia. Coana 
Frosa era pe targă, stând întinsă. Era palidă la faţă, țipa 
din când în când și gemea într'una. 

„Ce e? Ce sa întâmplat? am întrebat-o eu cu glas tre- 
murător. 

— Am să-ți spun mai târziu. Acum nu pot vorbi”, îmi 
răspunse ea. Zicea că nu poate vorbi, dar putea să geamă, 
iar când ţipa, se auzea, cred, la chilometri depărtare. 

In sfârşit, nu atât dela dânsa, cât mai ales dela aceia 
care o scoseseră din apă, am aflat ce nenorocire groaznică 
era să se întâmple. Știţi ce a fost această nenorocire? 
Coana Frosa era cât p'aci să se înece. Ne putem închipui, 
prin urmare, grozăvia lucrului: să se înece coana Frosa, 
să moară ea, să o pierdem pentru totdeauna! Mă cutremur, 
gândindu-mă că ar fi putut să se întâmple aşa ceva.Nu-i 
vorba, am eu de pe urma ei multe şi grele necazuri, încât 
uneori mă gândesc să-mi iau lumea'n cap şi să fug undeva 
departe, numai şi numai ca să mă scap de dânsa. Insă, a- 
ceasta nu înseamnă că i-aş dori moartea. Să mă ferească 
Dumnezeu să am astfel de dorinţă! 

Nu numai că nu-i doresc moartea, dar mi-ar părea 
nespus de rău, dacă aflu, bunăoară, că i s'a întâmplat o ne- 
norocire mai puţin grozavă, că — să zicem — a alunecat 
de pe scară, şi-a rupt un picior și a rămas schioapă pen- 
tru toată viaţa ei. 

Şi iată: coana Frosa cra cât p'aci să se înece, așa dar, 
cât p'aci să moară. Cum sa întâmplat aceasta? Din vina 
ei, numai din vina ei. Așa, am povestit mai sus cum coana 
Frosa a mers singură la plaje, fiindcă eu n'am vrut s'o în- 
soţesc. Am lăsat-o să se ducă, fără să mă gândesc la ceva 
rău. Ştiam doar că nu o ameninţă nici o primejdie şi că 
nu vine nimeni să o răpească. De unde să-mi treacă prin 
gând că tocmai în ziua aceea sar fi apucat să facă o ne- 
bunie aşa de mare, cum a fost nebunia care a făcut? Cum 
puteam să bănuesc măcar că tocmai în ziua aceea i-a nă- 
zărit să încerce să înoate, ea care până atunci nu intrase 
nici în apa unei gârle? Să ascultăm însă ce spune ea în- 
săşi. 

„Vedeam, începu ea, cum mai multe cucoane şi dom- 
nişoare — unele chiar niște slabe şi sfrijite — intră în 
apă şi dând din mâini şi din picoare, se depărtează de 
țărm şi înoată, de-ai fi zis că sunt din neamul peştilor. 
„Adică, de ce naş putea să înot și eu?” m'am gândit în si- 
nea mea. Și așa, făcându-mi o cruce și zicând „Doamne 
ajută”, am intrat în mare. Am umblat până ce am văzut 
că apa îmi ajunge aproape de umeri, apoi m'am întins pe 
apă şi am început să dau din mâini și din picioare. Dar în 
loc să mă țin deasupra și să înot, am văzut că merg la fund. 
Mergeam la fund şi nu puteam să mă îndrept din nou şi să 
Imi dau cu gândul că mă trăgea 
cineva în jos, mi se pare vreuna din cucoanele acelea sfri- 
jite, care nu mai pot de necaz, văzându-mă cât sunt de fru- 
muşică şi aligantă. 

„Ce să-ţi mai spun? Am simţit cum mă duc la fund de 
tot, am simţit cum gura mi se umple de apa de mare—bâr! 
ce gust urit are! — şi am dat un țipăt. Bine că prin apro- 
piere erau câțiva tineri, care, de asemenea, înotau. Au venit 
numai decât lângă mine, m'au apucat care de picioare, 
care de braţ, mau tras afară şi mau scos la țărm. 

„Moș Nae, își încheie coana Frosa povestea, să plecăm 
de aci chiar mâine, căci, dacă mai stăm, simt că de aci mi 
se va trage moartea”. 

M'am. grăbit — şi chiar cu toată plăcerea — să înde- 
plinesc această dorinţă a coanei Frosa. 

Georgetta Andreescu Baiculescu G. Emilian Muşetescu Steliana Visiliu Gh. Adrian-Eremia 
clasa Il-a b. clasa I-a clasa IV-a clasa IV-a 
Şcoala de fete No. 43 Şcoala primară de băeţi No. 31 Scoala- de fete „Elena Doamna” Şcoala primară de băeţi No. 7 
Bucureşti Bucureşti Galaţi Constanţa 


Florin V. Cocu Lauzzâna I. Vasilescu Solmon .Felicia Rita Paula Aümer 


clasa I-a clasa Il-a clasa Il-a clasa II-a 
Scoala primară de băeți No. 1 Şcoala primară de fete No. 1 Şcoala primară de fete No. 4 Şcoala primară de fete „Lucaci” 
Ploești Buzău Focşani Bucureşti 


Pa 
Armand Bercovici Marcus Cuţa Ghetler D. Ionel Weintraub Dida 
clasa Il-a clasa I-a clasa Il-a clasa I-a 
Şcoala primară de băeţi No. 1 Şc. primară de fete „Clemenţa” Şcoala primară de băeţi No. 7 Scoala primară de fete No. 8 
Târgoviște Bucureşti laşi București 


Sorescu Vasile Herdan Alexândru Iacovescu Filipina Alexandrina Magdalena 
clasa I-a clasa Il-a clasa III-a Stoenescu 
Şcoala primară de băeţi Şcoala primară No. 17 .„Marele Şcoala primară de fete No. 7 * clasa Il-a 
„Poinărescu” Voevod Mihai” „Silvestru” Şcoala de fete No. 17 „Polizu” 
București 


București București București 


Sandrela St. Chirţoiu  Bugenia Antonovici Lily Baruch Cuţa Schaffer 


clasa IV-a clasa Îll-a Mira Guttmann clasa Il-a 
Grigoraş Şt. Chirţoiu Elena Antonovici Ruxana Bernştein Coca Schaffer 
clasa I-a ; clasa I-a Şcoala primară de fete No 3 clasa I-a 
Școala primară de băeţi No. 4 Şcoala primară de fete „Gheor- „Romanescu” coala primară „Avântul Cultu- 
Bârlad ghe Chițu” Bucureşti ral” 
5 Bucureşti Bucureşti 


Iiapleanegustor 


Nu ştiu când deschise Haplea lacă vine unul d'ăia Il îmbracă, Haplea-i zice: 
Prăvălie la Obor Pe sub pod ce locuieşte, „De minune, zău, vă vine 
„Haine gata, de comandă, „Hai să'ncere paltonul ăsta Chiar să fie de comandă, 
Am de toate, domnilor!” Să vedem se potriveşte?” N'ar veni aşa de bine”. 


Muşteriul se tot uită „Aoleu! Marş tu de-aicea!” Muşteriul cu paltonul 


Și la spate şi în faţă, .  Strigă omul speriat. Fuga dă după căţel: 
Când deodată-o javră mică Œ Råde Haplea, râde sdravăn. „Stai că-l prind să-i dreg cojocul 
De piciore mi-l înhaţă. Că de râs mi s'a strâmbat. Să mă ție minte el”. 


Trece ora, trec şi două, Pe sub pod la Dâmboviţa Cât de Haplea, pune cheia 
Nu mai vine cel plecat; mp Pungășilă-i încântat. mm La regop şi prăvălie. 
„Vai m'am ars”, îşi zice Haplea „Măi, Grivei, halal să-ţi fie! „Ce să'mbrac eu toţi pungaşii 
„Văd paltonul mi-a sburat”. Foarte bine te-ai purtat”. Lipsă de-astă bucurie”. 

Să nu faci, că ţi se face 


1) Un papagal frumos, deştept, 
Şedea, gândindu-se, îmi pare, 
La Africa îndepărtată, 


2) Dar Fănel, ce-i rău la suflet, 
De coadă-l trage chiar vârtos 
Și două pene-i smulge'ndată, 


De J y l 


La ţara cea scăldată'n soare. 


3) lată şi Fănel c'adoarme, 
Pe genunchi o carte ţine. 
Papagalu'ncet șoptește: 
„Mă răsbun acum pe tine!” 


4) Şi de păr îl trage tare, 
Nu se lasă, nu-i dă pace. 
„Nu uita, Fănele, vorba, 
Să nu faci, că ţi se face !” 

ovestea asta pe care v'o spun acum, dragi copii, 
am auzito de mult dela un bătrân şi sărman 
tăetor de lemne. 

Tatăl meu îl chema ori de câte ori avea lemne 
de spart sau de tăiat şi cu toate că moș Toader 
aşa îl chema pe tăetor — era bătrân şi nu mai putea să 
tae lemne, sau să spargă, cu repeziciune ca unul tânăr, 
avea totuşi de lucru la noi şi la alţi vecini care îl cunoş- 

teau de pe vremuri și-l ajutau acum la bătrâneţe. 
Moş Toader era mulţumit și mereu se ruga lui Dum- 
nezeu să-l ţie aşa cu puterile care le mai are, sau să-și facă 


pomană „Cel de sus” şi să-l cheme la dânsul, în odihna 


de veci. 

Pentru mine, copil așa ca voi pe vremea aceea, era o 
mare bucurie când venea moş Toader să taie lemne la noi. 

Era foarte sfătos şi blând moșul și întotdeauna seara, 
înainte de a se culca, mă chema în bucătărie unde mama 
îi făcea în totdeauna un culcuș bun şi cald, să-și odihneas- 
că oasele obosite de munca de peste zi. 

Mă aşezam pe un scăunel mic lângă 
clipeam: şiret din ochi. 

„lar vrei o poveste? Ei, păi să scoatem din sacul fără 
fund una şi să-i dăm drumul!” 

Aşa începea moșul să povestească cu glasul rar câte 
şi mai câte poveşti una mai frumoasă ca alta: 

„Iaca, au fost odată doi fraţi, care semănau la chip unul 
cu altul ca două picături de apă...” Așa începu moş Toader 
povestea, iar eu, sprijinit cu obrajii în palme, cu coatele 
proptite pe genunchi, eram numai ochi și urechi. 

„Cică fraţii ăștia semănau ei la chip, de nu-i puteai 
să-i deosebeşti după înfăţişare, dar la suflet şi la minte se 
deosebeau ca ţânțarul de armăsar. 


culcușul lui şi 


Unul din fraţi se numea Petru, celălalt Pavel, după 
numele celor doi apostoli. Aşa voise naşul lor, care eră 
preot în acel sat, 

„Să le dăm nume creștinești — zicea el — să fie buni 
şi drepţi şi credincioşi ca mucenicii Domnului”. 

Vezi însă că lucrurile nu se orânduesc pe lume după 
vrerea omului, ci după cum e sortit fiecăruia să-și ducă 
viaţa. 

Cei doi copii, Petru şi Pavel, au crescut mari, s'au gos- 
podărit, sau însurat, au avut copii şi au trăit toată viaţa 
lor unul lângă altul, pe locul rămas dela părinţi şi îm- 
părţit pe din două, frăţeşte. 

Firile lor însă erau deosebite, atât de deosebite, pe cât 
erau de aidoma chipurile lor. De i-ai fi văzut dormind, nu 
puteau ghici, care-i Petru şi care-i Pavel. 

Pe trezie însă oricine i-ar fi putut deosebi. Pe cât era 
de blândă și senină faţa lui Petru, pe atât era de aprigă și 
întunecată a lui Pavel. 

Petru, cu toate că era sărac, din casa lui nu pleca ni- 
meni nemiluit. Pavel însă era lacom şi sgârcit. Din mâna 
lui n'a primit nimeni pomana, nici măcar pentru sufletui 
răposaţilor părinţi, cu toate că norocul îl păștea și avea 
cea mai bună stare în satul lui. 

Nici măcar pe fratele său Petru nu îl ajuta. 

O singură dată i-a cerut Petru un ajutor. 

„Nu dau! — i-a răspuns răstit Pavel. — Am împărțit 
averea părintească în părţi egale şi nu am nici o datorie 
faţă de tine”. 

De atunci Petru nici n'a mai călcat prin casa lui fra- 
te-său. 

„Măi, măi, ce om rău şi lacom e Pavel ăsta! 

— Să nu-l ajute el nici măcar pe frate-său!” 


10 


ATHA 


Aşa vorbeau oamenii prin sat. Unul mai bătrân prin- 
trei ei şi care fusese la botezul celor doi fraţi intră şi el 
în vorbă. 

„Ehei, taică! Eu am fost la botezul acestor copii. Na- 
şul lor popa Atanase le-a pus numele de Petru şi Pavel, nu- 
mele celor doi apostoli. Se vede treaba că Pavel n'a moș- 
tenit cucernicia cea creştinească a apostolului, ci numai 
partea păgânească a lui”. 

Şi le povesti bătrânul cum apostolul Pavel a fost întâi 
apostol păgân, cu numele de Saul. El chinuia şi asupra pe 
creştini cu pedepse grele. 

Intr'o zi însă pe când apostolul mergea, printr'o ţară 
străină din Asia, numită Siria spre cetatea vestită a Da- 
mascului, o minune dumnezeiască îl aduse pe calea cea 
dreaptă a credinţei adevărate şi se făcu creştin. 

„Pasă-mi-te, adaogă bătrânul povestitor, băetul ăsta 
care poartă numele apostolului, a moștenit ceva din firea 
şi apucăturile sfântului din vremea păgâniei”. 

Mult se minunau sătenii de vorbele bătrânului şi vestea 
cu povestea apostolului Pavel se duse peste şapte sate. 

Odată cu ea însă se duse vestea şi despre cei doi fraţi 
şi lumea începu să vorbească şi să caute a afla despre 
viața lor. 

In vremea aceasta Petru se frământa cu mintea ce să 
facă, de ce negoț să se apuce. Cu munca ogoarelor nu prea 
avea spor. Avea prea puțin pământ şi nici vite de muncă 
nu avea. Un singur cal și o văcuţă erau toată averea lui. 
Să scoată calul la arat, într'o singură vară l-ar fi dat gata, 
aşa că făcea cu el cărăușie şi scotea cât să aibă cu ce po- 
toli foamea lui, a nevestei şi acelor trei copilaşi cu care îl 
dăruise Dumnezeu. 

In vremea asta frate-său strângea ban peste ban. Er: 
lacom, hrăpăreţ şi sgâreit. Dedea bani cu camătă mare și 
jupuia pe bieţii săteni, de-i lăsa în sapă de lemn. 

Toate însă au un singur sfârșit și Dumnezeu plăteşte 
şi ajută fiecăruia după inima lui. 

Intr'o zi, ce se gândi Petru? Işi aduse aminte că în pod 
are o seamă de saci noi care zac de geaba acolo. Se hotări 
să-i încarce în căruţă şi să plece cu ei la târg să-i vândă. 

Numaidecât se urcă în pod să ia sacii. Acolo, ce să 
vezi! Tolănită pe saci, se lăfăia o arătare cu chip de fe- 
mee, slabă şi urită ca „mama pădurii”. 

Era „Sărăcia” în carne și oase, Sărăcia care pusese 
stăpânire pe casa bietului om. 

„Aha, aici erau, cumătră — şueră printre dinţi Petru. 
Daia îmi mergeau mie treburile pe dos. Te aveam în 
gazdă, lipitoare veninoasă!” 

Rotindu-și ochii prin pod, Petru zări un sac ce sta în 
picioare plin până în vârf și legat sdravăn la capăt cu o 
frânghie groasă. Ceva se mişca şi scâncea înăuntrul sa- 
cului. 

„Pe cine ai prins în capcană, cumătră Sărăcie, ai?” 
Şi Petru deslegă funia sacului, fără să ia în seamă bocetele 
Sărăciei, care se ruga și se jelea s'o lase să plece de acolo. 
Petru însă o legase sdravăn cu altă frânghie de mâini și de 
picioare și scutura sacul cel plin care îl desfăcuse. 

Deodată cu un strigăt de bucurie sări voios din sac un 
copilandru înaripat, frumos cu bucle de aur pe frunte și 
ochii luminoși și albaștri ca seninul cerului. 

„Iţi mulțumesc, Petre, că mai scăpat 
sgripţoroaicei. zise copilandrul. 

„Eu sunt „Norocul!” Am fost atras în cursă de baba 
Sărăcie şi m'a închis în sacul ăsta din care nu mai speram 
să scap. Tu m'ai liberat din închisoare şi drept mulţumire, 
am să fiu mereu pe lângă casa ta șam s'o păzesc şi s'o apăr 
de toate duhurile rele care sunt copiii Sărăciei”. 

Petru mulțumi Norocului, care zbură sprinten afară, 
așezându-se sub streaşina casei lui. 

Petru rămăsese în pod, că mai avea ceva de vorbă cu 
cucoana Sărăcia. O apucă frumușel de păr şi de picioare 
şi o îndesă, cât era de lungă şi sfrijită, în sacul în care fu- 
sese închis până atuncea Norocul. 

„Aici au să-ţi putrezească ciolanele, scorpie bătrână!” 
zise Petru înghiontind-o și legând capătul sacului cu o fu- 
nie groasă. Luă apoi sacul în spinare şi cobori cu el din 
pod. Baba Sărăcia se lăsa greu. 

Petru se opintea vârtos să nu cadă pe seara podului. 

Frate-său Pavel, care sta alături, îl văzu coborând cu 
sacul încărcat. 

„Da ce cobori tu acolo, de ti-i așa de greu? întrebă el 
pe Petru. 


din  ghiarele 

— Iaca, frate-meu, am prins Sărăcia în pod la mine. 
am băgat-o în sac şi am s'o-arune-pe-gârlă”. 

Lui frate-său nu-i prea venea a crede cele spuse de 
Petru. De atunci iscodea ziua şi noaptea casa frate-său Pe- 
tru să afle ce se petrece acolo. 

Acolo se petreceau lucruri mari. Norocul se ţinea acum 
de Petru, ca scaiul de coada caprei. 

Intr'una din zile primi scrisoare dela primăria satului 
unde sta un unchiu al lor bogat, precum că unchiul a mu- 
rit și ştiind pe Petru nevoiaș şi cu o ciurdă de copii, îi lă- 
sase lui, cu hârtii în regulă, toată averea. 

Petru era în culmea fericirii, frate-său Pavel se da de 
ceasul morţii de necaz. 

Nu mult după aceasta se pomeni Petru cu două auto- 
mobile boereşii, că opresc la casa lui și din ele coboară 
câțiva domni, arătoși, purtând fiecare câte o geantă de 
piele în mână. 

Impreună cu ei venise şi primarul din satul unchiului 
și primarul din satul lui Petru. 

Ce mai tura-vura! Pe locul rămas lui dela unchiul său, 
se afla în fundul pământului păcură. Au chemat şi pe 
popa din sat şi alţi fruntaşi ai satului să fie martori şi Pe- 
tru iscăli acte în regulă prin care domnii aceia aveau să 
scoată prin sonde păcura din pământ, iar el Petru să stea 
frumuşel acasă şi să primească venituri ce i se cuveneau, 
precum se învoise prin acte. 

Vă închipuiţi ce bucurie fu în casa lui şi cred că vă 
daţi seama ce venin a cuprins sufletul lui Pavel cel lacom 
şi avar, când a auzit toate acestea. 

Intro seară, Petru luă sapa în spinare şi porni agale 
spre marginea satului spre pădurea de pe deal. 

La marginea pădurii, lângă un copac, săpă o groapă 
adâncă, apoi se întoarse acasă, lăsând sapa rezemată de 
copac. 

„Hei nevastă, zise el, intrând în casă, am găsit un 
culcuş bun pentru musafira noastră din sac, pentru cu- 
mătra Sărăcia”. Zicând acestea, luă sacul în spate şi plecă 
grăbit spre groapa pe care o săpase la marginea pădurii. 

Pavel, îrate-său, îl urmărise toată vremea. Văzuse cum 
a săpat greapa, iar atunci văzându-l cu sacul în spate, își 
zise în gând: „Aha, se duce să-și pue la adăpost avutul! 
Las'că viu eu cu el de hac!”. Și se ascunse cât putu mai 
bine. : 

Petru vâri sacul în care era închisă Sărăcia în groapă. 
turnă bolovani de pământ peste ea, bătu bine pământul 
şi plecă de acolo liniştit. 

„Aici cred că n'o să te mai găsească nimeni!” zise Pe- 
tru râzând către groapa în care zăcea Sărăcia. 

După ce se depărtă bine de locul acela, fratele său 
Pavel, eşi din ascunzătoare şi cu o cazma, pe care o avea 
la el, începu să sape. Scoase din groapă sacul în care el 
credea că se află avutul fratelui său şi luându-l în spinare, 
porni pe alt drum mai ocolit, spre sat. Mergea cu pas gră- 
bit şi când ajunse acasă, desfăcu lacom sacul în care se 
aștepta să vadă aur şi argint. Mare îi fu spaima, când văzu 
eşind din sac arătarea fioroasă a Sărăciei. Dădu să pue 
mâna pe sa şi s'o våre iar în sac, dar sgripţoroaica îi râse 
în nas zicându-i: 

„De geaba umbli să mă bagi în sac! Norocul nu mai e 
la tine. Din cauza lăcomiei, care te stăpâneşte, a fugit de 
la tine şi am venit eu să-i iau locul. 

— Bine ai venit, surată, se auzi un glas piţigăiat, ve- 
nind din colţul cel mai intunecos al camerei. N'ai idee ce 
urît îmi era singură!” Și în faţa lui Pavel, alături de Să- 


răcie se aşeză altă hoașcă urită. Era Lăcomia, care îm- 
preună cu Sărăcia se lăfăiau acum în casa lui Pavel, de 


la care plecase norocul scârbit de lăcomia şi sgârcenia lui. 
Pavel nu avea nici o putere să alunge pe cele două vipere 
din casă, 

Din cauza lor a ajuns sărac şi ar fi fost vai și amar 
de casa lui, dacă Petru, om bun și drept la suflet, nu l-ar 
fi băgat în casa lui. 

Ajutat de Noroc, isgoni repede din casa lui Pavel Să- 
răcia şi Lăcoinia care fugiră speriate pe pustii locuri. 

Umilit și pocăit, Pavel îşi schimbă purtările lui rele şi 
întocmai ca Saul cel păgân, care prin minune Dumneze- 
iască fusese adus pe calea cea bună, tot așa şi Pavel se 
făcu om de treabă, lepădând din suflet şi din inimă rău- 
tatea, lăcomia şi sgârcenia. 

UIUL DE ŞOARECE 


DATA un puiu de şoarece, care se făcuse mări- 
cel, a început a eşi din cuib și a umbla încoace 
şi încolo. 
Intro zi, când scoase capul din gaură, află 
nu departe de el pe Mârtan. Cum nu-l mai vă- 
zuse nici odată până atunci, întrebă pe draga sa mamă: 

— Măicuţă, cine e coconașul ăsta, care stă tolănit 
lângă sobă și toarce de mama focului? 

Vorbește încet, fătul meu, ca nu cumva să se tre- 
zească din somn. Află numai să se numește mârtan sau 
cotoiu şi că e rău nevoie mare, mai cu seamă cu noi, 
şoarecii. Nici nu ştii cât de mult le place frageda noastră 
cărniţă... 

Intră înapoi în gaură şi să nu mai eşi de acolo când 
mârtanul e în casă, că apoi n'a să-ţi fie bine, puişorul ma- 
mei! 

— Mârtan, mamă, ti ti ti! Şi numele îi este înfricoșat. 
Dar ia te uită. mamă dragă, cum şade liniştit și nu face 
rău nimănui. 

lată că sa sculat din somn Cum își linge labele şi-şi 
netezeşte blana cu limba lui roză, zise şoricelul. 

Dar mamă-sa îl întrerupse. 

— la seama bine, că tocmai atunci când ţi se pare 
că e somnoros, să te ferești și mai tare de el..Nu-ţi dai sea- 
ma cât e de şiret. 

Zadarnice au fost însă povețele mamei, căci ștrenga- 
rul de şoricel nu voia cu nici un chip să stea liniștit. Par- 
că avea viermi în el, aşa era de neastâmpărat. leşea din 


LA VIE 


Strugurii-s o bună poamă, 
Tare dulce și cu gust 
Vino șă mâncăm pastramă 
Şi sub plopul dela. cramă 
Să bem must... 


A pocnit pândaru-o puşcă 

Sus în deal întrun stufiş, 

Gaiţa tresare'n cușcă 

Și mai trage câte-o duşcă 
Pe. furiş... 


Ei îi dă doar apă chioară 
Nu-i dă must.că se îmbată, 
Un țigan, pe-o ulicioară, 
Scârţâie dintro vioară 

Şi-o desfată... 


Vai de biata păsărică !... 
N'are-un pic de libertate 
Și când trece vreo pisică, 
Inima-i se face mică, 

Nu mai bate... 


Mă fac eu luntre şi punte, « 

Să-i dau drumul, iar în crâng 

Ii spun mamei vorbe multe 

Şi de nu vrea să m'asculte 
Am să plâng... 


Căci sunt şi eu mic şi poate 
Rătacesc prin vreo pădure 
S'ar putea — ce nu se poate? 
Ca vreo babă după cioate 
Să mă fure... 

gaură, se uita la mărtan, se întorcea înapoi, scotea iarăși 
capul afară, ca să-l vadă mai bine. Şi tot aşa, şi tot aşa, 
parcă-l îndemna un spiriduş să nu stea nici o clipă la un 
loc. Tocmai când zărise în odaie o fărămitură de pâine, 
voi să se apropie ca s'o înhaţe, când ce să vedeţi? Mâr- 
tanul, care până atunci stătuse cu spatele la el, se întoar- 
se ca fulgerul şi pac, puse laba pe bietul șoricel.. 

— Ţiu, țiu, au, ţiu! începe el să se vaiete. 

La strigătele sale, soricioaica începu să se văicărească 
şi să-l mustre aşa: 

— Vai, sărmanul meu copil! Ce soartă rea ai avut, da- 
ză mai voit să mă asculţi. Parcă te mânca spinarea! Acum 
ai găsit pe cine să ti-o scarpine. Şi de-ar fi numai atât. 
Cine ştie dacă vei mai scăpa cu zile. Vai şi amar de tine 
şi de mine, puișor neasceultător! 

Dar, nenorocitul de şoricel nu mai putea auzi pe 
mamă-sa, căci acum zăcea mort la picioarele mârtanului 
de care nu ştiuse să se ferească. Şi ca un fel de bătae 
de joc, cotoiul îl mâna cu laba încoace şi încolo, ca şi 
cum i-ar fi spus: 3 

— Măi şoricelule, cine mi-a intrat odată în labă sa 
sfârşit cu el. 

Şi biata mamă a șoricelului s'a întors singură în cui- 
buleţul său, gândind în sine: 

„La câţi prunci nu li se întâmplă să-și piardă chiar 
şi vieaţa, când nu ascultă pe tatăl și pe mama lor!” 


GRIG. TEODOSIU 
PRAARAPARINAR FI PAARRARAARAR RR RAFINAT PEPPER RREPERI 


Copii, tineri şi persoane mari vor râde cu ho- 
hote, citind neîntrecutele isprăvi ale neîntrecu- 
tei Coana Frosa. 

Un volum format mare de aproape 170 de 
pagini, cartonat, foarte frumos tipărit, împo- 
dobit cu o mulţime de desene şi cu o frumoasă 
copertă în culori, lei 60. 

De vânzare la toate librăriile. 
ÎI 


Sa aduce la cunoștința premianților din Capitală 
că pot fi fotografiați în mod gratuit de către 
STUDIO WELLS, Calea Victoriei 43 etajul Il, arătând 
adeverinţa dela școală că sunt în adevăr premianți 


Baie de soare 


Mânzulcarea vrut să fugă in lumea largă 


ntr'o caldă după amiază de vară, Sultan, bunul 

şi credinciosul câine, care păzeşte cu atâta străș- 

nicie casa şi curtea gospodarului Neacșu, intră 

în şopron, unde locuia prietena sa Misuca, o pi- 

sică drăguță şi care avea doi pisoi mici şi foarte 
frumoşi. Vroia să mai stea de vorbă cu dânsa şi să mai 
mângâie pe pisoi, la care ţinea mult. 

Insă, mai înainte de a face această vizită, Sultan arun- 
că de jur împrejurul curţii o privire, ca să vadă dacă to- 
tul este în bună rânduială. Era, precum am spus, o după 
amiază caldă. Găinile făceau o bae de praf sub părul din 
grădină, iar viţelul dormea la umbra șopronului. Rațele 
şi gâștele erau la eleșteu, caii și boii duși la munca de pe 
câmp şi numai mânzul neastâmpărat mai tropăia prin 
curte. 

Văzând aceasta, Sultan lătră mulțumit şi merse la 
prietena sa Misuca. „Bună seara, cucoană Misuca, zise el. 

— Bună să-ţi fie inima, prietene Sultan, îi răspunse ea. 

— Ce-ţi mai fac drăguţii copii? întrebă Sultan. 

— Copiii mei! zise Misuca. Nu că vreau să-i laud că 
sunt ai mei, dar așa pisoi deştepţi şi frumoşi nu s'au văzut 
până acum. Negrișor este mai vesel și vrea să se joace cu 
coada sa, când nu găseşte altceva. Lui Albişor însă, îi 
place să se caţere sus. O să ajungă să se caţere şi în vârful 
plopilor celor mai înalți. 

— Să trăiască şi să nu le fie de 
Sultan. 

Dar pe când stăteau ei de vorbă, răsună pe neaștep- 


deochi!” îi răspunse 


tate din curte un sgomot puternic. Sultan sări în sus și dete . 


fuga, vrând să vadă ce s'a întâmplat. In curte, fiecare vor- 
bea în acelaș timp. Găinile codcodăceau, cocoşii cântau, 
rațele orăcăiau, vițelul mugea, iar afară pe drum se auzea 
un tropăit de copite, care se îndepărtau. 

„Ce este? Ce sa întâmplat?” întrebă Sultan pe cele 
trei gâște, care, lungind cât mai mult gâtul, porniseră să 
meargă, fără să ştie nici ele încotro. 

Aceste gâște răspunseră: „Ionel a lăsat porta deschisă, 
mânzul a ieșit pe poartă și a fugit, vițelul se pregăteşte să 
fugă şi el, iar noi, gândindu-ne la aceste întâmplări, gâ- 
găim. 

— Și nu cumva aveți și voi de gând să fugiţi? le în- 
trebă Misuca, scoțând capul pe ușa din şopron. 

— Da, da! răspunseră gâștele, vroiam să fugim, să 
mergem în lumea largă! 

— Intoareceţi-vă numai decât la eleşteul vostru!” le 
porunci Sultan, lătrând şi arătându-le colții. Se grăbi 
apoi să dea ajutor fetei de serviciu, care alerga după vițel 
să-l prindă şi să nu-l lase să iasă. . 

După aceea, văzu că Ionel, care uitase să închidă 
poarta de afară, o luă la fugă -pe drum alergând după 
mânz, 

Insă mânzul alerga mai iute decât Ionel. I se părea că 
al lui este tot pământul și că pentru dânsul crescuse toată 
iarba verde. De aceea, întinzând capul, fugea spre dealu- 
rile ce se zăreau în depărtare. 

După ce alergă aşa o bună bucată de drum, se opri să 
vadă dacă nu cumva Ionel se mai ţine după dânsul. Insă, 
nu văzu nici pe Ionel, nici pe altcineva. Atunci şezu jos și 
începu să se rostogolească printre iarba şi florile din li- 
vede. Se rostogoli, până ce simţi că începuse să obosească. 
Se ridică din nou în picioare, se înfruptă cu ceva iarbă 
verde, apoi porni să alerge iarăși pe drumul prăfuit. Ri- 
dica un praf aşa de mare, că păsările priveau uimite şi spe- 


riate printre frunzele arborilor, iar un iepuraș, care toc- - 


mai mergea în vizită la nașa sa, se sperie așa de tare, că 
se întoase din drum și fugi să se ascundă într'un desiș de 
pădure. 

Insă îi veni și mânzului rândul să se sperie. Se sperie 


de sgomotul unui automobil, 


care venea din urmă. In 


Povestile mamei 


spaima ce-l cuprinsese, sări peste un gard întrun câmp 
semănat cu cartofi. Gardul avea ghimpi ascuţiţi, care îl 
sgâriară rău pe burtă şi-i făcură o tăetură adâncă la pi- 
ciorul drept de dinainte. „Oh, își zise mânzul văetându-se, 
cum aş dori să văd acum pe lonel lângă mine!” 

Ionel era acasă. Se ținuse după mânz, alergând cât îl 
țineau picioarele, dar văzuse că nu e chip să-l ajungă. De 
aceea, se întoarse acasă, cu capul în jos şi amărit, fiindcă 
se ştia vinovat: uitase să închidă poarta din curte. 

Mama lui lonel era, de asemenea, rău necăjită din 
pricină că fugise mânzul, la care Ionel ţinea așa de mult. 
lar seara, când tatăl lui Ionel se întoarse dela munca de 
pe câmp, îl certă că lăsase poarta deschisă. Ionel plângea, 
dar aceasta nu folosea lă nimic. 

Se întoarseră acasă şi vacile, iar viţelului îi părea 
acum bine că nu fugise și el după mânz. Ar fi rămas fără 


laptele mamei sale. Găinile s'au dus la culcare, iar caii și 
boii în grajduri. Numai mânzul nu se găsea nicăieri, cu 
toate că Ionel şi Sultan au mers să-l caute de mai multe 
ori pe câmp. 

Bietul Ionel şi bietul mânz] In noaptea aceea ei sau 
gândit mult unul la celălalt. A doua zi dimineaţa, stăpânul 
câmpului de cartofi îl alungă pe mânz de acolo. H alungă 
lovindu-l cu un băț lung, noduros și zicându-i răstit: „Ce 
ai căutat în câmpul meu? Ce ai căutat în câmpul meu?” 

Mânzul ieşi din nou la drumul mare, însă acum nu 
mai alerga și nu mai zburda, ci ținea capul în jos, plângea 
și mergea schiopătând. In arbori, păsările, mirate de acea- 
stă schimbare, se întrebau unele pe altele: „Oare acesta să 
fie mânzul, care ridica ieri nouri de praf?” 

Mânzul mergea încet și șchiopătând din. piciorul, care 
îi fusese tăiat de ghimpii din gard. Mergea pe drumul, 
care ducea la casa și la curtea unde se născuse şi crescuse. 
Cea dintâi îl văzu fata de serviciu, care tocmai atunci 
mulgea vacile. Il văzu stând înaintea porţii închise. Fata 
dete un țipăt și alergă să-i deschidă. 

Ionel şi Sultan mai, mai, să cadă unul peste altul în 
graba în care au alergat, iar o cloşcă s'a zăpăcit aşa de 
tare, că își pierdu puișorii pentru vreo jumătate de oră. 

Sunt mai mulţi ani de când sau întâmplat cele po- 
vestite mai sus. Mânzul de atunci este astăzi un cal sprin- 
ten, pe când Ionel este un flăcău voinic. Insă nici unul, nici 
celălalt nu vor uita ziua în care mânzul fugise, pentru că : 
Ionel uitase să închidă poarta din curte. 


Povestită de DORINA GRADINARU 


Meme 


Cum s'a făcut Laponia 


In jurul focului ce pâlpâia de zor, făcând să troz- 
nească lemnele ce ardeau, Eschimoșşii, stând unii lângă 
alţii, — în totul vreo zece la număr — ascultau: depănân- 
du-se firul povestirilor. Deasupra focului atârna o căldare 
mare în care clocotea carnea de rechin. 

După trei povestiri, stomacurile începură să simtă o 
durere, care nu putea fi lecuită decât cu mâncarea. 

Dar carnea rechinului era tare, flămânzii trebuiau să 
mai .aştepte. 

„Cred că încă o poveste şi apoi rechinul va fi bun de 
mâncat”, zise streinul. 

Ce poveste oare sar mai putea spune?” dădu cu 

unul din Eschimoşi, căruia se vede că nu-i ardea de 


vorba 
basme. 

— Sar putea spune încă multe lucruri frumoase. Au- 
zisem, de exemplu, că Laponia a fost făcută de Sfântul 
Petru, dar nu ştiu cum, mai zise streinul. 

— Da, e adevărat, se trezi un bătrân Eschimos care 
până atunci nici nu auzea parcă cele ce se spuseseră. E o 
legendă veche de tot, care se povesteşte pe la noi din tată 
în fiu. 

— Spune-o, te rog, s'o auzim şi noi, răspunse streinul 
care avusese ideia poveştilor. Bătrânul începu cu glasul 
tărăgănat: 

„De mult de tot, din timpurile când umbla pe pământ 
bunul Dumnezeu întovărăşit de Sf. Petru, nu era încă a- 
ceastă parte de pământ, friguroasă şi veşnic aproape aco- 
perită cu zăpezi ce azi se chiamă Laponia. 

„In acele timpuri, Dumnezeu tocmai venise din 
răsărit, din Siberia, unde erau geruri şi zăpezi mari şi se 
gândise să facă Laponia şi Suedia. Şi Laponia vroia s'o 
facă cu zăpezi, dar nu așa mari şi să aibă un anotimp 
și cu verdeață şi căldură în care oamenii să se veselească 
de razele soarelui. 

„Dar pentrucă Dumnezeu venea tocmai din Siberia, 
unde era frig grozav, l-a trimis pe Sf. Petru prin Româ- 
nia şi Polonia, ca să-i aducă puţin pământ dela munte, 
vreo câţiva brazi, fagi şi niţică iarbă verde. 

„Sfântul însă, care nu fusese atent la cuvintele lui 
Dumnezeu, în loc să vic în Polonia şi România, săturat 
de gerurile aprige ale Siberiei, plecă și nimeri tocmai 
în... Africa. 

„Umblă Sfântul peste tot locul să găsească iarbă ver- 
de măruntă şi brazi înalţi, dar cum să afle el lucruri de 
astea acolo unde sunt călduri, de pårcă soarele frige oa- 
menii şi animalele. 

„Sfântul se plimbă necăjit de colo, până colo, printre 
palmierii de tot felul, cocotieri, bananieri şi nu odată 
era nevoit să se ascundă de frica vreunui leu sau tigru, 
care mirosea în aer apropierea omului. 

„Greu a dus-o Sfântul Petru cu căldurile Africei. 

Din când în când, abia se mai putea răcori, făcând 
câte-o baie în Nil sau în Congo, dar și acolo trebuia să 
fie cu mare băgare de seamă ca să nu-l înhaţe crocodilii 
care se găseau în număr mare. 

„După ce a căutat peste tot brazi şi iarbă mică, nea- 
flând nicăeri -asemenea lucruri şi săturat de căldurile 
grozave, sa întors la Dumnezeu, gândind că nimic nu e 
mai bun. pe. lumea asta decât răcoarea. 

„Când ajune Sfântul la Dumnezeu, Tatăl ceresc toc- 
mai sfârşise de făcut partea de Miază Noapte a Laponiei 
cu resturile de zăpezi şi ghețari ce-i rămăseseră dela Si- 
beria şi acuma aștepta ca Sfântul să-i aducă cele cerute, 
pentru ca să facă partea de Miazăzi. 

„Când Sfântul văzu cele ce făcuse Dumnezeu, se mi- 
nună tare şi mai ales îi plăcu răcoreala sau, mai bine zis, 
frigul zăpezii, aşa că zise Tatălui ceresc: 

„Sfinte Dumnezeule, lasă-mă să sfârșesc cu Laponia 
şi fă Tu Suedia, că eu tot n'am găsit cele după care m'ai 
trimis. "aaa dee 

O drăguță cititoare a „Dimineţii Copiilor” 


Mikişor la Poiul Nord 


de Zinca Milcovici 


- Dar cum vrei să faci Laponia fără iarbă, brazi și 
pământ bun? întrebă Dumnezeu pe Sfânt. 

— Am să fac cum ştiu eu, răspunse acesta, şi vei ve- 
dea ce mulțumit vei fi”. 

„Dumnezeu îl lăsă în pace să facă restul Laponiei. 
iar El se duse să plăzmuiască Suedia. Dar nici că sfârși 
bine, şi numai că se trezi cu Sfântul Petru alături. 

„Ei, Sfinte, ai sfârșit Laponia atât de repede? întrebă 
Dumnezeu. 

— Da, Doamne, a răspuns Sfântul, și să vezi ce mån- 
dră şi frumoasă este.” 

„Dumnezeu se duse atunci cu Sfântul Petru, ca să 
vadă Laponia, dar când ajunse acolo, se îngrozi de toate 
câte văzu. 

„Dar bine, Sfinte Petre, ce ţi-a venit să 
nea lucru? îl întrebă Dumnezeu. 

— Păi, să vezi, Doamne, răspunse uimit Petre, am so- 
cotit că cel mai bun lucru pe lumea asta este răcoarea, că 
pe acolo unde am fost era să mă topesc de căldură — și 
de aceia am îngrămădit zăpadă şi ghețari”. 

„In adevăr, Sfântul făcuse acolo niște troiene de ză- 
padă şi nişte munţi de ghiaţă, încât soarele mai că nu pu- 
tea trimite nici odată razele. 

Când văzu însă Sfântul Petru că Dumnezeu era må- 
niat de isprava făcută, zsie: 

„Să vezi, Sfinte Dumnezeule, că voi face pe Laponi 
aşa, încât nici odată să nu se plângă de gerul de aici. 

— Ba nu, răspunse Dumnezeu. pe Laponi îi fac eu!” 
„Și Dumnezeu se apucă să facă pe Laponi, oameni vred- 
nici, harnici, tăcuţi și răbdători, aşa cum trebue să fie lo- 
cuitorii unui ținut în care soarele luceşte rare ori şi unde 
viaţa este aspră şi grea” 

Astfel îşi sfârşi Eschimosul povsetea despre înfăptui- 
rea Laponiei. Rechinul fiersese bine şi cu toții se puseră 
voioși să ospăteze. 

Concursul de jocuri August 


SERIA Il EEE CINEL 


La acest concurs oferim următoarele premii: 10 premii în cărți în valoare de 800 lei, 1 abonament pe 1 an, 3 
abonamente pe 6 luni și 4 abonamente pe 3 luni la „Dimineața Copiilor". 


Romb | Deslegările jocurilor pe luna Mai 
3 DUBLU TATEAT,, 


SE 
CRUGIŞATE) 


ORIZONTAL: 1) Salutare. 3) Uneltă a plugarului. 5) In ea e 
prinsă uşa. 7) Cameră mare pentru petreceri. 8) Fire. 10) Postav 
gros. 1t) Agăţ. 12) Năpădit de dușmani, hoţi. 14) Loc în Asia. 
15) Măsură de pământ. 

VERTICAL: 1) Palidă. 2) Lichid. 3) Se face din castraveți, 
ceapă şi roşii. 4) Prietenese. 5) Femeie bătrână. 6) Intăriît. 7) Pro- 
nume, 9) Şi, în franțuzește. 11) Macagiu. 13) A lucra pământul. 


RENEE STELLON 

Golf de cuvinte 


HANE BAE CRIS TAIN TENTA 

YA 

PIAZZZZAȚT A TR |olz ţa [i |ALR|A|S|! | 
NAS 7 mR ponang 


RYJ MAT RIADI AKAN 
MS EIO RIDA RIL DAN MI 
Au Bi PAT spa: 


// 
ASAE EE : SIE ep pe /// Zu] AL RAR 
Cum ajungeţi dela ban la leu trecând prin schimbările arătate EXEIEI 1 / cataaratăru ra E 


l st luțe? / 
sa 1) Ogor întins. 2) Intins. 3) Argilă. 4) Pronume. 5) Animale. LE BRIALIIC M PI UI PIAT ZIA 


Acestea sunt cuvintele prin care trebue să treceţi ca să des- 


legați jocul. 
DAGOBERT NACHT 


OMONIM 
A s Marea. 
Joc in Zig-zag B. Neuman și Natansohn S. 
JOC DE ISTEȚIME 
4 2 3 In pivniţă nu te urci, te cobori. 


MOŞ CINEL 
CARTE DE VIZITĂ 
Dinu Pivniceru, 
M: C. 
PROVERB ASCUNS 
Mielui blând suge la două oi. 
5 NICOLAE S. GHEORGHE 
| JOC DE ISTEŢIME 
Nu se poate spune mâine am fost, ci mâine am să mă duc. 
MOŞ CINEL 


= 


6 4 8 
CUPON DE JOCUR SERIA Il 
1—8 = Țară în Africa. 2-4 = încă odată. PE LUNA AUGUST 3 
2—5 — nume. 3—6 = cartea sfântă a Turcilor. 
4-—2 = paradis. 4—7 — bărbieresc. 5—2 = Numele și pronumele 


proaspeţi. 5—7 = se face la aţă ca să nu iasă 
din ac. 7—4 = cadou. 7—5 — apă în Rusia. 


Adresa: r Sa A 
TILLY-JEANNE GIULEA 

Fotografii de la cititoarele și cititorii noștri cari au luat premiul l-iu 


Mircea V. Soare Călinescu C. Dumitru Roman Edith Rodica Miarca Cohl 


clasa Il-a clasa Il-a „clasa Il-a clasa II-a 
Scoala primară de băeţi Şcoala primară de băeţi No. 3 Scoala primară. de fete No. 1 „Institutul Speranţa” 
Mediaş Alexandria Ploești Bucureşti 


? GE i E ERGEG z i Q 
Silvia Katz s Iosif Samueli Feibel Arié Grünfeld Gigel 
clasa I-a S A clasa l-a clasa I-a „ clasa III-a 
Şcoala primară de fete No. 1 Şcoala primară de fete No. 14 Sc. primară „Lascăr Catargiu” Şcoala primară de băeţi No. 1 
Galaţi București R Piatra Neamţ Focşani 


Rachmuth Steluţa Mya Aurelia Măglaşu Klekner I. Carola Dorina Schachter 
clasa I-a clasa III-a s clasa IV-a 3 clasa I-a B. 
Şcoala primară de fete „Frater- Şcoala primară No. 13 „Dom- Şcoala „Aşezământul Știrbey Şcoala primară „August Tre- 
nitatea Zion” nita Elena i Doamna À boniu Laurian” 


„București ; Bucureşti Bucuresti 


Bucureşti 


\ F M 


an pi ` AI, - , A > a F 2 a 
Ernestina Spirescu Tomi .Khorène Alexandrescu Romulus i Constanța Th. Gâţulescu 
clasa IIl-a . -clasa I-a : clasa III-a clasa III-a 
Şcoala primară de fete „Domni- "Şcoala primară „Sfi. Iosif” Şcoala primară No. 2 „Princi- Şcbala primară»de fete Dr. C. 
ta Maria” stii Bucureşti pele Mihai” Angelescu 
București Chisină Cahul 


Georgescu Elena Florica `. Zoica şi Paula Grozev Meleli Ana Caloianu P. Constanţa 


clasa Illa Mimi 'Teodrescu clasa IV-a clasa III-a 
Scoala: primară de fete No. 1 Sandu Grozev Şcoala primară de fete No. 4 Scoala primară de fete „Ioan 
Ionescu Henriette Kety Teodrescu Carmen Sylva” Creangă”, 
clasa Il-a Scoala primară de fete No. 3 Bălți Butureşti 
Liceul de fete Alexandria 
Brăila 


Nu-i așa că nu este chiar așa de „bătrână“ băbuța aceasta? Prețul 5 lei 


Paftaua lui Negru-Vodă 


A fost odată un voevod puternic şi bun, pe care îl 
chema Negru-Vodă. nu pentrucă ar fi fost negru la su- 
flet, ci pentrucă era oacheş la față, dar chipeș. 

Voevodul se plimba călare pe Albin, armăsarul său 
credincios, alături de frumoasa-i soţie, domna Despina, 
printre lanurile galbene de grâu, aruncând pe ici pe colo 
câte o glumă. O glumă, o vorbă bună, spusă celui amărât, 
il înveselea şi-l făcea să muncească cu voioșşie; o mus- 
trare uşoară celui păcătos îl făcea să trăiască, fiindcă 
toţi ştiau că voevodul e isteţ la minte-șşi cu frică de 
Dumnezeu. 

Când mergea călare, cu pletele-i negre în vânt, lă- 
sând în urmă un val auriu de pulbere, moșnegii ridicau 
ochii la cer, zicând: 

„Binecuvântează-l, Doamne, că tare-i bun şi drept 
De multe ori se ducea tânărul Radu-Voevod la vânătoare 
şi se întorcea mândru, cu fel de fel de vânat, de se mirau 
şi cei mai iscusiţi vânători. 


p» 


Era zarvă mare la curte, că a doua zi, Negru-Vodă 


împlinea douăzeci și cinci de ani. 

Bucătarii mestecau de zor clătinându-şi cupele albe, 
feciorii urcau şi coborau scările, aducând buchete de 
trandafiri cu crenguţe de măslin, croitorii măsurau, tă- 
iau şi coseau, curtencile se aflau în treabă, chiar doamna 
Despina era neliniștită şi păstra un zâmbet tainic, care 
atrase băgarea de seamă a lui Radu-Voevod. 

„Doamnă, zise. el, îmi ascunzi o taină; rogu-te, des- 
vălu-mi-o! 

— O! Măria Ta, tu ştii că nici o taină n'a avut sufle- 
tul meu, pe care tu să n'o cunoşti. Aceasta care-mi aco- 
peră acum inima, e necunoscută pentru tine; dă-mi, ro- 
gu-te, răgaz până mâine, şi acea taină va trece în sufle- 
tul tău”. 

Şi plecă domnul, îngândurat şi neliniștit. 

Sosi în sfârşit şi ziua așteptată... 

Unul câte unul, boeri, dinspre soare răsare, soare- 
apune şi miază-noapte, curteni şi curtence, intrau în sala 
cea mare a palatului, unde îi întâmpinau doamna cu 
zâmbetu-i dulce pe buze şi sărbătoritul, eu lucirile scân- 
teietoare în ochi... 

Au mâncat, au băut, au petrecut... 

La sfârşit, fu rândul darurilor căpătate. 

Primi Negru-Vodă o diademă, primi un colan de 
mărgăritare, primi o coroană de aur, primi sute de inele, 
şi la urma urmei, pe o pernă de purpură, doamna îi înfă- 
țişă o pafta minunată de aur curat, pe care o prinsese cu 
propria-i mână, de colanul de mărgăritare al soțului 
ei. Indată, voevozi şi domniţe, curteni şi curtence, năvăliră 
împrejurul  voevodului, minunându-se, lăudând-o, pri- 
vind-o. 

„Măi, da frumoasă-i, Măria Ta!” 

— Taman cum e palatul Măriei Tale. 

— Că bine zici, boiere Neacșule, ia uite turlele de 

e-ale începătorilor 


apărare, cu şase feţe, ia uite foişorul unde şade Măria 
Sa Doamna, de se minunează de harul lui Dumnezeu, ia 
uite și balconul unde şade Măria Sa. 

— Şi zmalţul acela albastru din fundul balconului, 
mai că-i zice că-i perdeaua cea albastră din palat. 

— Ce bine merge paftaua de aur pe hainele albastre 
ale Domnului! încheie Marta, cea mai frumoasă şi în 
acelaș timp cea mai cochetă curteancă. 

Și ospăţul merse mai departe, în cântecele lăutari- 
lor şi în dansul oaspeţilor. 


Cinci veacuri mai târziu, învățații au făcut săpături 
în Mânăstirfea Argeşului şi au găsit un schelet, cu o dia- 
demă de diamante, cu sute de inele şi cu o pafta minu- 
nată, prinsă de mâna doamnei Despina, pe cingătoarea 
de mărgăritare a voevodului oacheș şi chipeş de odini- 
oară... 

VIOLETA NITRARGINT 
cl. IV-a sec., lași. 


ey fe 
Prostilă şi iepurele 

Un vânător dibaciu voia să trimită prietenului său 
Aleze un iepuraș frumos, pe care-l prinsese de viu. 

Pe cine să-l trimeată lînsă? deoarece prietenul său 
locuia la trei ceasuri depărtare. 

Mergând el pe drum și gândindu-se ce-ar trebui să 
facă, întâlni un om care, sprijinit de un stâlp de tele- 
graf, avea aerul că suferă de foame. 

„lată un om prin care, dacă l-aș trimite, i-aș da 
putinţa să câștige şi el o pâine”, îşi zise vânătorul, şi mer- 
se deadreptul la omul acela. 

„Ai vrea tu să te duci până în satul vecin, să-mi duci 
un coș cu ceva 'n el? Iți dau o sută de lei. — Bucuros, 
boerule, dar la cine, în satul vecin? — Uite, ai pe plicul 
acesta adresa exactă. Dacă ești gata, vino să iei coşul”. 

Prostilă — căci tocmai peste el dăduse vânătorul nos- 
tru — îl urmă până acasă, luă coșul și plecă. Ajuns în 
câmpie, rămase încântat de frumuseţea  priveliștei de- 
alungul drumului său, și de bucurie, fluera și cânta. 

La un moment dat, simţi o mişcare în coşul pe care-l 
purta, iar când își aruncă privirile spre el, zări două 
urechi lungi, eşite afară. 

Deşteptul Prostilă crezu că iepurele vrea să se þu- 
cure şi el de frumusețea de afară şi, bun cum era, nu 
vru să-l lipsească de-această plăcere. 

Ba, se arătă foarte binevoitor față de 
gingaşe: făcu ceva mai mare deschizătura capacului... 
Atunci dintr'o săritură, iepurele eşi din coş şi o luă de 
sănătoasa prin bălăriile din marginea drumului. 

„ E hei! râse Prostilă. Degeaba fugi tu înainte, că tot 
n'ai să ajungi unde trebuie : strada şi numărul sunt scri- 
se pe plicul care este la mine !”... 

Din limba germană 
de TARAȘŞI REVIȚA 
Clasa Il-a sec. Liceul Regina Maria 

itucilă a uitai undc locucst 


UNT două zile de când Uitucilă stă la mine. 
La mine ia masa, la mine se culcă. Aceasta nu 
inseamnă că ne-am fi hotărit să locuim împre- 
ună. Nici nu se poate așa ceva, mai ales că el e 
om căsătorit, pe când eu trăesc singur cuc. 

Uitucilă stă însă de două zile la mine, pentrucă..., 
dar nu ştiu dacă veţi crede ceea ce am să vă spun, căci 
văd şi eu că nu e lucru de crezut. Vă asigur însă și sunt 
gata să fac şi jurământ, că Uitucilă stă la mine, pentru- 
că... a uitat unde şade. Da, da, să mă credeţi: a uitat cum 
îi spune străzii unde a închiriat o locuinţă nouă. Dar ca 
să înţelegeţi şi mai bine, daţi-mi voe să vă povestesc totul 
pe rând. ; 

Acum două zile, Uitucilă a venit la mine la orele 
opt dimineața. „Ce te-a adus cu noaptea ’n cap?” l-am în- 
trebat eu, mirat că vine să mă viziteze la o oră aşa de 
puţin obişnuită pentru vizită. 

Uitucilă n'a răspuns numai decât, ci a stat să se gân- 
dească. Se gândea, de oarece uitase pentru ce venise așa 
de vreme. După o gândire de două trei minute, răspunse: 
„A, da, mi-am adus aminte. Viu dela gară, unde am pe- 
trecut pe nevastă-mea, care a plecat la băi. După o săp- 
tămână, merg şi eu. 

Și unde sa dus soţia ta? l-am mai întrebat eu. 

— Unde sa dus?! zise Uitucilă, apoi. „Da, da, făcu 

el după puţin, sa dus la munte... adică, nu, la mare, da, 


da, la mare”. 
— La Constanţa, la Eforie ori la Balcic? l-am între- 
bat eu din nou. 


— Ba, nu! sa grăbit el să-mi răspundă. Sa dus la 
Buşteni, adică, nu la Buşteni, ci la Braşov. 

— La Braşov?! Dar de când Braşovul este la mare? 

— Am spus la Braşov? zise él nedumerit. M'am înşe- 
lat. Nevastă-mea s'a dus la... la asta... la Băile Herculane, 
ba nu, sa dus la Slănicul Moldovei”. 

Văzând ce bine ştie Uitucilă unde s'a dus nevastă-sa, 
i-am zis răzând: „Așa dar, după o săptămână, vei merge 
şi tu la Călimăneşti, ca să stai împreună cu soţia ta. 

— Chiar aşa”, făcu Uitucilă, fără să se gândească la 
ceea ce spune. 

După ce m'a lămurit, aşa cum aţi văzut, în chestiu- 
nea plecării soţiei sale, m'a întrebat: „Eşti așa de ocupat? 

— Dece mă întrebi? i-am întors eu vorba. 

— Pentrucă, îmi răspunse el, vroiam să 
mergi cu mine, să-ţi arăt noua noastră locuinţă. 

— Aţi luat cu chirie altă casă? l-am întrebat er 


te rog să 


ANHA 


— Da, şi ne-am mutat abia eri. Am găsit o căsuță cu 
trei odăi. Odăile sunt cam mici şi cam joase, dar îmi 
plac. Am în față o grădiniță, o grădiniță mică de tot, 
dar îmi place. Decât haidem să mergem, ca să o vezi. Pe 
urmă, stai la masă la noi, că te roagă şi nevastă-mea. 

— Care nevastă? i-am zis eu mirat. Păi, nu mi-ai 
spus că a plecat la băi azi dimineaţă? 

— „A, da, uitasem că a plecat”, răspunse el. 

Am eşit în stradă, iar Uitucilă a chemat un taxi. 
„Stai așa departe, l-am întrebat eu, ca să fie nevoe de au- 
tomobil? 

— „Nici departe, nici aproape”, mă lămuri el. Insă 
șoferul întrebă: „Unde doriți să mergeţi? — „Drept îna- 
inte!” îi răspunse Uitucilă. 

Maşina porni şi odată cu ea, porni şi gura lui Uitu- 
cilă, care nu se mai sătura, lăudându-și noua casă în 
care se mutase. Din când în când, la întrebarea şoferu- 
lui: „Pe unde să o iau?” Uitucilă răspundea mereu la 
fel: „Drept înainte!” 

Drept înainte... până ce am eşit din oraş, am trecut de 
Șosea şi .am ajuns la Băneasa. Când am văzut aşa, l-am 
întrebat: „Dar ce, te-ai mutat la țară? 

— Nu m'am. mutat la ţară, îmi răspunse el, ci în oraş 
şi chiar aproape de centru”. 

l-am spus şoferului să întoarcă mașina şi când am 
ajuns din nou la intrarea în oraş, l-am întrebat: „Cum 
îi spune străzii în care vați mutat? 

Străzii îi spune..., îi spune..., strada Florilor, nu, nu 
aşa, îi îi spune strada lepurilor, nu, nu lepurilor, ci Vul- 
turilor, nici Vulturilor.... 

— Poate, îi spune strada Broaştelor, i-am zis eu. 

— Nici aşa nu-i spune... iată că am uitat cum îi 
spune”. 

Ştiţi care a fost sfârşitul? Uitucilă s'a mutat la mine, 
unde aşteaptă o scrisoare dela nevăstă-sa, care să-i spu- 
nă strada şi numărul unde este locuinţa cea nouă. 


Ghem-Ghemulet, Mitu, Pac şi altii 


Povestire cu pisici şi cu câini mam 


de MARIA SOREI, 


5. Un cadou neplăcut pentru Ghem-Ghemuleț 


Cunoaştem cu toţii vechia zicătoare populară: „Spu- 
ne-mi cu cine te însoțești, ca să-ţi spun cine ești”. Ba mai 
cunoaștem o zicătoare, care, în ce priveşte înţelesul, sea- 
mănă cu aceasta: „Pe lângă merele putrede, se strică şi 
cele bune”. i 

Amândouă aceste zicători se potrivesc pentru purta- 
rea lui Ghem-Ghemuleț. Tovărăşia şi prietenia lui cu 
pisici ca Mițu, Rorona şi altele l-au făcut să capete obi- 
ceiuri de pisică de neam prost. A căpătat mai ales obiceiul 
de a vâna şi a prinde păsări, chiar şi obiceiul de a mer- 
ge departe de casa noastră, tocmai pe câmpul Facultăţii 
de Medicină şi de a umbla acolo, ca să prindă șoareci de 
câmp şi șobolani. 

Se crede — şi credința aceasta este foarte greșită — 
că pisicile merg la vânătoare de șoareci şi păsări, din 
pricina că stăpânii lor nu le-ar da în deajuns de mâncare. 
Adevărul este mai de grabă din potrivă, adică, numai 
pisicile sătule şi bine hrănite umblă după șoareci sau 
păsări. Ele nu fac aceasta de nevoe, ci din plăcere, ca o 
distracţie a lor. Insă pisicile flămânde stau în casă, aş- 
teptând să li se dea să mănânce. 

Ghem-Ghemuleţ este o pisică sătulă, de oarece toţi 
_ cei din casă o îndoapă de dimineață până seara, aşa că 
n'ar putea spune că nevoia o împinge să alerge după 
şoarecii de pe câmp și după păsările din pomi. 

Ba chiar ştiţi ce face, când i se întâmplă să prindă 
vreun șoarece? Mai întâiu se joacă vreo jumătate de oră 
cu el, — un joc foarte neplăcut pentru bietul şoarece. 
li dă drumul să fugă, iar când vede că șoarecele s'a în- 
depărtat puţin, se repede asupra lui și-l prinde, înfigân- 
du-i ghiarele în trupu-i slab şi subţirel. Repetă jocul aces- 
ta, până ce nenorocitul şoarece, străpuns de atâtea ori 
de ghiarele aşa de ascuţite ale lui Ghem-Ghemuleţ, își 
dă sufletul. 

Când Ghem-Ghemuleţ vede că șoarecele e mort şi că 
nu mai mișcă, îl ia în gură şi ni-l aduce în casă, închi- 
puindu-și că ne face mare bucurie şi că o să fie lăudat 
şi felicitat pentru această ispravă. O dată chiar l-a pus pe 
masa din sala de mâncare, tocmai când ne pregăteam să 
stăm la masă. 

Dar ceeace vreau să povestesc mai ales, este că Ghem- 
Ghemuleţ a căpătat obiceiuri rele, obiceiuri de pisică de 
rând. Ori stă la pândă în grădină după păsări, ori fuge 
pe câmpul dela Facultatea de Medicină. 

Insă acum două zile, a făcut una boacănă de tot. A 
avut anume gândul rău să meargă în grădina casei, care 
e peste drum de casa noastră, și să intre chiar în salon, 
fiindcă s'a nimerit ca ușa să fie deschisă. Vecinii noştri 
au în salon un canar, pe care — bine înțeles — îl ţin 
închis în colivie. Dar s'a întâmplat ca sub colivia aceasta 
să fie un scaun. 


Ghem-Ghemuleţ s'a suit pe scaun, iar de pe scaun, 
făcând o săritură cum numai el ştie să facă, a ajuns până 
la colivie, prinzându-se de ea cu ghiarele. Nu numai atât, 
ci din pricina greutăţii corpului lui, colivia căzu cu zgo- 
“mot pe pământ. Bietul canar s'a speriat aşa de tare, că 
aproape murise de frică. Insă Ghem-Ghemuleţ se pregă- 
tea să-l omoare deabinelea. Bine eă zgomotul ce făcuse 
colivia în cădere a fost auzit de cei din casă, care aler- 
gară. La vederea lor, Ghem-Ghemuleţ, o luă la fugă. Așa 
scăpă canarul dela o moarte sigură. 


După câteva minute, ne-am pomenit cu ei la noi. 
Erau tare supăraţi, fiindcă țin mult la canarul lor, care 
este un cântăreț foarte bun. „Să ştiţi, ne-au zis ei, că 
dacă mai prindem la noi pe păcătoasa voastră de pisică. 
o omorim fără milă. Vă spunem, ca să știți”, 


lată ce neplăceri şi supărări ne face Ghem-Ghemuleţ. 
Ca să scăpăm de aşa ceva, ne-am înțeles cu Florica şi 
cu Jeny să-i facem lui Ghem-Ghemuleţ un cadou. Eram 
aproape sigure că lui Ghem-Ghemuleţ cadoul acesta n'o 
să-i facă plăcere, însă acum nu era vorba de plăcerea 
sau neplăcerea lui, ci de liniştea noastră și de viața săr- 
manelor păsări. 

„Dar dece nu spui ce fel de cadou vaţi hotărît să-i 
faceţi?”, au să întrebe, poate, cititorii. Rog, aveţi puţi- 
nică răbdare, că veţi afla totul. 

Ne-am zis, aşa dar, să mergem îndată în oraş şi să 
cumpărăm cadoul, despre care ne-am înţeles. L-am che- 
mat mai întâiu pe Ghem-Ghemuleț şi după ce i-am tras, 
așa, mai mult în glumă, două pălmuţe, i-am zis: „lată 
că mergem să-ți cumpărăm un cadou, răutăciosule!” 

Ghem-Ghemuleţ, închipuindu-și că o să-i aducem vre- 
un cârnat sau vreun muşchiuleț mai fraged de purcel, 
își arătă bucuria, frecându-se de picioarele noastre, lin- 
gușindu-se şi torcând. 

Am pornit să plecăm, când iată că şi cățelul Pac sa 
luat după noi. „Haide, Pac, vino şi tu să alegem împre- 
ună cadoul pentru prietenul tău”, i-am zis. Pac sări in 
sus de bucurie, apoi, întorcându-se spre Ghem-Ghemuleţ, 
îi zise în graiul în care se înțeleg ei doi: „Uite, pe mine 
stăpânii mă iau întotdeauna cu dânșii, când merg unde- 
va, pe când pe tine nu te iau nici o dată. Ham! Ham! 
Ham”. 

Dar Ghem-Ghemuleţ îi întoarse vorba, zicându-i: 
„Nici n'am poftă să mă ţin după stăpâni și să alerg pe 
jos, ca să mă doară picioarele. Stau mai bine în casă 
şi îmi văd de liniștea și de plăcerea mea”. 

Adevărul este că n'a stat în casă, ci îndată după ple- 

carea noastră, a șters-o şi el, mergând pe câmpul dela 
Facultatea de Medicină. 

„Poate că am astăzi norocul să prind vreun şoarece 
sau vreo pasăre”, își vorbi singur. Dar norocul nu-l ajută. 
Umblă el, privind la rădăcina arborilor, însă din găuri nu 
eşi nici un șoarece, precum nici o pasăre nu se aşeză în 
arborele sub care stătea el la pândă. 

Plictisit și obosit de atâta căutare și aşteptare, se în- 
tinse pe iarbă, închise ochii şi adormi. Nu i-a fost dat 
să doarmă mult, fiindcă a fost trezit de pași prin apro- 
piere. Deschise ochii, ciuli urechile, ridică în sus capul şi 
văzu că înspre el venea un câine. 

Știm că o pisică îndată ce vede că un câine se apropie 
de dânsa, se sperie, îşi sburlește părul şi o rupe la fugă. 
Insă Ghem-Ghbemuleţ nici nu se sperie, nici nu se sburli 
şi nici nu se gândi măcar să fugă. Din potrivă, se arătă 
vesel şi mulțumit. Aceasta pentrucă noul venit nu era un 
câine străin şi necunoscut, ci un bun prieten al lui. Era 
Flic, un căţel drăguţ şi deștept din neamul foz-terrier, cu 
care Ghem-Ghemuleţ se cunoscuse încă din copilărie. De 
atunci se legase între dânşii o prietenie, care s'a întărit 
cu trecerea de vreme. 

După ce își deteră unul altuia „bună ziua”, Ghem- 
Ghemuleţ întrebă: „Flic, dece ai venit fără stăpâna ta, 
domnișoara Nora? Cum se face că te-a lăsat să eşi sin- 
gur?” i 
Flic şezu mai întâiu jos, aproape lipindu-se de Ghem- 
Ghemuleţ, apoi răspunse zicând: „Domnişoarei Nora pà- 
rinţii săi i-au cumpărat o drăcie nesuferită. Am aflat că 
îi spune pian. E ceva mare de tot și... 

— Ştiu ce e pianul și cum este făcut, îi tăie vorba 
Ghem-Ghemuleţ. Avem și noi acasă un pian şi nu-mi 
place de loc. 

— Ce este de plăcut la un pian? răspunse Flic,adă- 
ogând: Eu unul nu-l pot suferi. L-au adus azi dimineaţă 
întrun camion, iar dela poartă l-au luat pe umeri şase 
oameni, atât este de greu. L-au aşezat în salon, iar dom- 
nișoara Nora, bătând din palme de prea mare bucurie, 
s'a grăbit să se așeze lângă acest pian şi să-l deschidă. 
Apoi, a început a-l lovi cu degetele. Şi iată că drăcia 
aceea de pian s'a pornit să scoată niște sgomote, care mă 
înebuneau. Am vrut să-i arăt domnişoarei Nora că nu- 
mi place de loc ceeace face ea şi pianul său, aşa că am 
început să latru şi chiar să urlu. Insă, în loc de a se as- 
tâmpăra şi de a închide pianul, ea s'a supărat pe mine, 
ma certat rău şi m'a dat afară din salon, trimiţându-mă 
să stau la bucătărie. Dar din bucătărie auzeam sgomo- 
tele blestematului de pian. Atunci am fugit singur de 
acasă şi am venit aici, unde am avut plăcerea să te în- 
tâlnesc”, își încheie Flic povestea. 

Ghem-Ghemuleţ, după ce îşi potrivi puţin cu limba 
părul de pe spinare, vorbi la -rândul -său, zicând: „Mie 
pianul nu-mi place pentru alt ceva: este aşa de neted 
şi lucios, încât n'ai cum să te prinzi cu ghiarele de el. 
Insă, la noi acasă avem o altă drăcie și mai nesuferită 
decât pianul. 

— Şi mai nesuferită decât pianul? Se poate așa ceva?! 
întrebă Flic mirat. 

— Da, da, şi mai nesuferită! îi întări vorba Ghem- 
Ghemuleţ. Domnișoara Maria, care mi-a spus că o să scrie 
despre mine o poveste întreagă, ine într'o cutie ceva ciu- 
dat de tot. E făcut din bucăţi de scândură văpsită, are 
un fel de coadă lungă și niște sârme sau sfori subţiri. 
Domnișoara Maria, când scoate drăcovenia aceasta din 
cutie, o pune pe braţ, ţinând-o cu capul şi cu o mână, 
apoi cu mâna cealaltă ia un băț, de care sunt prinse mai 
multe fire subţiri de tot și albe. Cu băţul acesta umblă pe 
sforile, de care ţi-am spus, şi încep să iasă niște sgomote 
şi niște scârţâituri, de-mi vine să-mi iau lumea'n cap. 

— Am înţeles ce este, răspunse deșteptul și învățatul 
Flic. Este o vioară. 

— Fie şi vioară! zise Ghem-Ghemuleţ. Ah, că nu o 
găsesc odată afară din cutie, că îi arăt eu. Am să-mi înfig 
ghiarele în ea şi am să o sugrum. Nu mă las, până ce nu 
moare deabinelea. 

— Dar vioara nu este vie, ca să moară, îi întoarse Flic 
vorba. Am auzit vorbindu-se la noi în casă că sunt viori 
de câteva sute de ani”. 

Insă, iată că Flic își auzi numele, strigat chiar de 
mai multe ori. „E domnişoara Nora, zise el. A venit' să 

mă caute”. Şi luându-și rămas bun dela Ghem-Ghemuleț, 
fugi alergând după stăpâna sa. 

Văzând că a rămas singur, nici Ghem-Ghemuleţ n'a 
mai stat, ci a luat drumul înapoi spre casă. Tocmai atunci 
ne întorceam și noi din oraș, aducând cadoul ce-i cum- 
părasem. L-am poftit frumușel în casă, l-am mângâiat și 
alintat, după aceea, arătându-i un pachet, i-am zis: „Ghem- 
Ghemuleţ, în pachetul acesta este cadoul pentru tine. 
Ghici ce-i?” 

Ghem-Ghemuleţ şi-a apropiat botul de cadou şi l-a 
mirosit de câteva ori. După aceea sa îndepărtat, simțind 
că nu miroase a ceva de mâncare. In sârșit, am desfăcut 
pachetul și, spre marea sa mirare, a văzut că îi cumpăra- 
sem o sgardă. De sigur, că şi-a zis în gând: „Dar ce, sunt, 
câine, ca să-mi pună sgardă? Ce să fac eu cu sgarda?” 

Dar n'a trecut mult și și-a dat seama pentru ce îi 
cumpărasem sgarda. Spun însă mai întâiu că nu era sgar- 
dă, așa cum se cumpără pentru câini. N'avea cuie pe ea 
şi era dintr'o stofă moale și fină, așa că semăna mai mult 
cu o panglică. x 

Ghem-Ghemuleț nu prea vroia să se lase să i-o trecem 
de gât, dar n'avea încotro, fiindcă îl țineam câteși trei, pe 
când Moş Nae ne privea râzând. „Să vedem, zise el, dacă 
are să o ţină mai mult de două zile”. 

In adevăr, abia i-am trecut-o și i-am prins-o bine, ca 
să nu poată să o scoată, că Ghem-Ghemuleţ a și început 
a se sbate, a întoarce capul în toate părţile și a trage cu 
ghiarele, doar, doar s'o scăpa de ea. Dar degeaba; sgarda 
era prinsă bine. 

Insă, s'a oprit deodată nedumerit şi chiar speriat: 
auzi că din sgardă ese un sunet de clopoțel. Cred că a 
înţeles atunci și el ce rost avea sgarda: de sgardă atârna 
un clopoțel. Când umbla Ghem-Ghemuleţ, clopoțelul suna: 
„ting-ting! ting-ting!” ceeace însemna sau trebuia să în- 
semne: „Fugiţi, păsări, fugiţi, că vine Ghem-Ghemuleţ!” 

lată pentru ce îi cumpărasem sgarda cu clopoței: să 
prindă păsările de veste că vine duşmanul lor de moarte 
și să nu se lase prinse. Inţelegem, prin urmare, că lui 
Ghem-Ghemuleţ cadoul ce i-am adus nu putea să-i facă 
nici o plăcere. Din potrivă, era supărat şi chiar furios. Nu 
putea suferi sunetul de clopoțel. 

La început şi-a închipuit că scapă de acest sunet 
sau că nu-l mai aude, dacă fuge şi aleargă iute, cât mai 
iute. Și-a dat însă seama că, în felul acesta, clopoţelul se 
mișca şi mai repede, aşa că suna şi mai mult. Când a 
alergat aşa prin grădină, păsările din pomi fugiră la 
timp şi sburară departe. 

Obosit și supărat, Ghem-Ghemuleţ șezu jos. In aceiaşi 
clipă încetă și clopoțelul de a mai suna. Acum găsise lea- 
cul, ca să-l facă să nu sune: să stea nemișcat. Şi în ade- 
văr, în ziua aceea nu sa mișcat până seara, ceeace În- 
seamnă că păsările au avut parte de o zi bună şi liniștită. 
(Va urma) 


2A SEE 


Să ne întoarcem la Frusinica 


Să ne întoarcem la Frusinica, adică, tot la coana 
Frosa, însă atunci când era mică, mititică şi i se spunea 
Frusinica, ba şi Frusinicuţa. De, ce vreţi? Era iubită și 
răsfăţată de toată lumea. 


Acum vreu să povestesc una din întâmplările ei din: 


copilărie, întâmplare ce seamănă cu ceeace s'a întâmplat 
acum doi, trei ani Hăplinei. N'aţi uitat, cred, că Hăplina, 
iubita fiică a coanci Frosa, este drăguţa mea finişoară. 

Am povestit mai înainte cum Frusinica mergea la 
şcoală, cum era o școlăriță silitoare şi prietenă cu toate 
colegele, pe când verişoara ei Blegina era o trântoră şi o 
ursuză fără pereche. Vă amintiţi chiar că Blegina fusese 


dată afară din şcoală, pe când-pe Frusinica doamna învă- 


țătoare o iubea mult şi o lăuda mereu. 

Insă, iată, că într'o dimineaţă, Frusinica se sculă gal- 
benă la faţă şi văetându-se de dureri în tot corpul. „Vino 
să-ți iei gustarea şi iți trece”, îi zise mamă-sa. Frusinica 
mâncă, dar mult mai puţin decât în celelalte zile. Navea 
poftă, ceeace i se întâmpla pentru prima dată în viaţă. 

Totuşi, nu vru să asculte de mamă-sa, care îi spunea 
că în ziua aceea să stea acasă, ci își luă ghiozdănaşul 
şi merse fuga la şcoală. Vedem prin urmare, că şcoala 
îi plăcea mult. 

Dar în clasă începu să se simtă şi mai rău. Avea a- 
meţii, îi vâjâiau urechile şi o treceau fiori. In curte la 
ora de recreaţie, nu mai avea poftă să se joace, aşa cum 
se juca în toate zilele. Ce mai încoace și încolo: Frusi- 
pica era bolnavă! 

Văzând aceasta, doamna învățătoare, după ce o îm- 
brățişe şi o sărută pe frunte, o trimise acasă, dându-i însă 
şi două colege, ca să o însoţească. 

Ziua următoare Frusinica se simți tot aşa de rău. 
„Să chemămă pe doctor”, zise mamă-sa. Insă tatăl Fru- 
sinicăi nici nu vru să asculte de această vorbă. „Vrei să 
râdă lumea de noi? făcu el. Cine cheamă pe doctor la 
Blegeşti? Las” că se face ea bine singură, iar dacă vedem 


că îi merge tot rău, îi aduc într'o zi pe medicul veterinar 


să o vadă”. 

Când mama Frusinicăi auzi de medicul veterinar, se 
făcu foc şi pară. „Copila noastră, zise ea tristă, nu este 
nici purcea, nici viţea. ca să o vadă medicul veterinar. 
Ea merită să fie văzută de cel mai mare doctor de pe 
pământ”. 

Cel mai mare doctor de pe pământ nu merse la Ble- 
geşti, ca să o vadă şi să o facă bine pe Frusinica noastră. 
Era însă la Blegeşti un doctor, care aproape uitase el în- 
suşi că e doctor, fiindcă nu-l chema mai nimeni. La doc- 
torul acesta se duse unchiul Stroe şi îi zise: „Iubita mea 
nepoţică Frusinica este bolnavă. Te rog, vino să o vezi şi 
să o vindeci, fiindcă ți-aş plăti oricât mi-ai cere. Ţi-aș 
plăti vizita chiar şi douăzeci de lei, numai şi numai să 
văd că nepoţica mea s'a făcut iarăși bine și sănătoasă”. 

Doctorul — mai ales când auzi că o să-i plătească 
vizita „chiar și douăzeci de lei” — se grăbi să meargă. 
li pipăi pulsul, o puse să scoată limba afară, ca să vadă 
dacă nu e încărcată, o mai ciocăni pe spate, apoi zise: 
„Frusinica e cam slăbită şi obosită. De aceea, să nu o 
trimiteţi câtva timp la şcoală, să-i daţi mâncare bună şi 
să o ţineţi mai mult la aer liber. Intr'o lună de zile se va 
face iarăşi voinică şi sănătoasă, cum a fost mai înainte”. 

Toate bune, dar -ce te faci că Frusinica plângea, că 
nu trebue să meargă la școală. „Abia am învăţat câteva 
litere, zicea ea, iar acum am să le uit şi au să mă întreacă 
toate colegele mele”. 

Atunci îi veni unchiului Stroe o ideie minunată, o 
ideie despre care era încredințat că o să-l facă să ajungă 
un om vestit şi toată țara, ba chiar şi celelalte ţări. „Am 
să fac, zise el, ca Frusinica să stea la aer liber, să se joa- 
ce, să se distreze și în acelaș timp să nu uite ce a învățat 
la şcoală și să învețe și literile, pe care nu le ştie încă. O 
să vedeţi şi o să vă minunaţi”. 

N'a vrut să spună mai mult, vroind să facă o surpriză. 

S'a văzut însă a doua zi, care a fost ideia minunată și 
surpriza. Dela o cârciumă din Blegeşti, cârciumă la care 
se vindeau creioane, hârtie, cerneală, adică „articole de 
papetărie”, cum stătea scris pe geam, unchiul Stroe cum- 

pără câteva coale de hârtie mai groasă, un toc şi o sticlă 
de cerneală neagră. 

După aceea, se încuie în casă, nedând voe la nimeni 
să intre şi să vadă ce anume lucrează. Na eşit- din casă, 
decât a stat încuiat şi a muncit de dimineaţa până seara. 
Seara merse la cârciumă, să se mai răcorească şi să mai 
stea de vorbă cu prietenii. „Ce ai făcut și ce ai învârtit 
toată ziua, cât ai stat încuiat în casă? îl întrebară aceştia. 

Veniţi mâine dimineaţă în curte la Stan Pârlează. 
adică la tatăl Frusinicăi şi o să vedeţi ce am făcut”, le răs- 
punse el zâmbind cu şiretenie. ; 

A doua zi dimineața, curtea lui Stan Pârlează era 
plină de lume, ce venise să vadă „minunea”, despre 
care vorbise unchiul Stan. Au văzut și s'au crucit cu toții. 
lată ce era această minune: 

Unchiul Stroe tăiase în bucăţi egale coalele de bâr- 
tie, făcând atâtea bucăţi, câte litere are alfabetul. Pe fie- 
care bucată scrisese cât mai frumos câte o literă. 

„Veţi vedea și veţi înţelege numai decât”, le zise el. 
Luă, așa dar litera D — lua literele la întâmplare — și 
o trecu de gâtul porcului. Luă altă literă — se nimeri să 
fie litera O şi o trecu de gâtul măgarului. Alta o trecu 
de gâtul vacii, trei litere de gâtul celor trei câini, câţi 
avea Stan Pârlează, apoi, rând pe rând, curcanilor, găi- 
nilor, gâștelor şi rațelor. Făcu așa, până ce isprăvi cu toate 
literele. 

Chemă apoi pe Frusinica şi-i zise: „Nepoţico dragă. 
ia te uită la porc. Să ştii că porcul nu mai este porc, ci 
este O, este litera O. Ai înțeles? Porcul este litera O. 
Aşa ai să-i spui de azi înainte. 

Să trecem acum la măgar. Măgarul nu mai este mă- 
gar, ci e litera D. Vaca este litera P. curcanul este..., însă 
nu e bine să ți le spun pe toate de odată, fiindcă te în- 
curci. Acum, hai cu mine. Vom duce afară la livede toate 
~nimalele şi păsările, care au litere pe ele. O să stăm a- 
colo la aer şi răcoare, iar eu am să te învăţ şi mai de- 
parte”. : 

Porniră, trecând prin comună de la un capăt la altul. 
Oamenii mari se cruceau, ba chiar își şopteau unii altora: 
„Bietul Stroe! Se vede treaba, i-a sărit o doagă!” 

Dar copiii din sat nu mai puteau de bucurie. Vedeau 
ceva, ce nu mai văzuseră până în ziua aceea. Se luară 
cu toţii după unchiul Stroe şi după Frusinica. 

In sfârşit, au ajuns la livede. În ziua aceea unchiul 
Stroe n'a putut să continue lecţia începută în curte, de 
oarece copiii nu-i dedeau pace. Aşa, îndată ce-i spunea 
Frusinicăi: „Frusinico, ţine minte că porcul nu mai este 
porc, ci este O, este litera 0O.”, toţi copii isbucneau în 
hohote de râs și strigau întrun glas: „Porcul este O?” 
Dar în celelalte zile copiii nu mai veniră, aşa că un- 
chiul Stroe putu să-i dea Frusinicăi lecţiile în toată li- 
niştea. 

Deşteptă cum este, Frusinica făcea în fiecare zi pro- 
grese. Aşa, o auzeai mereu strigând: „D, nu sări peste 

anț!” (Am văzut că D era măgarul). „ L, nu te bate cu 
!” (L şi F erau doi câini). 

In mai puţin de trei săpătmâni, învățase tot alfabe- 
tul. fără nici o greşală. In timpul acesta, și ca sănătate 
se făcuse bine de tot. Așa dar, acum putea să meargă 
din nou la şcoală. —. 

Insă unchiul Stroe ţinu foarte mult să o însoţească. 
Vroia să arate doamnei învăţătoare cât de minunată a 
fost ideia sa şi cum cu ajutorul acestei idei, Frusinica 
a putut să înveţe repede toate literele alfabetului. Merse 
deci cu Frusinica la şcoală şi se rugă de doamna învă- 
țătoare să scrie pe tabela neagră un cuvânt oarecare. Invă- 
țătoarea scrise cuvântul ODAE, apoi îi zise  Frusinicăi: - 
„Citeşte ce am scris”. 

Frusinica începu: „E porcul nostru, e măgarul, este 
găina moţată și este bobocul de rață, care a murit”, 

Invăţătoarea privea nedumerită și nu înțelegea ni- 
mic. Se întreba singură: „Dar unde vede Frusinica por- 
ci, măgari, găini şi boboci de rață?” 

Cât despre unchiul Stroe, plecă în jos capul, se în- 
roşi tot şi nu mai zise nimic. Vedea că ieşise pe dos 
"minunata sa ideie, MOS NAE 

Rădiţa L Panait 
cl. II-a 
Şcoala primară de fete „Gro- 
zăveşti” 
București 


Şc. „Instrucţiunea  Goldforb” 


Bucureşti 


Mariana Căpitănescu 


cl. Il-a 
Şcala primară de fete No. 6 


Craiova 


cl. II B. 
Scoala primară de fete „In- 
strucțiunea Goldfarb” 
Bucureşti 


Tuțaru Maria 
cl. II-a B. 
Țuţaru Cornelia 
cl. Il-a A. 
“coala primară de fete No. 45 
Bucureşti 


cititoarele si 


Şcoala primară de Stat No. 1 

Pitara E. Tatiana-Florica Şerbu Renė 
cl. Il-a cl. I-a 
Şcoala primară de fete No. ? Şcoala primară de băeți No. 5 
Brăila Galați 


Porov Olimpia Marandici Andrei 
cl. III-a cl. I-a 


Tg.Mureş Chişinău 


Emanuela Marcus Veber Martin 


„cl l-a cl. Il-a 
Şcoala de fete „Bărăţiei' 
Bucureşti 


Şcoala primară de băeţi No. 1 


Piatra-Neamţ 


Lupu M. Oslas Monique Barou 
cl. II-a cl. Il-a 
Şdoala primară. 4,B. Gottes- Şcoala primară „Notre Dame 
man” de Sion” 
Galaţi Galaţi 


Vera Voiculescu 


Musea Șvarțbery 


cl. III-a cl. I-a . : 
Liceul „Mihail Eminescu” Şcoala primară de fele No. Ð 
Chişinău Bucureşti 

Şcoala primară de băeţi No. 2 


cititorii noștri cari au luat premiul l-iu 


ES, 
R 


Avram T. Marcel 
cl. IV-a 
Școala primară de băeți „Luca 
Moise” 
Ploești 

Barton A. Aurel 

cl. I-a : 

Şcoala primară de băeți No. 2 
Ploești 


Popescu Pompiliu 
cl. II-a B. 
Şcoala primară de băeţi No. 36 
Bucureşti 


Ghiza Littmann 
cl. Il-a 
Școala primară de fete „Regina 
Maria 
Reni 


Deniâirascu R. Ovidiu 
cl. Il-a B. 
Scoala primară de 
5 Andrei” 
Demetrescu R. Paul 
Liceul de băeţi „Sft. Andrei” 
Bucureşti 

Este noapte, miez de noapte, Dar pe stradă-i zarvă mare, 


Doarme Haplea tot visând Ce mai ceartă şi bătaie! 
Că-i primar sau că-i ministru, Unul ţipă, altul urlă, x 
Că-i se ’nchină toţi pe rând. Pumni şi ghionturi curg ca ploaie. 


Mai cu greu, dar se trezeşte 

WE Haplea — chiar şi Hăplișor, 
Când de-afară vine-un țipăt: 

„Oameni buni, daţi ajutor!” 


Frusinica zice: „Scoală, 

Aide, Hapleo, fii bărbat! 
Mergi de-l scapă pe bietul 
Pân' nu-i mort şi înjunghiat” 


— Dar ce zor am, Frusinico, 
Să mă bag în trebi străine? 


m 


„Taci din gură că-i ruşine 


Supărată-i strigă dânsa: E3 


Ce să facă bietul Haplea? 
Vrând nevrând se duce-afară 
Şi de teamă că răceşte, 

’N cuvertură se'nfăşoară. 


Cei din stradă când zăriră | Bietul Haplea intră 'n casă 
Pe un om în cuvertură, E Iremurând şi supărat. 
I-o luară după umeri — Frosinica-l ia cu gura: 
Nevăzuţi mi se făcură. „Spune dar ce sa întâmplat?” 
g 

ns Mai nimic, răspunde Haplea, 
Toată cearta fuse doară, 

Ca să-mi fure plăpumioara, 
După'aceea se 'mpăcară. 


Michi-Maus Și bobocii de gâscă 


In poiană vede Michi 

Un boboc de gâscă mare. 
„Am să-l prind, își zice singur, 
Că gustos e la mâncare”. 


Merge Michi după dânsul, 
Dar văzu boboci grămadă, 
Toţi au ciocurile "'ntinse, 

Drept la el să se repeadă. 


Fuge Michi, dar bobocul 
Nu se lasă mai pe jos, 
Se ascunde unde este 
Păpurișul mai stufos. 


Speriat, o şterge Michi, 
Fuga este ruşinoasă, 

Dar cum spune vorba veche: 
Fuga e şi sănătoasă. 


TUŞA NICULINA 


N vremea când se călătorea cu diligența, un 

U băețaş mititel, pe care îl chema Ionel, a mers 

cu tatăl său într'o altă comună, unde locuia 
bunică-sa, Bunica lui Ionel era o femeiee bă- 
trână şi avea părul alb ca zăpada- 

E foarte plăcut să călătoreşti și mai ales să mergi 
la mama mare. lonel ar fi stat bucuros la ea luni de zile, 
dacă n'ar fi ştiut că acasă îl aşteaptă mămica, îl așteptă 
un frate mai mare și un frățior mic, mititel, care era 
încă în leagăn. i 

Apoi, mămica trimisese lui tăticu o scrisoare în care 
îi scria: „Când o să vă întoarceţi acasă cu drăguțul meu 
lonel? Bebi, Sandu (Sandu îl chema pe fratele mai 
mare al lui Ionel) și noi suntem bine și sănătoși, dar ni-e 
dor de voi. Şi am nevoe de Ionel, ca să dea mâncare la 
puișori, să-mi aducă din cuibar ouăle de găini şi să lege- 
ne pe Bebi”, 

lonel râse de plăcere, aflând că mămică-sa are ne- 
voie de dânsul, iar în ziua în care tatăl său îi zise: 
„Mâine dimineaţă plecăm acasă”, era tot aşa de mulțumit, 
ca şi în ziua în care pornise să meargă la bunică-sa. 

Ionel şi tăticu său trebuiau să facă drumul cu dili- 
gența, care era o trăsură mare trasă de mai mulți cai, 
fiindcă pe atunci nu erau încă trenuri. Așa dar, după 
ce şi-au luat rămas bun dela bunica, au mers dis-de-dimi- 
neaţă la o cârciumă, unde trebuiau să aștepte diligenţa. 

Cârciumăriţa, o femeie bună la suflet, le aduse în 
faţa cârciumii două scaune, de oarece mai aveau de aş- 
teptat vreo oră până să treacă diligenţa lor. In trăsuri 
erau călători, despre care lonel credea că merg să 
vadă pe bunicile lor. Carele cu boi erau încărcate cu 
fân, iar lonel credea că fânul acesta este din livezile bu- 
nicii sale. 

In căruţe însă, erau multe bunătăţi de vânzare. Stă- 
pânii căruţelor se opreau şi începeau să strige: „Hai, la 
mere! Cumpăraţi mere! Hai, la struguri şi pere!” Ionel 
râdea, auzindu-i cum strigă. 

Mai văzu trecând lăptari şi lăptărese în trăsuri mici, 
trase de un cal. In trăsurici erau găleți mari și albe, 
pline cu lapte. Vederea lăptarilor și lăptăreselor îl făcu 
pe lonel să se gândească le cele trei vaci ce aveau aca- 
să. Roșcata era o vacă cu părul mai mult roșu, Joiana 
era albă cu pete închise pe spinare, iar Murga avea 
părul de culoare cenușie. 

lată însă că se auzi sunând puternic un corn de 
vânătoare. Auzindu-l, tatăl lui Ionel sări în sus şi îşi 
strânse în grabă lucrurile. „lonel, îi zise el, cornul de 
vânătoare ne arată că vine diligența”. 

lonel se bucură așa de tare de această veste, că se 
porni să sară încoace și încolo. Pe când sărea, iată că 
veni şi diligența. La diligență erau înhămaţi patru cai: 
doi albi şi doi negri. Vizitiul plesnea mereu din biciu, 
iar după el stătea omul, care suna din cornul de vână- 
toare. . | 

Roţile diligenţei se învârteau aşa de iute, că abia 
puteai să le vezi. Insă, când veni în faţa cârciumei, vizi- 
tiul opri caii. Ionel și tatăl său se urcară în diligenţă, 
cornul de vânătoare răsună din nou, vizitiul plesni din 
biciu, iar caii porniră iarăşi la drum. 

Diligența avea ferestre, așa că Ionel putea să pri- 
vească afară. La început nu putu să vadă cine ştie ce, 
deoarece caii mergeau în goana mare. Insă, după o bu- 
cată de drum, încetiniră mersul: urcau un deal, iar la 
suiș, vizitiul avea grije de cai să nu-i obosească. 

„Pe când suiau la deal, Ionel putea să vadă casele 
din vale. li se părea acum că el însuși este foarte mare 
şi nu-și dedea seamă că mare și înalt era numai dealul. 

Dar iată că a început coborâșul, iar caii au pornit 
mai iute. Era o frumoasă dimineaţă de vară şi adia un 
vânt, care aducea răcoare şi un aer îmbătat de mireasma 
florilor. Drumul trecea acum printr'o pădure. Frunzele 


Când sc câlatorca cu diliența 

Povestile mamei 


arborilor foşneau, părând că îl întreabă pe Ionel: „lo- 
nele, ce mai faci? lonele, ce mai faci?” Ba intrun rând, 
Ionel văzu o veveriță, care sărea sprintenă din cracă în 
cracă şi un iepure, care, speriat, fugea prin desișul pă- 
durii. 

Dar la eşirea din pădure, diligența se opri dintr'o 
dată cu o sguduitură puternică. „Ce este? Ce sa întâm- 
plat?” întrebă tatăl lui lonel, când văzu că vizitiul şi omul, 
care suna din cornul de vânătoare, se dăduseră jos. I sa 
răspuns că se rupsese o bucată de fier dela o roată și 
că sărise o roată. 

Nici vizitiul, nici omul, care suna din cornul de vâ- 
nătoare, m'aveau cum să repare această stricăciune. De 
aceea, omul, care suna din cornul de vânătoare, merse 
pe jos la un sat din apropiere, ca să aducă de acolo pe 
fierarul satului. Au trecut vreo două ore, până ce a venit 
fierarul şi până ce a reparat bucata de fier, ce se jrup- 
sese. 

Apoi, porniră iarăși la drum, pentru ca după puţin 
să ajungă la un pod. Când treceau pe podul acesta, care 
era un pod înalt și solid, Ionel auzea cu plăcere cum ră- 
sunau potcoavele cailor; clip, clap, clip, clap! 

Soarele, care se ridicase sus pe cer, lumina apa ce 
curgea sub pod. Insă, tot auzind clip, clap! clip, clap! lui 
Ionel începură să i se plece ploapele. Işi rezimă capul de 
umărul tatălui său, închise ochii şi adormi. Adormi așa 
de bine, încât, ceva mai târziu, tatăl său a trebuit să-l 
sgudue de câteva ori şi să-i strige: „lonele, trezește-te! Tre- 
şeşte-te şi priveşte afară pe fereastră!” 

Ionel se frecă la ochi şi privi afară pe fereastră. Vă- 
zu o vacă cu părul mai mult roșu, mai văzu o vacă albă 
cu pete închise pe spinare și mai văzu una, care avea pă- 
rul de coloare cenușie. Ceva mai încolo văzu un băiat 
mai mare decât dânsul, care ţinea în braţe pe un copil 
mic de tot şi mai văzu... ce credeţi că mai văzu? Mai vă- 
zu pe mămica! 

Ionel ajunse acasă, așa că a sărit numai decât din di- 


ligenţă. 

ILI era o fetiță foarte cuminte şi ascultătoare. 

Avea numai un singur cusur, Era fricoasă. Nu 

trecea dintr'o cameră în alta singură, de teamă 

să nu întâlnească cine ştie ce dihanie! Cum se 

întuneca puţin afară, chema repede pe cineva 
să-i ție de urât şi tremura la cel mai mic sgomot. 

„Eşti doar un copil inteligent, Lili, cum de ești atât 
de fricoasă? o întrebă mămica ei. Ştii prea bine că nu- 
mai pe oamenii care au făcut fapte rele îi chinueşte conș- 
tiința. Tu eşti ascultătoare, înveţi bine, deci trebue să fii 
mulțumită de persoana ta și să fii curagioasă. 

— Nu ştiu nici eu de ce mi-e teamă, răspunse Lili, 
dar voiu încerca să mă îndrept”. 

Intr'o zi având de făcut câteva cumpărături, mămica 
o sărută pe Lili și plecă în oraş. 

„Nu stau mult, Lili. Până într'un ceas sunt acasă”. 

Fetița o petrecu până la poartă şi se întoarse. Işi luă 
o carte de povești și citi, apoi după ce-şi făcu lecţia de 
pian, se duse în curte unde se jucă până seara. 

Se făcu frig şi ar fi vrut să intre în casă ca să-și 
îmbrace o hăinuță mai groasă. Era întuneric. Şi ce lung 
i se păru drumul până la butonul care ar fi aprins lampa 
într'o clipă: 


Işi aminti de vorbele mamei și parcă prinse curaj. 

Inaintă ca un voinic, gata să se apere de dușmanul 
închipuit. Dar nu făcu nici trei paşi și împietri de groază. 

Din camera ei se auzea o muzică misterioasă! 

Cânta cineva la pian... 

Lili începu să tremure. Ar fi vrut să ţipe, să strige: 
„Ajutor!” dar nici un sunet nu vroia să scape din gura în- 

cleştată. Numai lacrimile curgeau şiroaie... Ce să facă? 

Când auzi sgomotul porţii şi o văzu pe mămica ei 
care se intorcea încărcată cu pachete, Lili, îi sări de gât 
si îi spuse: 

— Mă... Mămico... acolo sunt hoți... 

— Ce-i cu tine, Lili? De ce plângi, copilul meu? 

Unde sunt hoţi? 

— In... In... camera mea... 

— De unde ştii? Ai văzut pe cineva intrând? 

— Nu, mărmico, dar... au cântat la pian. 

— Hoţii nu cântă la pian, Lili, nu înţelegi că în felul 
acesta ar fi simțiți și prinși? Hai să vedem ce sa întâm- 
plat. 

— Nu mă duc, mămico... eu rămân aci”. Lili urmări cu 
groază paşii mamei sale. Văzu lumină în prima cameră, 
în a doua şi apoi în camera ei unde se afla pianul. Aș- 
teapă o clipă numai şi auzi un hohot de râs. 

„Vino, Lili, să vezi hoţul. E Miţișor, pisicuţa noastră, cu 
care te joci așa frumos!” 

Ruşinată Lili intră în casă şi începu să râdă cu poftă. 

De atunci e vindecată, Nu mai ştie ce-i frica. Şi când 
aude printre prietene că vreuna e fricoasă, o poftește 
la dânsa, îi povestește ce-a păţit şi râzând îi dă drumul 
lui Miţișor pe pian, care mândră se plimbă pe clapele 
albe ca părul său mătăsos și nu ştie că mulțumită lăbu- 
telor sale catifelate se aud sunete curioase. Din când în 
când, Miţişor se oprește și așteaptă spre hazul micuţei 
Lili care o cheamă mereu spre dânsa, astfel că minuna- 


tul concert să poată continua. 
ADRIANA BUCŞA 


QENEN 


Din copilăria oamenilor mari 


Murillo şi tabloul cu lisus 


Bartolomeu Murillo, născut în orașul Sevila din Spa- 
nia în anul 1617 şi mort în anul 1682, a fost şi rămâne 
până în zilele noastre unul din cei mai mari pictori spa- 
nioli. Incă de când era un copil în vârstă mică, îi plăcea 
să deseneze și să picteze. Aşa, la școală, în loc să-și în- 
veţe lecţiile, îşi umplea cărţile şi caetele cu tot felul de 
desene, făcând la fel şi pe zidurile caselor. 

Era însă acasă la ei un tablou, care nu-i plăcea mi- 
cului Murillo. Tabloul acesta, care era mai de grabă o 
icoană, înfățișa pe Copilul Isus cu un miel alături. Mu- 
rillo vroia ca mielul să fi fost un câine, iar Isus să aibă 
înfăţişarea unui băiat din popor, în loc să poarte o cu- 
nună strălucită în jurul capului. 

Intro zi de sărbătoare, mama lui Murillo se duse la 
biserică, lăsându-l pe el singur acasă. Atunci îi veni lui 
Murillo gândul să schimbe tabloul. Se sui pe o masă, fi- 
indcă era încă foarte mic de statură, şi se puse pe lucru. 
Când se întoarse mamă-sa dela biserică, tabloul era 
schimbat cu desăvârșire. Isus Christos fusese prefăcut în- 
trun băiat cu o înfățișare veselă şi cu o pălărie mare pe 
cap, iar în locul mielului, se vedea pe tablou un căţel cu 
ochii vii şi strălucitori. 

Nu se poate spune în cuvinte furia de care fu cuprin- 
să mama lui Murillo. Se frământa cu gândul ce pedeap- 
să mai severă să-i dea băiatului, care stricase şi pocise 
frumuseţea de icoană. 

Insă, un prieten al familiei, om priceput la pictură, 
înțelese că Murillo are într'însul stofă de pictor mare. De 
aceea, vorbind cu dragoste și admiraţie, isbuti să con- 
vingă pe părinţii lui Murillo să-l ierte şi să-l trimită să 
înveţe pictura la un pictor cu renume. După câţiva ani 
de ucenicie, Murillo ajunse unul din cei mai vestiți pic- 
tori ai Spaniei. 


Prima operă a lui Haydn 


Haydn (Francisc-Joseph), unul din marii compozitori 
muzicali germani, s'a născut în anul 1732 și a murit în 
anul 1809. Când era în vârstă de vreo 18 ani, își pierdu 
vocea-și din pricina aceasta, își pierdu și locul ce avea la 
un cor. Pentru a-şi câștiga pâinea de toate zilele, cutreera 
străzile Vienei, cântând din vioară. Foarte des, seria în- 
suşi muzică melodiei pe care o cânta. l 

In timpul acela trăia la Viena un clown, pe nume 
Bernardone Curtz, care, cu năzbâtiile ce ştia să facă, atră- 
gea la teatru mulțime mare de public. Intr'o după amiazi, 
Haydn, însoţit de câţiva pictori, cânta o „serenadă sub 
ferestrele clownului. 

Curtz asculta din camera sa, dar isbit de frumuse- 
tea melodiei și a muzicii, eşi în stradă şi întrebă: „Cine 
a scris această melodie? — Eu am scris-o, răspunse Hay- 
dn. — „Dacă-i aşa, vino în casă la mine”, îi zise clownul. 

Haydn se duse, iar clownul îi zise: „lată un caet, în 
care sunt scrise cuvintele pentru o operă. Vrei să-i com- 
pui tu muzica?” 

Până atunci Haydn nu compusese muzică pentru 
vreo operă. Se puse totuşi pe lucru și totul merse bine, 
până ce ajunse la o scenă în care era descrisă o furtună 
pe mare. Aci se opri, deoarece nu văzuse niciodată ma- 
rea, aşa că nu ştia cum să compună o muzică despre o 
furtună pe mare. Ceru sfat și ajutor lui Curtz, însă nici 
acesta nu văzuse marea. 

Supărat şi ne mai ştiind ce face, Haydn izbi puternic 
cu amândouă mâinile în pian, strigând: „Să izbucnească 
furtuna! . 

—Asta e! Asta e furtuna!” zise Curtz vesel şi încân- 
tat. 


Mulţi ani după aceea, Haydn râdea ori de câte ori 

îşi aducea aminte de mijlocul prin care făcuse muzică de 
furtună în prima sa operă. Insă această operă a fost în- 
ceputul unei serii minunate de bucăţi muzicale. Un clown 
îi deschisese poarta, care l-a dus la succese strălucite și 
i-a făcut numele nemuritor. 


Albina pictată 


A fost odată în Olanda un pictor iscusit care făcuse 
jurământ că nu-şi va mărita pe fiică-sa decât tot după 
un pictor mare. Insă fiica artistului iubea pe un fierar, 
tânăr muncitor şi cum se cade din oraşul Anvers. Şi tå- 
nărul acesta ținea foarte mult la fiica pictorului şi dorea 
să o ia de soţie. 

Dar pentru a se putea potrivi hotărirei luată de ta- 
tăl fetei, fierarul se lăsă de meseria sa şi, muncind ziua 
şi noaptea, se puse cu tot dinadinsul să înveţe pictura. 

După câtăva vreme, atunci când făcuse progrese fru- 
moase, merse într'o zi la atelierul pictorului, însă în mo- 
mentul acela pictorul nu era acolo. Ce gând îi veni acum 
tânărului fierar? Luă un penel, îl înmuie în culori şi pictă 
o albină în partea de jos a unui tablou. După aceea, se 
dete la o parte, așteptând să se întoarcă pictorul. 

lată că pictorul se întoarse şi din întâmplare privirile 
îi căzură asupra albinei. Inchipuindu-și că este o albină 
adevărată, scoase batista din buzunar și încercă să o alun- 
ge de pe tablou. Dar când își văzu greşeala, zâmbi şi 
zise bucuros că acela, care a pictat albina, trebue să fie 
un pictor mare. | - 

Atunci, tânărul fierar îi povesti toată întâmplarea, 
precum şi dorinţa fierbinte a inimei sale. Urmarea a fost 
că pictorul i-a îndeplinit dorinţa, dându-i pe fiică-sa în 
căsătorie. 


Desen de Țuțuianu Cornelia cl. IV-a școala Cuibul cu Barză No. 4 

DU”MAN 


— POVESTE 


fost odată un împărat, care era tânăr, destul de 

bine făcut și destul de inteligent. Avea însă o 

scrânteală, care se prefăcuse într'o boală ade- 

vărată. Boala aceasta era teama de muşte. Era 

deajuns să vadă o muscă sburând prin cameră, 
ca pe împărat să-l apuce toate năbădăile. 

Dar dacă musca se așeza, fie și pentru o secundă, pe 
paharul din care împăratul bea apă? O, atunci era rău 
de tot. Veneau douăzeci şi patru de servitori, care luau 
musca la goană. Veneau douăzeci şi patru de medici, care 
dezinfectau paharul cu spirt, cu acid fenic şi cu sublimat. 
Veneau apoi douăzeci și patru de spălătorese, care spălau 
paharul în douăzeci şi patru de ligheanuri pline cu apă 
clocotită. 

Era însă o adevărată grozăvie, dacă musca se așeza 
pe nasul împăratului. Veneau în fugă cei douăzeci şi pa- 
tru de medici, care cercetau nasul împărătesc cu razele 
X., apoi îl frecau ceasuri întregi şi-l dezinfectau cu tot 
felul de doctorii. Din pricina aceasta, bietul nas al îm- 
păratului se făcuse roșu și strălucitor ca o pătlăgea. 

Era însă grozăvia grozăviilor, dacă se întâmpla ca 
musca să pice în farfuria de ciorbă. Ciorba aceasta era 
pusă la o parte şi păstrată cu grije, ca să fie dată să o 
mănânce cei osândiți la moarte. Împăratul era încredin- 
tat că ciorba, în care căzuse o muscă, era o otravă puter- 
nică şi că cei osândiţi la moarte ar fi picat morţi pe loc, 
dacă ar fi gustat, fie şi o lingură. 

Adevărul era că nu murea nimeni și că osândiţilor la 
moarte le mergea de minune, trăind sănătoși și mulțumiți 
până la adânci bătrâneţe. 

Masa de mâncare a împăratului era înfășurată într'o 
pânză subţire şi albastră, prin care muștele nu puteau 
trece. In jurul mesei stăteau douăzeci și patru de pom- 
pieri, numai că în loc de pompe, aveau fiecare câte un 
foale plin cu praf de omorît muștele. Din minut în minut, 
împrăştiau în toată sala din praful acesta. Alături de ei 
erau douăzeci şi patru de băeți cu apărători de muşte, 
iar douăzeci şi patru de ostaşi, înarmaţi până în dinţi, 
supraveghiau porțile și ferestrele, să nu intre cumva vreo 
muscă. 

Impăratul dăduse o poruncă în care spunea că ori- 
cine ar fi adus la palat o sută de muște omorite, căpăta 
titlul de căpitan, iar aceluia, care aducea o mie, i se dă- 
dea titlul de general. Aşa se face că muștele pieriră din 
împărăție, în schimb, împărăţia se umplu de căpitani și 
generali, care furnicau peste tot ca şi... muștele. 

Dar iată că sfetnicii îl hotărîră pe împărat să se că- 
sătorească. Prin urmare, fură chemate la un oaspăţ toate 
domniţele tinere din împărăţiile vecine. Insă pe împărat 
îl cuprinse acum o grije mare. Acum când ar fi venit 
atâta lume şi poarta ar fi stat mereu deschisă, n'ar fi 
pătruns oare vreo muscă? 

Un tâmplar însă găsi leac și la aceasta. Era un tâm- 
plar, care umblase prin ţări străine și văzuse într'un oraş 
nişte uși făcute din sticlă şi care se învârteau în jurul lor, 


MUST ELOR 

nelăsând să treacă nici curenţii de aer şi nici muște. 
Tâmplarului acestuia i se porunci să facă în tot palatul 
astfel de uși. 

In sfârşit, sosi și seara ospățului. Veniseră domniţe 
din o mulțime de împărați. Veniseră nu mai puţin de o 
mie și cinci sute de domniţe, fiecare din ele dorind să 
ajungă soția împăratului. Aceste domnițe formau la 
masă în jurul împăratului o cunună de toată frumuseţea. 

Impăratul le privea pe rând și cu toată băgarea de 
seamă. Vroia să aleagă pe aceea, care să i se pară lui 
că este cea mai frumoasă şi cea mai drăguță. Când își făcu 
alegerea, se întoarse spre primul său sfetnic și îi şopti la 
ureche: „Am ales pe domniţa, care stă în fața mea. Ea va 
fi viitoarea împărăteasă”. 

Primul sfetnic își potrivi bine ochelarii pe nas, privi 
câteva minute la domniţa aleasă de împărat, apoi răs- 
punse zicând: „Măria Ta a făcut o alegere minunată”. 

Insă, vai ce nenorocire pe cât de grozavă, pe atât de 
neașteptată! Abia fuseseră aduse la masă farfuriile cu 
ciorbă, că o muscă, o muscă mare, neagră și vânătă, merse 
să cadă drept în farfuria domniţei!. 

„Aoleu! strigă împăratul, căruia îi venise să leşine. 
Şa întâmplat grozăvia! O muscă, a căzut o muscă! La 
arme!” 

Cei douăzeci şi patru de băeţi mişcau furios apă- 
rătorile de muşte, cei douăzeci şi patru de pompieri um- 
pleau sala cu praful de omorit muştele, pe când cei două- 
zeci şi patru de ostaşi încărcară puștile, fiind gata să 
tragă. 

Insă frumoasa domniţă, fără să se piardă cu firea, 
ba chiar zâmbind de zăpăceala din sală, prinse musca 
doar cu vârful furculiţei, o scoase din farfurie, apoi o 
aruncă moartă la pământ. 

Câteva clipe, împăratul, sfetnicii împărătești şi toți 
cei din sală rămaseră ca încremeniţi. După aceea, din 
toate piepturile isbucni un strigăt de admiraţie. 

Ba împăratul mai făcu ceva. Socotind isprava dom- 
niţei ca o vitejie fără seamăn, căzu înaintea ei În genun- 
chi şi îi zise: „Aleasa inimei mele, pe cât ești de frumoa- 
să, pe atâta eşti de vitează!” Toţi cei de față strigară de 
trei ori „ura” și nu mai conteniră cu aplauzele. 

După câteva zile, s'a făcut o nuntă, cum nu se mai 
văzuse în altă împărăție. Ziua urmâtoare, cei douăzeci şi 
natru de băeţi, care umblau cu apărătorile de muște, 
au fost scoși din slujbă. Au fost scoși, de asemenea, din 
slujbe cei douăzeci şi patru de medici, cei douăzeci și 
patru de pompieri şi cei douăzeci şi patru de ostași, care 
păzeau uşile şi ferestrele, ca să nu intre vreo muscă. 

li pieri şi împăratului teama de muște. Zâmbea, când 
vedea vreo muscă sburând. Ba chiar nu se supăra, când 
se întâmpla ca vreo muscă ‘să cadă în farfuria cu ciorbă 
Ştia că este apărat de frumoasa şi viteaza împărăteasă. 


Preluarea de DINU PIVNICERU 


Mikişor la Polul Nord 


Cum am scăpat de lupi 


„Dacă nu mă înșel — zise unul din marinari al cărui 
rând era să spună o istorioară — eu trebue acuma să vă 
povestesc ceva”. 

„Da”, răspunseră toţi în cor, te ascultăm cu plăcere”. 

„Dar să ştiţi, le mai zise el — că eu nici visuri nemai 
pomenite n'am avut şi nici istorioare minunate nu mi-a 
povestit nimeni, așa că vă voi spune ceva ce mi sa întâm- 
plat iarna trecută. 

Mă întorceam în satul meu unde locuiam. Era o iarnă 
grea, peste zi căzuse zăpadă multă şi gerul era aspru. 

Fusesem într'un orășel din- apropiere de unde cum- 
părasem un butoi mare de care aveam nevoie. ` 


Incărcasem butoiul în sanie şi mânând calul să mear- 


gă cât mai repede, mă îndreptam spre casă. 

Drumul era anevoios din cauza zăpezii mari, sania 
scârțâia pe zăpada îngheţată, iar calul fumega din cauza 
goanei. 

Incepuse să se întunece, iar în zare se vedea pădurea 
prin care trebuia să mai trec și dincolo de care se găsea 
satul. 

Era un timp când "fără îndoială lupii erau la plim- 
bare şi-şi căutau hrană care desigur, nu era prea îmbelșu- 
gată în acest timp al anului. — Sar fi zis că aveam o pre- 
simţire, căci puţin mai târziu, când intrai în pădure 
şi abea făcui câțiva metri, zării răsărind în spatele meu 
câteva perechi de ochi ce scânteiau furios în umbra serei 
care devenea din ce în ce mai neagră. 

Calul începu să necheze vrând să gonească mai tare, 


dar începuse să fie sleit de forțe, așa că numai repede 


nu putea merge. 

Mă uitam cu groază înapoi numărând timpul, minu- 
tele ce mă mai despărțeau de momentul când aveau să-mi 
sară lupii în spate. 

Mergeam aşa mânând calul cât puteam, când deo- 
dată îmi apăru înainte o bătrână aproape oarbă ce locuia 
în același sat cu mine și care fără îndoială se rătăcise 
prin beznă. 

Ea nu vedea lupii și dacă aşi fi lăsat-o, cu siguranță 
că lupii ar fi sfâşiat-o. Dar iarăşi dacă mă opream so 
iau cu mine în sanie, însemna să stau pe loc şi astfel să 
dau răgaz lupilor să se apropie şi riscam să pierim a- 
mândoi. 

O luptă surdă se dădea în mine. Nu știam ce să fac, 
și în acelaşi timp nici nu puteam lăsa bătrâna pradă fia- 
relor, ar fi fost ca şi cum ași fi omorit-o eu. 

„_ Deodată numai gândindu-mă la mine, oprii sania şi 
zisei: 

„Dar bine, femeie, acuma ţi-ai găsit să ieși la plim- 

„Dar bine femeie, acuma ţi-ai găsit să ieși la plim- 
bare, când gerul e aşa de puternic şi lupii umblă peste 
ət? Urcă-te acuma repede în sanie și s'o pornim iute la 
drum, dacă vrei să nu ne rămâie oasele pe aici”. 

Femeia nu spuse nimic, se urcă lângă mine și porni- 
răm mai departe spre casă. 

leşisem din pădure, dar. lupii nu se sinchiseau, ci în- 
cepură să ne urmărească din ce în ce mai tare. Aproape 
că le simţeam răsuflarea în spate, atât de aproape erau 
de noi. 

Deodată îmi veni o idce trimisă parcă de bunul Dum- 
nezeu. 

Dădui hăţurile în mâinile bătrânei zicându-i: 

„Du, femeie, sania acasă, de-acum nimerește şi calul 
singur şi spune oamenilor din sat să vie să mă ia de aici”. 

Zicând acestea, rostogolii butoiul cu gura în jos în ză- 
padă şi cum era mare de încăpeam și eu înăuntru, mă 
ascunsei sub el. 

Planul reuşise, lupii m'au simţit și căutau din toate 
puterile să întoarcă butoiul, dar nu puteau, fiindcă acesta 
era mai mare şi greu, iar în loc, dădui răgaz bătrânii să 
se depărteze, să ajungă în sat și astfel să scape şi ea şi eu. 

ult nam stat sub butoi, căci până întrun ceas au 


de Zinca Milcovici 


venit ţăranii înarmaţi cu puști şi ciomege care repede de 
tot au împrăștiat haita de animale flămânde. 

lată așa am scăpat atunci de lupi și am învăţat un 
lucru care desigur îmi va prinde bine toată viața și anu- 
me, că întotdeauna când sunt într'o încurcătură, trebuie 
să fie un mijloc de scăpare” 
povestirea. 


„spuse marinarul sfârșindu-și 


De + vorbă cu cititorii 


MOŞ NAE mulțumește pe această cale tuturor citito- 
arelor şi cititorilor, câri au trimis felicitări şi au făcut 
urări cu ocaziunea àpariției n-rului 600 din „Dimineața 
Copiilor”. 

Le mulţumeşte şi în acelaș timp îi asigură că își va 
da silințele ca revista să iasă din ce în ce mai bine. 

A. KUPF. — LOCO. Ne pare rău că din cele trei 
poezii ce ne-ai trimis, n'am găsit una bună de publicat. 
De altfel, nu uita că ești încă mic şi că ești în clasa':a 
treia primară, aşa că este prea !de vreme, «ca să poţi fi 
de acum scriitor. Continuă a fi drăguţul nostru cititor. 

EUG. BUR. — CHIŞINAU. „Nemulțumirea învinsă”. 
Despre călătorii în „ţara viselor”, s'au mai scris povești 
multe și frumoase. 

Schița trimisă de mata e doar un început puţin lă- 
murit de poveste. Mai așteaptă să înveţi mai multă carte, 
să citeşti mai mult și apoi vei putea deveni şi scriitor. 

V. NIT. — IAŞI. „Paftaua lui Negru Vodă” se pu- 
blică, precum vezi, la rubrica „De-ale începălorilor”. 
Nu-i aşa că acum ești mulţumită? 

DID. ȘI TAN. D. — BRAȘOV. — Ţineţi așa de mult 
să ştiţi cine este Maria Sorel, adică ce fel de rudă este 
cu Moş Nae? Vă răspund mai întâiu că n'aţi ghicit. Nu-i 
este nici fiică, nici soră, nici nepoată şi nici soţie. To- 
tuşi, îi este o rudă așa de apropiată, încât..., dar dacă 
am spus că aceasta este „un mic secret”, trebue păstrat 
secretul. Va sosi, poate, o vreme, când vom spune lămurit 
cine este Maria Sorel. Vă mai spunem că Moş Nae a fost 


"acum vreo două săptămâni la Brașov, așa că dacă l-aţi 


fi întălnit şi întrebat, var fi spus, poate, ceeace doriţi să 
aflaţi. In tot cazul, nu vă pierdeţi răbdarea, ci continuaţi 
a citi „Dimineaţa Copiilor”. 

ŞER. GH. GE. — LOCO. — „Două păsărele”. Dacă 
ai şti, drăguță cititoare, ce de multe poezii ni se trimit! 
Ni se trimit aşa de multe, că nu mai știm ce să facem cu 
ele. Te rugăm să continui a fi buna noastră cititoare. 

COP. — PLOEȘTI. — „Lăcomia” este o istorioară, 
așa cum sunt în cărţile de școală, iar între o carte de 
școală şi o revistă este o mare deosebire, precum te poţi 
încredința urmărind regulat „Dimineaţa Copiilor”, care 
nu suferă de lipsa de materie. Dimpotrivă, ayem mult mai 
multă decât putem publica. 

HOD. TR. — IAŞI. — „Piraţii”. Ceeace ai scris atâta 
în două pagini, este mai de grabă rezumatul unei poves- 
tiri lungi și care trebue să fie cu multe peripeții. In afară 
de aceasta, în zilele noastre nu prea sunt vase de pirați. 

ŞM. B. — BOTOŞANI. — Dragul meu, dacă este aşa 
de greu să faci poezii, ce nevoie este să-ți pierzi —- pre- 
cum spui — toate nopţile şi toată odihna? Nu te chinui 
așa de rău, căci, slavă Domnului, numai de lipsa de poe- 
zii nu ne plângem. Dimpotrivă, se fac prea multe poezii. 
Ne folosim însă de acest prilej, ca să-ți atragem atenţia 
că nu se spune, așa cum ai scris d-ta, „în speranța că 
veţi da concurs cererei mele”, ci veţi da curs sau ur- 
mare”. 

MARIUS ȘI OLIMPIA GALL — SALONTA. — Abo- 
namentul la „Dimineața Copiilor” costă aşa cum stă 
tipărit, pe un an 200 de lei, pe şase luni 100, iar pe trei 
luni 50 de lei. 


ii PSS T ES ETES: 


